
SUCCESUL $I VARIABILELE SALE 


Explorari in teatrul de umbre a dă 
AURELIAN BALAITA 


Cercetările pe care le-am început, cu ceva timp în urmă, în domeniul animației 
cu umbre, au prins contur prin publicarea, la editura Artes, a volumului Arta teatrului 
de umbre. În mod firesc, consideratiile teoretice şi-au căutat exprimarea într-o noua 
aplicaţie scenică, o confirmare, într-o instituţie de spectacol profesionistă. Acest 
demers s-a înfăptuit prin punerea în scenă a spectacolului ,Prometeu” la Teatrul 
pentru Copii şi Tineret „Vasilache” din Botoşani. 

Am fost fascinat dintotdeauna de timpurile mitice, civilizațiile dispărute, 
enigmele care dăinuie din vechime. La intrebări incomode ca „au existat cu adevărat 
uriasi?”, sau „semi-zeii, titanii, ori Fii Soarelui din diferite mitologii au fost doar 
imaginati?” am găsit tot felul de răspunsuri, unele aproape incredibile. Dacă acceptăm 
ca autentice unele descoperiri arheologice, mai puţin cunoscute de publicul larg, care 
au scos la iveală schelete de „oameni” de dimensiuni impresionante (chiar şi 4-5 metri 
în înălțime), atunci mitologia greacă, de exemplu, poate fi privită dintr-o perspectivă 
care aşează episoadele legendare într-o lumină dramatică, spectaculoasă şi verdică. 
Mai toate culturile lumii cunosc poveşti şi legende despre existența unor uriaşi, zei, 
care au intervenit în viata oamenilor din vechime şi a căror prezenţă printre oameni a 
influențat decisiv cursul civilizaţiilor. 

Una dintre minunatele istorisiri cuprinse de „Legendele Olimpului” scrise de 
Alexandru Mitru este cea legată de Prometeu. Acestui titan legendar i s-au atribuit 
multe fapte eroice, fiind socotit drept ocrotitorul oamenilor, pe care i-a creat, după 
chipul şi asemănarea zeilor, din humă şi apă. După cum ne povesteşte Alexandru 
Mitru, preocupat de binele oamenilor, Prometeu ajunge în conflict Zeus, stăpânul 
întregului Univers, conducătorul zeilor din Olimp şi asupritorul muritorilor. După ce 
Zeus refuză în mod repetat ca oamenii să se folosească de binefacerile focului, 
Prometeu fură jar din fierăria lui Hefaistos, făuritorul fulgerelor de luptă ale lui Zeus. 
De atunci oamenii deţin puterea focului. Zeus pregăteşte o răzbunare aspră, 
pedepsind mai întâi pe oameni şi apoi pe protectorul lor: răspândeşte în lume toate 
relele şi nenorocirile, trimitand-o pe pământ pe Pandora, cea dintâi femeie, pe care o 
ia de soţie Epimetheus, frate al lui Prometeu. Apoi îl inlantuie pe Prometeu de o 
stâncă din munţii Caucaz şi îşi trimite vulturul uriaş să îi devoreze zilnic ficatul, care 


peste noapte se regenerează. În felul acesta titanul este supus unui chin veşnic. Din 


întâmplare însă, pe acolo trece viteazul Heracles, în drum spre Grădina Hesperidelor. 
El ucide vulturul cu una din săgețile sale otrăvite şi-l eliberează pe Prometheus, ale 
cărui chinuri, astfel, se sfârşesc. 

Am apreciat capitolul legat de titanul Prometeu din Legendele Olimpului ca 
avand multiple valenţe dramatice reprezentabile cu limbajul teatrului de animaţie, prin 
formule din cele mai diverse, limitate doar de marginile imaginaţiei. 

Teatrul de umbre, originar din India antică, este pătruns de esențe ale 
hinduismului şi modului de percepție şi gândire asiatic. Lumea este o reflexie a 
realității şi nu realitatea însăşi. Arta este o formă în care este ,impachetat” adevărul 
absolut, divin. Viaţa, aşa cum o vedem, este o iluzie, o proiecţie. Evocarea epopeii lui 
Prometeu şi a timpurilor străvechi, a întrepătrunderii lumilor cu densități diferite mi s-a 
părut a fi potrivită pe deplin prin jocul halucinant al umbrelor. 

Am intenţionat să lansez, prin punerea în scenă, o invitaţie de a privi cu mai 
multă aplecare dincolo de formele materiale, alcătuind un spectacol în care să 
sugerez că toate lucrurile care există provin din aceeaşi unică lumină a speranţei. 

Am adus în reprezentaţie, în fata unei cetăţi greceşti închipuite pe scenă, pe 
Homer (interpretat de Marius Rusu), care consemnează faptele eroice de la începutul 
lumii. Vedem cum istoria nu reprezintă faptele însele, ci doar o interpretare, un punct 
de vedere particular despre acele fapte. Imaginea trecutului apare pe zidul cetăţii, sub 
forma umbrelor, aşa cu şi-l închipuie Homer că s-ar fi petrecut. Scriind ceea ce vede 
în mintea sa, Homer revine, modifică, îşi impune părerea. Personajele au fost 
interpretate de actorii Vali Ligi, Tudor Rotaru, Laurenţiu Vasilache, Claudiu Galateanu, 
Ramona Hriscu, Anca Ştefan, ultimii trei fiind şi masteranzi ai facultăţii de teatru 
ieşene. La reuşita reprezentatiei a contribuit şi interpretarea vocii lui Zeus de către 
Marius Rogojinschi. 

Scenografia, cuprinzând decorul şi creaţia siluetelor a fost asumată de către 
Constantin Siriteanu, lector universitar doctorand la Departamentul Teatru al 
Universităţii de Arte „George Enescu” din laşi. El a reuşit să surprindă arhetipurile 
evocate de legendele homerice şi să dea prin construcţia siluetelor cât mai multe 
posibilităţi de expresie. 

La realizarea acestui spectacol am încercat să utilizez cât mai multe posibilități 
dintre cele oferite de varianta obţinerii umbrelor cu ajutorul reflectoarelor care imită 
lampa cu ulei tradițională, dar şi a retroproiectorului. Am descoperit, împreună cu 


actorii, prin încercări şi experimente, diferite mijloace de creare a perspectivei, efecte 


de aparitie-disparitie a personajelor de pe ecran, de pilda prin manevrarea siluetelor la 
anumite distante de placa orizontala a retroproiectorului, modelarea luminii prin 
utilizarea unui vas cu apa si a altor materiale transparente. Utilizarea retoproiectorului 
aduce, pe langa multiplele avantaje si cateva dificultati. Dimensiunile mici ale siluetelor 
îngreunează decuparea şi asamblarea părţilor componente. Manuirea lor pe orizontală 
necesită o foarte mare dibacie. Orice mişcare, chiar de mica amplitudine, este mult 
amplificata pe ecran, pe acesta obtinandu-se umbre cu atat mai mari cu cat se afla la 
distanta mai mare. Un alt inconvenient este acela ca ochii artistului care manevreaza 
figurile obosesc destul de repede datorită luminozitatii plăcii retroproiectorului. Am 
lucrat, deci cu două serii de figuri de umbre: unele de doar 10-12 cm, pentru 
retroproiectie, şi altele, de la 30 la 70 cm pentru mânuirea pe ecran. 

În urma derulării cu succes a vizionării cu public, din data de 5 noiembrie, site- 
ul www.stiri.botosani.ro includea, pe pagina destinată culturii, un articol despre 
premiera ce urma să aibă loc. „O premieră care va depăşi granițele impuse de 
cutumele locale tocmai prin faptul că premiera va deveni un bun prilej cultural şi 
educativ pentru spectatori şi prin momentele colocviale promise după consumarea 
spectacolului, organizatorii anunțând prezenţa unor personalităţi de marcă ale lumii 
teatrale ieşene.” Atât spectacolul, cât şi colocviul care i-a urmat, au fost transmise, în 
direct pe internet, de televiziunea Live Botoşani. 

În articolul zilei de 09 noiembrie 2009, publicat de site-ul de ştiri www. 
Stiri.botosani.ro, cu titlul PROMETEU, sau despre lumină şi speranța actorului 
păpuşar! se spune: „Elevi, studenţi, absolventi, masteranzi, actori, profesori 
universitari, critici de teatru si simpli spectatori au stat alaturi pentru cateva ore, 
urmarind un spectacol în bună parte inovator, în mare parte inițiatic." 

Parteneri ai Teatrului botoşănean, în acest demers artistic, au fost Centrul de 
cercetare „Arta Teatrului-Studiu şi creație” al Universităţii de Arte „George Enescu” 
laşi, dar şi Complexul Muzeal Bucovina Suceava, care a iniţiat, prin inimosul sau 
director Emil Ursu, proiectul „Teatru în muzeu”, „Prometeu” fiind un proiect in cadrul 
căruia muzeul sucevean este cofinantator şi beneficiar al acestui produs cultural. 

De asemenea, tot în premieră pentru teatrul de animaţie botoşănean, dupa 
vizionarea spectacolului, s-a desfăşurat, în prezența membrilor Centrului de cercetare 
„Arta Teatrului — Studiu şi creaţie” al Universităţii de Arte „George Enescu” laşi, 
amintiți mai sus, un colocviu dezbatere pe tema teatrului de animaţie cu umbre. 


Surprinzătoare a fost atenţia acordată de public şi colocviului, care a menţinut atenţia 


spectatorilor pentru inca o ora in sala care aparea ca spatiu relativ limitat pentru acest 
eveniment. 

Spectacolul a fost urmarit, in calitate de invitati, de profesori ai Universitatii de 
Arte ,George Enescu” — Departamentul Teatru din lasi, si anume profesor universitar 
doctor Florin Faifer, conferentiar universitar doctor Anca Ciubotaru, secretar stiintific al 
Facultatii de Teatru lasi, conferentiar universitar doctor Raluca Bujoreanu, seful 
catedrei de Arta Actorului manuitor de papusi, lector universitar doctorand Ciprian 
Hutanu, lector universitar doctorand Constantin Siriteanu, asistent universitar 
doctorand Anca Zavalichi, dar şi de teatrologul Adriana Teodorescu, secretar literar al 
Teatrului de păpuşi „Colibri” din Craiova. 

„Regizorul şi-a asumat un spectacol extrem de fragil şi de riscant, câştigând 
însă pariul cu umbrele sau cu vremelnicia luminii, pătrunzând esentele şi concretizând 
astfel un mit, o poveste despre re-naşterea speranței. Pentru că, în viziunea lui 
Aurelian Balaita, Focul din Olimp furat de Prometeu luminează nesfârşit prin speranţa 
din Cutia Pandorei.” 

"Aurelian Balaita încearcă toate formulele, nu se cantonează într-o singură 
formulă, el se reînnoieste, se caută. Este remarcabil şi igienic din punct de vedere 
cultural ca într-un moment de prostituare a artei în Romania, Aurelian Balaita 
reabilitează lucrurile curate, reabiliteaza lucrurile care tin de marea erudiție, de marea 
cultură. Am participat la săvârşirea unui mister, la un spectacol inițiatic", a spus, in 
cadrul colocviului, criticul şi profesorul universitar doctor Florin Faifer. 

»Prometeu", dincolo de simbolul sau mitologic, a avut darul de a crea, nu doar 
pentru seara premierei, un bun prilej de comunicare şi comuniune prin artă. Un proiect 
apreciat a fi de bun augur, fie şi numai prin faptul că a reunit trei importante instituţii de 
cultură din trei judeţe: Teatrul pentru Copii şi Tineret „Vasilache” din Botoşani, 
Universitatea de Arte „G. Enescu” - Departamentul Teatru din laşi şi Complexul 
Muzeal „Bucovina” Suceava. 

Teatrul de păpuşi — arta sincretică — în care un loc aparte îl are cel de umbre, 
concentrează două dintre caracteristici cu nuanţe specifice: este o artă a simbolurilor 
şi este o artă a sugestiei. 

Teatrul de umbre este destul de puţin întâlnit şi cunoscut în spaţiul nostru, 


european. Dar este un domeniu cu vaste potentialitati care, credem noi, va câştiga în 


1 www.stiri.botosani.ro , PROMETEU, sau despre lumină şi speranţa actorului papusar!, 09.11.2009 


importanţă datorită notei de modernitate a modalităţii sale estetice, în pofida vechimii 
apreciabile ca artă distinctă. Inventivitatea şi posibilităţile de combinare cu tehnologiile 
cele mai noi din teatru, televiziune şi film sunt, şi ele, argumente pentru susținerea 


afirmației de mai sus. 


Repere in stimularea creativitatii in invatamantul teatral 


RUXANDRA BUCESCU-BALAITA 


Comunicarea si creativitatea sunt componente esenţiale a dezvoltării 
armonioase a tinerilor. Multe din problemele existente în rândul actualei generaţii de 
adolescenţi şi tineri se datorează lipsei comunicării în familie şi în şcoală. Această 
lipsă a comunicării umane reale, calde, emoţionale, când se agravează, poate să ducă 
la diferite forme de alterare a personalităţii şi comportamentului uman, care să se 
finalizeze în diverse forme de dependenţă sau chiar alienare. Stimularea abilitatilor de 
comunicare face parte din preocupările permanente ale educatorilor si formatorilor 
care au contacte permanente cu tânăra generaţie. Există multiple modalităţi de 
dezvoltare a capacităţilor de comunicare, printre care stimularea creativităţii prin artă 
ocupă un loc principal. Între arte, teatrul este arta de sinteză care înglobează toate 
cele patru compartimente ale piramidei cunoaşterii /comunicării. 

Cel mai puternic canal al cunoasterii/comunicarii este canalul fizic, urmat de cel 
emoţional — pe care nici familia nici şcoala nu le valorifică în mod total - canale ce sunt 
pe deplin folosite, în teatru, în spectacol, de către actor. Putem oferi actorului 
posibilitatea de a parcurge procesul creaţiei artistice având puncte de sprijin solide, 
stabile şi verificate, ce pot fi folosite inclusiv in zona alegerii mijloacelor de expresie şi 
a comunicării nonverbale care înseamnă peste 70% din substanța spectacolului de 
teatru. 

Teoretic, toate artele activează aceste paliere ale cunoaşterii/comunicării, dar 
ceea ce dă unicitate teatrului este folosirea planului fizic la parametrii totali. Fiecare 
om are o hartă proprie de reprezentare a a lumii, în care intră cinci sisteme de 
percepție şi reprezentare, care corespund celor cinci simţuri — văz, auz, tactil- 
chinestezic, gust şi miros. Cu cât contactul cu lumea exterioară are loc prin activarea 
mai multor sisteme, cu atât cunoaşterea este mai bogată. Teatrul foloseşte cele trei 
canale principale: vizual, auditiv şi chinestezic, pe parcursul întregului act de creație, 
la intensitati foarte puternice deseori, practicând comunicarea nonverbala în procent 
de peste 70%, concomitent cu comunicarea emoţională, care este permanentă, şi cu 
cea mentală (verbală) şi spirituală. 

Sunt multiple repere de stabilire a mesajului comunicat prin limbaj nonverbal, 
dar ceea ce ne interesează cu precădere este limbajul corpului — personaj, actor — în 


care până şi vârsta este un criteriu de diferenţiere a semnificației gesturilor. 

O mare parte a problemelor cu care se confrunta tinerii este generata de lipsa 
capacitatii de intelegere si gestionare a propriilor emotii si, implicit, a emotiilor celor cu 
care relationeaza in viata de zi cu zi. Inteligenta emotionala redefineste imaginea 
despre lume si om. Azi stim ca emotiile sunt cele mai importante resurse ale omului si 
că felul cum este construit creierul uman îi permite acestuia mai întâi să iubească. 
Spre deosebire de inteligența  logico-matematică, care suferă modificări 
nesemnificative odată cu sfârşitul adolescenţei, inteligența emoţională se poate 
dezvolta de-a lungul timpului, fără limită de vârstă, cu condiţia să îi fie acordată atenţia 
şi eforturile necesare. Rezultatele acestui progres se traduc în relaţii mai bune cu cei 
din jur şi creativitate ridicată. Înțelegerea acestor aspecte este extrem de importantă 
pentru munca de echipă care duce la crearea unui spectacol, în care este vital să 
existe comunicare şi colaborare între interpreţi pe parcursul descifrării personajului, 
comunicare între actori şi regizor, scenograf, corp tehnic etc pe parcursul montării 
scenice. Pentru a putea construi relaţii scenice conflictuate între personaje este 
imperios necesar ca între actori să fie relaţii de colaborare armonioasă 

S-a constatat că mintea raţională are nevoie de ceva mai mult timp comparativ 
cu mintea emoţională pentru a înregistra şi a reacţiona, „primul impuls” într-o situaţie 
emoțională este cel al inimii şi nu al rațiunii. Există şi un al doilea tip de reacție 
emoţională, mai înceată decât reacţia imediată, care se naşte şi se amplifică în gândul 
nostru înainte de a se ajunge la sentiment. Această a doua cale de declanşare este 
una deliberată şi, în general, suntem conştienţi de gândurile care îi premerg. În acest 
tip de reacție emoţională există o valorificare mai extinsă; gândurile noastre joacă rolul 
cheie în determinarea emoţiilor ce vor fi declanşate. Conştientizarea gândurilor prin 
diferite antrenamente şi exerciţii pot ajuta tinerii să depăşească starea identificării cu 
propriile prejudecăţi şi clişee. Un exemplu este acel tip de sentiment intenţionat 
manevrat, care produce apariția lacrimilor. Şi în viata şi pe scenă. Actorii pot fi nişte 
oameni mai pricepuţi decât alții în privinţa folosirii conştiente şi intenţionate a celei de 
a doua căi spre emoție, sentimentul prin intermediul gândirii. Deşi nu putem schimba 
uşor emoțiile specifice ce pot fi declanşate de un anumit gând, foarte adesea putem 
alege însă la ce să ne gândim. 

Tinerii observă comportamente diferite la părinţi, la profesori, peste tot, şi se 
întreabă care sunt corecte şi care sunt greşite. După vârsta de 10 ani, când au ieşit de 
sub influența familiei, intră complet sub influența mediului extern, care nu e, 


întotdeauna, cel mai pozitiv posibil. Astfel, încep să adopte comportamnete străine 

structurii si valorilor lor reale, dar care sunt in acord cu moda, cu tendintele generatiei 
lor. Si îşi pot pierde identitatea reală, construindu-şi o identitate de conjuctura, care 
nu poate funcţiona pe termen lung. Ei pot fi ajutaţi să inteleaga comportamentele 
diferite de al lor, sa-şi înțeleagă propriul comportament, şi să accepte, prin înțelegere, 
diferenţele dintre oameni, renunțând la a judeca şi nega ceea ce e diferi de ei. 

Studiul tiparelor comportamentale prin teatru este o posibilitate de a cunoaşte şi 
înțelege aceste diferențe într-un mod creativ, relaxant, distractiv şi aplicat totodată. 
Personajul reprezintă o fiinţă umană în manifestare psihologică dinamică. Ce 
cunoaştere le putem oferi generaţiilor actuale care, în cadrul actului artistic, se 
confrunta cu o avalanga de trăiri contradictorii declanşate de revoluția informaţională 
pe care o trăim? 

Evident, în Arta actorului, imaginea este creată prin corelarea informaţiei din 
mintea actorului cu trăirea emoţională a personajului, ilustrată prin corpul fizic al 
interpretului. Astfel, apelăm la tipare comportamentale, adică tipuri de temperament 
aplicate inclusiv în plan fizic prin exprimare nonverbală. În textul dramatic apar 
oameni, personaje, cu modalităţi de funcţionare diverse, cu temperamente — deci cu 
tipare comportamentale — diferite pe toate planurile: de la tonul şi intensitatea vocală 
la ritmul mersului, al aşezărilor sau ridicărilor, până la viteza de reacţie afectivă, 
ş.a.m.d. Temperamentul are următoarea caracterizare: latură dinamico-energetică a 
personalității. Se spune “dinamică” deoarece această latură a noastră ne furnizează 
informații cu privire la cât de iute sau lentă, mobilă sau rigidă, accelerată sau domoală, 
uniformă sau neuniformă este conduita persoanei; “energetică” vine de la faptul că ne 
arată care este cantitatea de energie de care dispune o persoană şi mai ales modul în 
care este consumată aceasta. Unii dispun de un surplus energetic, alţii se descarcă 
exploziv, violent; unii îşi consumă energia, se descarcă, sau fac chiar economie, alţii 
îşi risipesc energia. Toate aceste diferențe psiho-comportamentale existente între 
oameni sunt, de fapt, diferenţe temperamentale. 

Primele clasificări sunt temperamentele descrise de Hipocrate şi Galenus: 
sanguin, flegmatic, coleric, melancolic. Denumirea lor s-a păstrat până azi, nu însă şi 
criteriul după care au fost stabilite. Oamenii au temperamente combinate, dar există, 
la fiecare, o dominantă clară, definitorie, care determină un tipar comportamental 
specific şi unic totodată. Actorul are o anumită dominantă temperamentala. Şi 
personajul are o anumită dominantă temperamentală. Cum se potrivesc? 


Interactioneaza? Se anulează? Se completează? Foarte rar se întâmplă ca actorul şi 

personajul sa aiba acelasi temperament. Ce se intampla daca actorul e melancolic, iar 
personajul e coleric? Sau daca actorul e sanguinic, iar personajul e flegmatic? Sunt 
atatea variante de combinatii! Daca un actor coleric igi pune temperamenul sau in 
toate personajele pe care le interpreteaza, se va repeta pe el insusi in diferite 
conjuncturi dramatice, pana cand publicul va sti la ce sa se aştepte văzându-l pe 
scena. Din punct de vedere emotional si fizic — prin limbajul nonverbal - acest actor va 
folosi aceleaşi mijloace de expresie „artistică” — personale şi limitate, la fiecare rol. De 
exemplu, unul dintre semnele simptomatice pentru minciună — acoperirea gurii — se 
manifestă diferit, în funcţie de vârsta personajului: la copil prin gestul de acoperire 
bruscă a gurii cu ambele mâini, la adolescent prin atingerea uşoară a buzelor, iar la 
adult prin mângâierea în trecere a nasului sau ducerea mâinii strânse la gură, 
simulând o tuse intempestivă. Privirea, mişcările capului, a mâinilor, a picioarelor, 
poziția corpului, mimica feţei etc., toate aceste manifestări nonverbale transmit mesaje 
cu impact mult mai puternic decât cuvintele, în teatru, ca şi în viata. Folosirea acestor 
„instrumente” în mod conştient îi pune la dispoziţie actorului o gamă de mijloace de 
expresie scenică diverse şi deosebit de valoroase. Din punctul de vedere al dezvoltării 
comunicării şi creativităţii, în momentul în care un grup de tineri a descifrat aceste 
tipare comportamentale şi dezvoltă capacitatea de a le înțelege şi a se juca cu ele, 
modalităţile de relationare cu mediul şi valenţele valorizării creative a prezentului sunt 
într-o creştere considerabilă. 

Prin exerciţiile şi jocurile tematice din cadrul studiului actoriei şi improvizatiei 
scenice tinerii participanţi pot, în primul rând, să îşi cunoască foarte bine propriul 
temperament şi să poată recunoaşte şi relationa uşor cu oricine are un temperament 
diferit, iar în al doilea rând să capete o iniţiere de bază în cunoaşterea şi gestionarea 
propriilor emoţii (implicit pentru recunoaşterea şi abilitatea de a relationa cu emoțiile 
altora). 

Activitatea umană se bazează pe tipare de gândire, de comportament şi de 
limbaj. Ceea ce ni se întâmplă în viaţă, bun sau rău, reprezintă rezultatul utilizării 
acestor tipare. Constientizarea si folosirea creativă a acestei cunoasteri prin 
intermediul învățământului teatral deschide tinerilor porţile dezvoltării armonioase 


pentru valorificarea cât mai deplină a potenţialului lor uman. 

Dramaturgul, pe scena sau in sala? 
LAURA BILIC 

Românii şi Romania au o bogată tradiţie in a copia modele occidentale de 
succes, de la arhitectură la literatură, de la prima Constituţie la sărbătorile de 
Hallowen si Sfântul Valentin, de la trenduri, la atât de europeana Lege a 
Invatamantului Superior şi mai putin superior. Nimic nu e nou sub soare, şi totuşi... 
După anul 2000, vocabularul dunăreano-carpatin, atât de americanizat deja, a mai 
adăugat un trofeu pe rafturile denumite expeditiv DEX — playwriting. In societatea 
occidentală termenul, tradus vulgar "scriitură de piese", exista de mult, prestigioase 
universități din Anglia şi America punând un accent deosebit pe colaborarea dintre 
regizor şi dramaturg, implicit dramaturg şi actori. La noi iniţiativa a fost luată de patru 
tineri, proaspăt absolvenţi sau încă studenţi ai Universităţii Naţională de Artă Teatrală 
şi Cinematografică Bucureşti — Andreea Vălean, Gianina Cărbunariu, Radu Apostol, 
Alexandru Berceanu — sub îndrumarea şi aripa protectoare a conf.univ. Nicolae 
Mandea. Astfel că mişcarea dramAcum a devenit, încă de la formarea sa în 2002, un 
fenomen, a impus o nouă direcţie teatrului românesc, fiind prima şi singura organizare 
preocupată de dezvoltarea şi promovarea unei noi dramaturgii locale, bazate pe 
construcția unei relaţii privilegiate între regizor şi dramaturg. dramAcum a dorit să 
ofere cuvântul oricui crede că are ceva nou de spus, căutând să configureze, aşa cum 
aprecia şi criticul Alice Georgescu, "un limbaj scenic proaspăt, caracterizat prin 
directete şi sinceritate, uneori brutale — sau resimtite ca atare într-un peisaj cultural 
mai degrabă static şi în general pudic". 

Toţi aceşti tineri, care se întrec în concursuri de scriere dramatică, au ridicat 
considerabil, şi poate fără precedent, însemnătatea scriitorului în procesul realizării 
unui spectacol. Deşi blamată la început, apariţia textelor noi a atras rapid un public 
tânăr foarte numeros şi dornic de teatru, reuşind să schimbe prejudecățile tinerilor, 
prin montarea spectacolelor în spaţii neconvenţionale de cele mai multe ori. Suntem 
martori, paticipând sau nu, la un început de drum, şi, ca orice început, poate părea 
ambiguu, sau cel puţin aşa îl percep eu personal. Are loc un melanj, care nu se ştie 
dacă va da naştere unei noi direcţii, sau doar unei uşoare şi banale tulburări de ape şi 
de vremuri. Regizorii îşi concep piesele, actorii îşi scriu rolurile. Gianina Cărbunariu, 
reputat dramaturg în primul rând, dar şi regizor al peisajului teatral de "la marginea 


drumului" (împrumutând denumirea luliei Popovici), îmi declara într-un scurt interviu 

facilitat de tehnologia internetului, ca "Eu nici nu ma consider dramaturg. Nici regizor 
nu ma mai consider in ultimul timp, sunt regizor doar atunci cand montez textele altor 
dramaturgi”. Regizor doar (doar folosit aici cu sensul de exclusiv) cand montez alte 
texte, scriitor doar când altcineva îmi montează textele, (pentru ca fiecare regizor este 
un artist şi nu un "instalator" de piese care trebuie dirijat de dramaturg, prefer să nu 
mă implic absolut deloc in montarea textelor mele atunci când acestea sunt puse în 
scenă de alti regizori. Nu mi-e teamă că aş putea fi inteleasa greşit, dimpotrivă, ma 
bucură, inseamnă că textul meu deschide nişte ferestre in mintea cuiva, nişte sensuri 
la care eu nici nu m-am gandit. Daca ele sunt eronate, e treaba regizorului şi a echipei 
să-şi asume ce au propus), dar ce se întâmplă între? 

Regizorul, actorul, scenograful, coregraful, compozitorul (după caz) îşi pierd 
astfel titulatura şi atribuţiile sedimentate de timp, devenind, generic, unul dintre 
colaboratori — "Când scriu o scenă, deja vizualizez cum ar arăta ea montată, în 
contextul întregului spectacol. lar când scena ajunge în repetiţii, ea este inevitabil 
rescrisă, nu doar ca text, ci rescrisă vizual şi auditiv (împreună cu decorul, actorii, 
lumina, sunetul etc)", declară Gianina Cărbunariu în continuare. Alex Mihail, tânăr 
regizor şi proaspăt masterand al prestigioasei Universităţi Yale, povesteşte deruta sa 
pe de o parte şi încântarea de a face fata unei provocări pe de alta, când a început sa 
repete pentru examenul primului semestru — un spectacol pe tema "Banii", în care 
fiecare membru al echipei (un regizor, doi scriitori şi cinci actori) trebuie să scrie, să 
regizeze şi să joace. 

Textul devine "o urmă", "o mărturie" (G. Cărbunariu) a procesului de repetiţii, iar 
dacă li se solicită ajutorul, tinerii dramaturgi rescriu şi adaptează pentru fiecare trupă 
în parte. Gianina Cărbunariu a colaborat cu Maria Manolescu la Sado Maso Blues 
Bar, "o radiografie a societăţii româneşti văzută prin ochii tinerii generaţii” aşa cum 
aprecia lrina Budeanu, spectacol montat in primăvara lui 2007 la Teatrul Foarte Mic; 
Maria Manolescu a lucrat şi cu Radu Apostol la With a Little Help From my Frienas — 
spectacol cu şi despre tineri, despre derutele şi dramele adolescentine, reprezentat la 
Teatrul Naţional laşi; Ana Mărgineanu lucrează de ani buni deja cu Ştefan Peca, cei 
doi lansând de curând proiectul "Despre România numai de bine", o analiză a 
României văzută din prisma oraşelor de provincie, proiect ce s-a materializat deja în 
două spectacole — Poveşti adevărate complet inventate despre Baia Mare, prezentat 
la Teatrul Municipal şi 5 minute miraculoase în Piatra Neamţ, la Teatrul Tineretului, iar 


exemplele ar putea continua. 

Este limpede: se simte nevoia de nou, de proaspat, de originalitate, de 
actualitate, lumea teatrului contemporan şi toţi artistii care se înscriu şi se subscriu ei 
vor să trateze subiecte la ordinea zilei, prezente şi vii. Dar în societatea modernă a 
anilor 2000 subiectele devin de fapt probleme, nemulțumiri, revolte şi în consecință, 
drame. Fuck Eu.ro.Pa!, de Nicoleta Esinencu prezintă dezamăgirile şi neimplinirile 
unei tinere post decembriste, legate de realitatea socio-politică şi nu numai; 
Complexul România este, după cum declara însăşi autoarea Mihaela Michailov, "piesa 
unei derute identitare care porneşte din complotul tăcerii şi al fricii. (...) Lipsa unei 
atitudini la douăzeci de ani de la revoluţie este foarte gravă"; New York Fucking City al 
lui Ştefan Peca vorbeşte despre prăpastia dintre generaţii, despre existenţa cotidiană 
deviantă a elevilor de liceu, despre marele mit al succesului in Occident, sau atracția 
la fel de mitică a capitalei; mady.baby.edu al Gianinei Cărbunariu prezintă drama 
tinerilor obligaţi de o societate lipsită de repere valorice, să emigreze. Şi din nou, 
exemplele pot continua. 

Un alt regizor, care trebuie menţionat este Constantin Cheianu, care, deşi nu 
face parte din generaţia dramAcum, se înscrie perfect valului de răzvrătire împotriva 
sistemului. Dintre textele domniei sale la laşi au fost montate două deja — Made in Est, 
regia Claudiu Goga, în care este abordată problema corupției din Republica Moldova, 
dar care poate foarte uşor fii inlocuită cu România, o combinaţie de teatru, muzică hip- 
hop şi realitate zilnică, şi În container, regia Radu Ghilaş, în care este tratată drama 
celor de dincolo de Prut, dispuşi să facă orice pentru a ajunge in Europa. Se constată 
aşadar (mai precis eu constat), că din ce în ce mai multe teatre aderă la noul val 
teatral (nuanţa politică a expresiei nefiind cu intenţie) — Teatrul Odeon a organizat in 
2007 un concurs de mini scenarii dramatice cu tema "Migraţia forței de muncă sau 
coşmarul unei necesităţi”, iar cu puţini ani inainte a fost lansat proiectul "Tineri regizori, 
texte contemporane", destinat studenţilor sau tinerilor absolvenţi ai academiilor de 
artă. Câştigătorii de anul acesta a căror spectacole vor fi produse la sala Studio în 
stagiunea 2009-2010 sunt ladul este amintirea fără puterea de a mai schimba ceva, 
de Jonas Gardell, propus de Mariana Camaraşan şi Alexandra Penciuc si Blifat de 
Gabriel Pintilei (actor angajat al Odeonului), propus de Alex Mihail. 

Apar totuşi şi excepţii la această mare şi atât de abordabilă temă socială, 
caracterizată de o revoltă profundă. Una dintre ele este piesa semnată Ştefan Peca, 
The Sunshine Play, un "love story pe acoperiş", aşa cum o numea Cristina Modreanu 


in revista "Gândul", aprilie 2006, în care se amestecă elemente reale din biografia 

actorilor, cu elemente de fictiune, "intr-o tesatura postmoderna plina de umor". Lia 
Bugnar (actrita si autoarea unor texte ca Oferta de serviciu, Aici nu se simte, Femeia 
din manuscris, Stă să plouă, Jocul de-a adevărul, Oase pentru Otto) declară chiar ca 
tema socială nu este pe gustul său, recunoscând insă că "este foarte la modă, 
deschizând uşile directorilor de teatru": "Mie nu îmi place ca în piesele mele să existe 
o puternică amprentă a momentului. Nici nu tin ca acţiunea să fie plasată neapărat în 
țara noastră. Îmi place rătăcirea prin timp şi spaţiu, când am mai atins aspecte sociale 
prin piesele mele, a fost fără intenţie, pur întâmplător. Eu, în general, încerc să scriu 
despre iubire sau lipsa ei". Indiferent de poziția pe care o ocupă Lia Bugnar in 
spectacolele sale — actor, regizor sau scriitor — este, în ciuda părerii domniei sale, una 
privilegiată, deoarece vine pe fondul şi experienţa celorlalte două: Singurul autor in 
carne şi oase in ale cărui piese am jucat, sunt eu insămi. Pentru mine e destul de 
schizoidă ipostaza şi nu ştiu cum e colaborarea altor actori cu mine ca dramaturg, 
pentru că, la punctul in care actorii au ajuns la text, eu sunt deja eliberată de ipostaza 
de scriitor, mă preocupă deja cum joc. Dar fiind şi actriță şi scriitoare, presupun că 
sunt dublu pisăloagă pentru toti cei din jur. 

În acest moment apare în mine intrebarea, al cărei răspuns voi incerca să îl dau 
poate cu altă ocazie, faptul că eşti scriitor, iti dă implicit şi necondiţionat dreptul să fii 
actor şi regizor? Tu eşti cel mai potrivit pentru a-ţi monta piesele, cel mai bun interpret 
al rolurilor tale? 

Sociale sau fără intenţia de a fi sociale, textele dramaturgiei contemporane s-au 
născut din nevoia de a fi personal, de a spune ce vrei Tu, şi nu ce au spus alții 
înaintea ta, nevoia de a exprima deschis şi în gura mare nemulţumirile, gândurile şi 
sentimentele tale. Tânăra şi — dacă îmi este permisă o apreciere atât de subiectivă — 
frumoasa generaţie a vrut să demonstreze că este vie, că nu va aştepta, ci va face, că 
va lupta cu limitele impuse, real sau poate uneori imaginar, de sistem, luându-şi 
destinul in propriile mani, devenind autodidacti; Lia Bugnar declară: Scrisul a venit din 
frustări de actriță nejucată. Între timp, prin scris, am devenit mai bună şi ca actriţă. 
Această muncă a fost făcută, sau această luptă purtată, conştient sau nu, mai bine 
sau nu chiar atât de strălucit, dar este un pas înainte şi asta este ceea ce contează. 

Noile piese scrise au adus inovaţii nu numai în regie, în alegerea spaţiului de 
joc, ci si în arta actorului, deoarece sunt aproape desfiintante personajele — multe 
piese sunt scrise special pentru anumiţi actori, cu elemente din biografia personală, 


fiind păstrate numele, datele fizice, şi chiar anumite amintiri individuale din viaţa lor. 

Prin urmare, avem de-a face cu un teatru firesc, impins pana la limita civilului. Actorul 
nu trebuie sa mai sondeze personalitati si individualitati straine, ci trebuie sa coboare 
in propriul suflet, facand o analiza a forului interior individual, majoritatea dramelor si 
bucuriilor traite de personajele contemporane, fiind atat de cunoscute — as putea 
spune — oricărui tânăr al generaţiei 2000. 

Spectacolul Stop the tempo, realizat la Teatrul Luni de la Green Hours de 
Gianina Cărbunariu este construit cu un minim de resurse scenice — doar câteva 
lanterne, autoarea insăşi, precizând in debutul piesei: Maria, Paula şi Rolando sunt 
numele actorilor pentru care am scris acest text. Personajele pe care le interpretează 
au fiecare nume, insă nu şi-l cunosc unul altuia. Am păstrat totuşi numele actorilor 
pentru a diferenţia cele trei voci, poate şi pentru că multe lucruri mi-au fost inspirate 
chiar de ei, de problemele şi de gandurile lor la un moment dat. Autoarea şi-a propus 
să facă un spectacol cu acei actori, spectacol care să vorbească depre anumite lucruri 
care îi "ardeau" la acel moment şi deşi povestea este imaginată, esenţa este prezentă 
in sufletul tinerilor — fapt decisiv pentru realizarea efectului de real, acum, aici. 

Pentru a înțelege cel mai bine fenomenul teatral luat în discuţie prin această 
lucrare, voi aduce in atenţia dumneavoastră spectacolul Romania!Te pup., de Bogdan 
Georgescu, regia semnată David Schwartz, (ambii absolvenţi ai UNATC-ului, secția 
regie teatru) ce a avut premiera la Teatrul National leşean in aprilie. Ideea textului a 
luat naştere în 2004, când Bogdan Georgescu participă şi scrie o piesă de zece 
minute în cadrul workshopului "Cum să scrii ceva nou", ce a avut loc în Bistriţa şi 
Colibita. În noiembrie 2006 are loc premiera spectacolului la "59E59" Theatre, in New 
York, prima reprezentaţie a textului in România fiind cea ieşeană. Spectacolul, în 
forma sa actuală, face parte din "Tanga Project", proiect a cărui iniţiator este Bogdan 
Georgescu, iar membri fondatori Miruna Dinu, Vera lon, loana Paun, precum şi echipa 
Bogdan  Georgescu/David Schwartz. tangaProject este un atelier de teatru 
independent creat pentru dezvoltarea şi exploatarea noilor tipuri de teatralitate si 
dramaturgie, care işi propune experimentarea mijloacelor de expresie teatrală şi 
introducerea conceptului de teatru comunitar prin ateliere şi workshopuri, educație, 
lucru în echipă, responsabilizare socială — toate acestea reprezintă conceptul de Activ 
Art, sau, pentru cei ce nu agreează amaricanizarea termenilor, Artă Implicată. 

România!Te pup. este cea mai bună dovadă a textului dezvoltat pe parcursul 
repetiţiilor, deoarece s-a plecat de la o piesă de zece minute, şi s-a construit una de o 


oră şi jumătate, încercându-se să se tina cont în permanență de distribuţie şi de 

contextul in care va avea loc spectacolul. Desi considera ca nu exista reteta unui 
spectacol de succes, regizorul David Schwartz apreciaza colaborarea dintre regizor si 
dramaturg drept una "vitală pentrul procesul de lucru la un spectacol”. 

Textul, şi ulterior spectacolul abordeaza teme, amintite deja in lucrarea de fata: 
degradarea continuă a calităţii vieţii in România, care duce inevitabil la dorinţa de a 
emigra, relaţiile tensionate dintre oameni, lipsa unei comunicări minime intre cetățeni 
şi funcţionarii statului, nesiguranța zilei de mâine. Acţiunea piesei, care nu a fost in 
accepţia mea decât un pretext pentru un discurs cât se poate de critic despre 
România şi români, se invârte în jurul a trei personaje — Miss Renata, o pensionara 
care visează să plece la nepoatele din Germania, interpretată de Georgeta Burdujan, 
muncitorul simplu (Teodor Corban), frustat că este întreţinut de soţia care lucrează in 
Italia şi vrea să plece în Grecia pentru o afacere, se presupune, necurată, în speranţa 
unui câştig mare făcut uşor şi Vasile (Andreea Boboc), o studentă ce vrea să se 
salveze de realitatea românească plecând la studii in America. Poveştile celor trei sunt 
instrumentate în primă instanţă de un cor format din actori, care, după ce se prezintă 
publicului cu datele din buletin precum şi cu o confesiune legată de prima ţigară 
fumată, creează legăturile dintre scene prin mânuirea câtorva platforme mobile care 
trebuiesc deplasate la fiecare scenă, dar şi prin realizarea coloanei sonore a 
spectacolului, construită live, cu ajutorul unor instrumente casnice, şi nu muzicale cum 
era de aşteptat. 

Regizorul David Schwartz este un susţinător înfocat al colaborării cu scriitorul, 
declarând: Eu cred in dezvoltarea textului impreună cu regizorul si in repetiţii in funcţie 
de feed-back-ul si de imput-ul adus de actori. Procesul de lucru la spectacol este unul 
viu, in care orice, de la text pana la asa-zise idei regizorale sau scenografice poate fi 
si este permanent contestat si in continua schimbare. Regizorul subliniază faptul că 
prezența lui Bogdan Georgescu la repetiţii a fost una extreme de importantă, deoarece 
dramaturgul a intervenit de multe ori in relaţia cu actorii, atât pentru a-şi exprima 
punctul său de vedere asupra unor scene, cât şi pentru a clarifica sau modifica textul 
impreună cu ei. Întrebat dacă actorii ieşeni s-au lăsat captivati de această colaborare, 
regizorul a precizat: Nu ştiu dacă au fost incantati, dar cu siguranță intervențiile lui 
Bogdan le-au clarificat şi uşurat ceea ce aveau de făcut. 

În final, personal consider foarte important de precizat că, activ în alte două 
proiecte de artă comunitară — "Vârsta a patra", desfăşurat la căminul de bătrâni Moses 


Rosen din Bucureşti, împreună cu rezidenții căminului, obiectivul major al proiectului 

fiind schimbarea receptarii asupra batranetii în societate, si "TrenSformers" - un 
proiect de investigaţie şi intervenţie artistică, început tot în 2009, desfăşurat pe trenuri 
şi în gări, care îşi propune să descopere activ diferenţele regionale şi să provoace 
mecanismele percepției sociale — David Schwartz nu doreşte să ii spună României 
rămâi cu bine: Doresc să o pup, şi o şi pup. Dar nu ii spun La revedere! Mie imi place 
România si simt ca pot sa mă exprim foarte bine aici şi că sunt multe lucruri despre 
care se poate şi trebuie vorbit prin intermediul artelor. 

Aşadar, un teatru nou, cu idei transmise cu cât mai transparent, cu atât mai 
bine, un teatru lipsit de subtilitati (probabil suntem cu toţii de acord că într-un text 
intitulat Fuck you Eu.ro.Pa nu poate fi vorba de o iubire adolscentină cu happy end), 
un teatru implicat social, care urlă după schimbare în toate formele sale, un teatru cu 
texte, spectacole şi interpretări la prima mână sau elaborate atent, dar cu siguranţă un 
teatru la modă, un teatru care umple sălile de spectacol, un teatru ce se bucură fara 
dubii de succes, un teatru care a dat dovadă de mai multă creativitate decât se 


aştepta, a cărui adevărată valoare nu o va confirma decât timpul. 

Creativitate in teatrul de animatie 
RALUCA BUJOREANU 

În teatrul de animaţie, a fi creativ înseamnă să iti poţi demonstra capacitatea de 
a crea un limbaj teatral cu particularități papusaresti. Ca atare, creativitatea artistului 
care vrea să se exprime prin intermediul limbajului păpuşăresc se certifică doar dacă 
în procesul de creare a mijloacelor de exprimare a respectat condiţiile de stabilire a 
autonomiei acestui tip de limbaj teatral. 

Problema autonomiei limbajului păpuşăresc nu se poate supune analizei fără a 
aminti de particularitatile esteticopsihologice şi antroposemiotice ale procesului creator 
specific teatrului de animaţie. Ca atare, amintim că fenomenul de creare a limbajului 
autonom al teatrului de animaţie are ca principale determinante individualitatea 
artistului. Analiza personalităţii tipice creatorului de limbaj teatral cu particularități 
păpuşăreşti poate dezvălui felul propriu al păpuşarului de a reprezenta problematica 
umană. Totodată, această cercetare poate evidenția şi particularitatile celeilalte 
determinante a procesului creator păpuşăresc, individualitatea stilului de ansamblu. 

Descrierea celor două individualitati poate explica, de fapt, mecanismul 
sistemului după care realitatea este filtrată de conştiinţa artistului păpuşar şi, mai apoi, 
este codată ca semne ale spectacolului păpuşăresc. 

Menţionăm că precizările ce vor fi aduse în susţinerea şi clarificarea direcţiei de 
cercetare pe care o propunem în lucrarea de fata îl pot ajuta pe cel care vrea să se 
iniţieze în arta de a reprezenta realitatea în stil păpuşăresc pentru ca, în procesul de 
creare a elementelor de reprezentare, să nu fie asemeni celor cărora „le place să vadă 
viata cu ochii altora şi s-o zugrăvească cu ajutorul unei arte care nu e a lor”. Din 
acest motiv, în continuare, aducem în atenţia cercetării dominanta ludică a artei 
spectacolului păpuşăresc. 

Ludicul devine liantul care uneşte şi subordonează toate celelalte posibilităţi de 
exprimare artistică. El este forța care, în arta teatrului de animaţie, pune în mişcare 
mecanismul prin care se efectuează procesul de supunere a elementelor specifice 
celorlalte limbaje artistice. Fără ludic, relația dintre autonomie şi arta teatrului de 


animaţie nu se poate stabili. 


1 Serghei Obraztov, Câteva consideraţii despre teatrul păpuşăresc, în Teatrul de păpuşi în lume, Bucuresti, Ed. 
Meridiane, 1966, p. 18. 

Pentru a putea evidentia aspectele pe care le implica dominanta ludica 
procesului de creare a unei modalități autonome de comunicare cu particularități 
păpuşăreşti creator trebuie să definim conceptul de ludic. 

Noţiunea de ludic poate fi înțeleasă şi desluşită plecându-se de la una din 
lucrările fundamentale ale filozofiei culturii, Homo ludens. Cercetătorul de origine 
olandeză Johan Huizinga, autorul acestei lucrării, încearcă o re-definire a fiinţei 
umane: el defineşte conceptul de homo ludens? drept omul care se joacă. 

Dar jocul la care ne referim nu se desfăşoară oricum şi oricând. Jocul lui homo 
ludens, chiar dacă pare a fi doar în glumă, se finalizează în „ludi”* , în reprezentații 
care oferă publicului posibilitatea de a reflecta la glume alegorice. În procesul de 
creare a spectacolelor papusaresti, ludicul se concretizează în jocul subtil şi rafinat al 
artistului păpuşar, ludicul devine o coordonată a întregii activități şi o însuşire 
fundamentală a personalităţii creatoare. Cel ce (se) joacă, în această lume, are la 
baza activităţii sale observaţii profunde prin care viata şi adevărurile ei sunt analizate, 
parodiate, întruchipate şi, mai apoi, sugerate prin mijloace teatrale cu particularități 
papusaresti. Să nu uităm ca, în teatrul de animaţie, adevărul scenic este oferit 
publicului prin intermediul unui material insufletit la vedere. Obiectul prinde viata si 
este perceput ca semn antroposemiotic datorită spiritului ludic ai ambilor parteneri de 
dialog teatral cu particularități papusaresti. 

Unde şi cât ludic există în procesul de creare a limbajului păpuşăresc, se va 
vedea din prezentarea aspectelor esteticopsihologice şi antroposemiotice ale jocului 
păpuşăresc. 

Referitor la specificitatea esteticopsihologică a jocului păpuşăresc, menţionăm 
că există şi în artistul păpuşar tendinţa de a imita sau de a trăi sub mască, dar aceste 
înclinații sunt general umane. Le întâlnim şi la oameni care aparţin altor profesii. Însă, 
ei nu devin nici artişti ai teatrului de animaţie, nici ai teatrului dramatic. Ei îşi joacă 
rolurile doar în societate. Pentru ei, locul de muncă devine o scenă. Acolo se petrece 
tot un joc, dar e, de fapt, acea La vie mondaine, despre care loan |. Livescu spunea: 
„Este adevărata Commedia dell'Arte, unde fiecare îşi improvizează rolul pe un fond 


dat, cu toată exactitatea de dictiune, de gesturi şi de atitudini, încât toată lumea o ia în 


2 Johan Huizinga, Homo ludens, Bucureşti, Ed. Humanitas, 2002, p. 33. 
3 Gheorghe Guţu, Dicţionar latin-român, Bucuresti, Ed. Ştiinţifică, 1993, p. 247 

”4 dar nu se aseamănă în nici un 


serios si chiar actorul cel mai strasnic poate fi pacalit 
aspect cu jocul lui homo ludens, actor dramatic sau papusar. 

Am amintit aceste laturi ale omenescului pentru ca dorim sa ne apropiem de 
intelegerea imboldului, a starii conflictuale care sta la baza crearii unui act artistic cu 
particularităţi papusaresti. In privinta acestui aspect apelam la tot la opiniile lui Liviu 
Rusu deoarece consideram ca esteticianul are dreptate cand afirma ca jocul nu este o 
descarcare de energie sau un exercitiu pregatitor al unor functii biologice, ci este cel 
care activeaza toate acele energii care duc la crearea procesului de spiritualizare a 
vieţii interioare. 

Din punctul nostru de vedere, în arta teatrului de animaţie, legătura dintre joc şi 
artă este adevărată pentru că jocul se manifestă în interiorul ființei păpuşarului. 
Legătura dintre joc şi artă se explică şi prin faptul că exprimarea în stil păpuşăresc 
deşi are la bază o stare conflictuală generată de o problematică general-umană, jocul 
ce se manifestă în interiorul ființei păpuşarului determină formarea unei viziuni ludice 
asupra vieţii. La prima vedere, viziunea ludică asupra vieţii şi a problematicii sale 
specifică artiştilor păpuşari materializată în forma unui spectacol exprimă o atitudine 
„jucăuşă”. Viziunea regizorală a unui păpuşar pare o atitudine de o cu totul alta 
natură: spectacolul pare doar un joc. Însă nu e deloc aşa. Reprezentatia 
păpuşărească nu a fost creată doar din dorinţa cuiva de a (se) juca. 

În procesul creator tipic teatrului de animaţie, cele două tipuri de activităţi 
dezinteresate, cel puţin în aparenţă, jocul şi arta se aseamănă, se contopesc şi au 
acelaşi rost de a restabili echilibrul sufletesc al celui ce îşi doreşte să fie stăpânul unei 
alte de lumi din următoarele motive. În primul rând, legătura dintre joc şi arta 
păpuşărească există şi se explică datorită caracteristicilor comune: atracţia pentru 
aventură, care are ca scop evadarea din stereotipia vieţii, şi plăsmuirea unei lumi 
proprii. În al doilea rând, rezultatul final al procesului creator propriu acestui tip de 
artist trebuie perceput, în general, ca o atitudine comică sau lirică asupra vieții, pentru 
că acest mod de abordare a problematicii general-umane se datorează 
particularitatilor personalităţii tipice a artistului păpuşar. 

Asemenea oricărui artist şi, în mod special, actorului dramatic, păpuşarul, actor 
sau regizor, este nemulțumit de viata de toate zilele, care nu este pe măsura nevoii 


sale de trăi interesant; este comună, fără posibilitatea de a schimba ceva, mereu la fel 


* 1. Ioan Livescu, De-ale teatrului la noi si în alte tari, Tipografia Luis, 1904, p. 8. 


23 


si, pe deasupra, chiar dureroasa. Fiinta sa vrea sa traiasca, un anumit timp, asa cum 
şi-ar dori, aşa cum şi-ar imagina, într-o lume pe măsura puterilor şi calităţilor sale. 
Spre deosebire de celelalte tipuri de artişti, în cazul păpuşarului, din toate aceste 
nevoi se naşte spiritul ludic, iar jocul devine o particularitate modului său de a 
reprezenta; modul său de exprimare se aseamănă cu un joc; prin jocul care 
presupune animare păpuşarul îşi creează o a doua lume, după care tânjeşte sufletul 
său. Valoarea şi semnificaţia lui se explică prin ceea ce se ştie de mult: oferă calea 
spre o altă formă de exprimare a ceea ce există. La hotarul dintre cele două lumi, un 
fin observator al comportamentului uman, o minte inventivă, o inteligenţă deosebită se 
joacă, în glumă dar şi serios. Spiritul ludic al păpuşarului inventează mijloacele de 
comunicare a unui tâlc, le pune în acţiune pentru a crea metafore vizuale cu înţelesuri 


alegorice. 


Am mai putea spune că, din punctul de vedere al chemărilor creatoare, artistul 
păpuşar nu se deosebeşte de artistul dramatic decât cu mici nuanţe. Deosebirile şi 
asemănările dintre artistul teatrului dramatic şi cel al teatrului de animaţie scot la 
iveală acel ceva în plus al păpuşarului, creat din disponibilitatile ludice - capacitatea de 
a intui viata în materia neinsufletita; capacitatea de a metamorfoza obiectele din jur în 
personaje reale fantastice sau reale; capacitatea de a le anima. Disponibilitatile ludice 
nu sunt altceva decât acele posibilități prin care raţiunea si sentimentele păpuşarului 
se manifestă libere şi, în deplinătatea manifestării lor, se contopesc în starea de a 


crea un joc papusaresc, în ceea ce poartă numele de stare ludică. 


Potenţialul creativ al artistului păpuşar se poate evidenția prin examinarea 
mijloacelor şi modalitatilor sale de expresie. În timpul unui joc păpuşăresc ne este 
„dezvăluit” modul specific păpuşarului de a reflecta asupra unei problematici general- 
umane; ne este prezentat felul propriu al acestui tip de artist de a se comporta în 
relaţie cu obiectele din sfera sa de interes. Analiza oricărui spectacol păpuşăresc 
poate dovedi că, datorită firii poetice a artistului papusar, limbajul creat capătă forme 
care sugerează esența sufletului său într-un mod direct, nobil şi grațios. Alteori, 
formele sunt groteşti, hilare. Ele apar din cealaltă parte a caracterului său, cea a 


omului hâtru. 


Un spectacol păpuşăresc capătă aspectul unei lumi privite ca joc, se 
concretizează ca o creaţie ce oglindeste o lume de vis, pentru că viziunea regizorală 


exprimă atitudinea păpuşarului fata de propriile nelinişti. Imaginile formelor ce 

cuceresc pe oricine le priveste exprima modalitatea papusarului de a sugera cum se 
poate ,invinge” raul existenței. Dar apariţia unor asemenea imagini se datorează 
predispozitiei păpuşarului spre o filozofie optimistă. Acesta este încă un aspect 
esteticopsihologic al jocului păpuşăresc. 

Camil Petrescu atrăgea atenţia asupra unui alt aspect important în definirea 
unei personalităţi artistice: „Arta presupune un suflet dezvoltat complet ca inteligenţă, 
ca sensibilitate, ca voință şi afectivitate. Presupune o luptă continuă, între aceste 
însuşiri şi mediul înconjurător pe de o parte. Conflict de pildă între inteligenţă şi 
afectivitate, între pasiune şi voință. Conflict, pe de altă parte, între ceea ce faureste 
inteligenţa ca himeră şi ceea ce oferă realitatea. 

Un artist este prin natura însuşirilor sufleteşti un entuziast sau un revoltat. Un 
inadaptabil”* . 

În ceea ce îl priveşte pe păpuşar, prin felul în care răspunde la o varietate de 
stimuli, externi şi interni, datorită însuşirilor fiinţei lui, este un entuziast sau putem 
spune că se încadrează în tipul de artist simpatetic®. Adică, spre deosebire de tipul 
demoniac, păpuşarul reuşeşte mult mai uşor să-şi liniştească zbuciumul interior. Dar 
uşurinţa cu care sufletul păpuşarului îşi resimte armonia vine din deosebirea că el 
înțelege lumea aşa cum e ea. Păpuşarului îi este mai uşor să ironizeze ceea ce-l 
deranjează, decât „să sufere” la nesfârşit că nu e cum consideră unii, sau chiar el, aşa 
cum ar fi ideal. Aşa se explică şi de ce toate spectacolele lui sunt, de cele mai multe 
ori, întruchipări ale speranţei, ale optimismului. Acest artist de tip simpatetic răspunde 
în acelaşi fel la varietatea stimulilor datorită posibilităţii de a vedea noul în obiecte 
banale şi datorită capacităţii sale de a transforma semnificaţiile acelor obiecte în actul 
creator. Totul se petrece astfel datorită existenţei predispoziţiilor de a crea  jucându- 
se. 

Particularitatile personalităţii păpuşăreşti sunt, bineînţeles, relativ stabile. Însă, 
în mod cert, creatorul limbajului teatrului de animaţie trebuie să conştientizeze propria 
putere, forța interioară care îl determină să vrea să se manifeste astfel, să se 


comporte în mod ludic cu obiectele din jurul său. Din modul specific în care îşi exprimă 


5 Camil Petrescu, Comentarii şi delimitări în teatru, Bucureşti, Editura Eminescu, 1983, p.408 

6 „Din punct de vedere psihic artistul de tip simpatetic este deci mai putin zbuciumat, priveşte lumea cu mai mult 
optimism.(...) Sufletul îi este mai putin tulburat, este mai armonios, mai senin. Este atras mai mult de aspectele 
armonioase din lumea înconjurătoare şi mai putin de cele care declanşează contradicții. Atitudinile sale fata de 
lume sunt împăciuitoare, se simte atras de ea, simpatizează cu ea.” Liviu Rusu, op.cit., p. 276 

gandurile, prin intermediul obiectelor animate, isi poate si i se pot explica legile 
interioare ale fiintei lui. Jocul este elementul determinant al artei sale, este impulsul ce 
se naşte în papusar şi-l determina sa comunice aşa. Acceptat ca un mod de adaptare, 
de apărare, jocul devine motorul activităţilor de creare a limbajului păpuşăresc, el 
activează energiile care duc la crearea procesului de spiritualizare a vieţii interne. 

E clar că, deşi are o dominantă ludică, activitatea de creare şi de exprimare prin 
limbaj păpuşăresc este un joc scos din sfera biologicului şi înscris în formele 
privilegiate de exersare a spiritului, un joc în urma căruia se generează o multitudine 
de modalități de expresie. Subliniem încă o dată că, în teatrul de animaţie, arta şi jocul 
nu sunt două domenii diferite, ele se determină şi se influențează reciproc. Împreună îi 
potolesc papusarului acea fugă spre un ceva mai bun şi mai frumos, îl ajută să atingă 
mirajul celei de a doua lumi sau iluzia celei de a doua vieţi, îi oferă posibilitatea de a-şi 
crea un alt univers în care are şansa de „a trăi altfel”. Jocul păpuşăresc implică o 
ieşire din viata obişnuită, devine un refugiu, o posibilitate de a ieşi din monotonia de 
fiecare zi, o activitate care îi absoarbe celui ce (se) joacă toată ființa într-un mod foarte 
serios. Odată cunoscute aceste aspecte esteticopsihologice ale jocului păpuşăresc, se 
poate înțelege mai bine felul de a fi, maniera specifică de lucru a păpuşarului, stilul 
original în care produce metamorfozarile. 

Dacă jocul, în general, e o acţiune liberă, înseamnă că această însuşire a 
activităţii i-a oferit păpuşarului libertatea de a-şi inventa mijloacele. Cu toate că 
inventarea mijloacelor păpuşăreşti pare un joc, activitatea e un act de creaţie în care 
„elementele vechi cunoscute prin reasezarea lor în alte contexte şi sisteme de 
referință, se transforma în structuri şi sinteze noi”. E un proces care presupune 
existența unei personalități creative cu tot ce presupune acest lucru. 

Însă „o artă trebuie definită şi prin natura mijloacelor particulare pe care le 
întrebuințează în felul ei de a vedea lumea” . Dacă ţinem cont si de acest aspect, 
observăm că trebuie să mai lămurim o problemă: cum se manifestă jocul în substanţa 
materialului, a mijloacelor de comunicare ale limbajului păpuşăresc? Acest lucru il 
putem clarifica evidențiind aspectele antroposemiotice ale jocului păpuşăresc. 

Limbajul teatrului de animaţie, prin puterea sa de a generaliza realitatea a 
demonstrat întotdeauna că sentimentele cele mai profunde pot fi reliefate cu ajutorul 


mijloacelor sale create şi asumate ca simboluri. Însă elementele componentei externe 


7 Vasile Pavelcu, Metamorfozele lumii interioare, laşi, Ed. Junimea, 1976, p. 77 
8 Tudor Vianu, Estetica, Bucuresti, Ed. Orizonturi, 1977, p. 31. 

a limbajul păpuşăresc, mijloacele păpuşăreşti de comunicare capătă valoare de 
simbol abia în momentul animării, moment în care, păpuşarul face ca semnificaţiile să 
capete profunzime şi trăire necesară. Prin animare şi interpretare, păpuşarul produce 
detaşarea semnului de realitate ceea ce face ca spectatorul să creadă că tot ce se 
petrece acolo e ca şi cum ar fi. Astfel, jocul păpuşăresc devine o situație semiotică? 
iar mijloacele de comunicare ale păpuşarului devin semne antroposemiotice. 

În jocurile păpuşăreşti întâlnim mijloace de comunicare cu valoare de semne 
antroposemiotice pentru că păpuşa a fost întotdeauna o expresie a gândurilor umane, 
o expresie simbolică a omului. Să nu uităm ca în fata metaforelor vizuale şi auditive cu 
particularităţi păpuşăreşti, spectatorul simte ceea ce pretinde şi M. M. Koroliov: „Figura 
păpuşii constituie în adâncul sufletului un simbol primar”. 

Păpuşa, principalul mijloc de expresie şi comunicare artistică a păpuşarului, 
creaţie a fanteziei şi imaginaţiei acestuia, trebuie privită ca semn teatral, şi nu ca o 
creație ornamentală. Un sistem de construcție sau de mânuire devine păpuşă de 
teatru atunci când din modul de utilizare şi manipulare a obiectului animat înțelegem 
clar că obiectul în sine nu mai face parte din realitatea obişnuită, ci este pus în slujba 
artei teatrale în totalitate, o lume în care obiectul devine o metaforă de natură plastică. 

În jocul păpuşăresc, obiectul animat, semnul antroposemiotic devine un semn 
teatral care produce asupra spectatorului, indiferent de vârstă, un efect psihologic 
profund. Efectul asupra publicului se explică prin faptul că, pe de o parte, în timpul 
spectacolului, a actului propriu-zis de comunicare prin limbaj păpuşăresc, se participă 
la procesul animării în direct; pe de altă parte, efectul se datorează şi faptului că tot ce 
se petrece în timpul unui spectacol de animaţie are ca finalitate o recunoaştere. 

Miracolul animării ce se petrece acum şi aici scoate obiectul păpuşă, 
instrument de comunicare şi semn teatral, din sfera artelor plastice şi îl supune artei 
teatrale. Animarea unui obiect a găsit întotdeauna un suport psihologic în dorința 
omului de a-şi pune întrebări şi de a găsi răspunsuri cu privire la condiţia sa. Această 
modalitate de comunicare a dovedit că are o forță de comunicare neobişnuită. Forţa 


de expresie a limbajului păpuşăresc provine din încrederea artistului în efectele 


” idem, p.43 „Spectacolul e o situaţie semiotică, cu o anumită natură, conţine elemente între care se creează relații 
purtătoare de semnificații. Semnificaţia se naşte între oamenii care comunică şi realitate, între oameni şi semn, 
între semn şi celelalte semne ale sistemului.” 

10 Mihail M. Koroliov,, Actorul si scenograful în teatrul de păpuşi, în Teatrul de păpuşi în lume, Bucureşti, 
Editura Meridiane, 1966, p.31 


27 


mijloacelor sale de comunicare, marionete, măşti, păpuşi sau obiecte puse în mişcare 
şi în conflict care se supun voinţei lui. 

În timp, impactul pe care l-a avut asupra spectatorilor adevărul scenic pe care îl 
oferea artistul papusar prin intermediul materialului insufletit la vedere i-a confirmat 
păpuşarului că exprimarea prin limbaj păpuşăresc poate deveni o posibilitate de a se 
exprima pe sine şi tot ce se petrece în jurul său. Activitatea lui s-a transformat în artă 
din dorința de a găsi o cale de cunoaştere, de comunicare, de înţelegere şi, poate, de 
rezolvare a unor probleme spirituale ale ființei umane. 

Despre jocul păpuşăresc se mai spune că are mister, că e magic. De fapt, 
pentru papusar şi publicul său, jocul care presupune animare se poate traduce, prin 
următoarele verbe: a asocia-a disocia = a selecta, a uni = a concentra sau a sintetiza. 
În jocul său, păpuşarul codează şi decodează mesajele, le transmite dintr-un sistem 
de semne în altul. Astfel, aceste operaţii în acţiune prezintă, în final, tipuri umane în 
situații diferite, eroi care se manifestă într-un context scenic ce duce la descoperirea 
structurii particularului şi, astfel, determină cunoaşterea şi înțelegerea umanului 
general-valabil. Prin joaca sa de la începutul fiecărei etape de creaţie, păpuşarul 
aduce ceea ce este extern şi observabil, tot acel comportament nonverbal care se 
naşte din interiorul subiectiv al unui tip uman, pe care încearcă să-l prezinte în liniile 


sale generale în comportamentul scenic al papusii. 


Reprezentatiile teatrului de animaţie nu sunt un teatru dramatic în miniatură. 
Personajele-papusi, materiale insufletite de actorul păpuşar, nu trebuie privite ca nişte 
înlocuitori ai actorului de dramă. În procesul de plasmuire a lor, materialul este luat din 
natură, care le oferă doar substanţa fizică, dar ele capătă valoare şi semnificație în 
măsura în care ceva le sileşte să exprime altceva decât sunt ele în realitate. Obiectele 
animate dau o formă exterioară concepţiilor despre viata ale păpuşarului. Aceste 
mijloace conţin în ele dorinţa fierbinte a creatorului lor de a-i face pe ceilalți să vadă, 
dincolo de obiectele-papusi şi faptele lor scenice. Ele par nişte jucării, dar nu avem 
de-a face cu copii, ci cu oameni în toată firea, oameni maturi a căror nevoie de joc, de 
exteriorizarea a viziunii ludice asupra unei problematici umane general-valabile, 


devine stringentă, într-o anumită măsură. 


Jocul care presupune animare este modalitatea păpuşarului de pătrundere în 
conştientul şi în subconstientul uman şi, totodată, modalitatea sa de a se adapta la 


mediu. Această modalitatea a născut în cei ce asistau la joaca păpuşarului, dorința de 

a descifra codul de reprezentare. În general, într-un act de comunicare, termenul cod 
îndeplineşte funcţia de metalimbaj. Din punctul de vedere al sensurilor sale, termenul 


cod mai poate fi înțeles: sistem de comunicare sau o convenție. 


În legătură cu codul păpuşăresc, putem face următoarele precizări. Încă din 
perioada manifestărilor cu caracter ritualic exista convenţia că obiectul animat 
întruchipa un stramos arhetipal. Deci, în jocurile cu funcţie culturală care presupuneau 
animarea unei figurine sacre, obiectul era o expresie simbolică. În ceea ce priveşte 
accepțiunea de sistem a codului păpuşăresc, putem spune că, tot în aceeaşi perioadă, 
reprezentarea comportamentului arhetipal se realiza pe baza unor elemente de 
comunicare nonverbală. O parte din mijloacele de comunicare ale limbajului teatral au 
evoluat din elementele acestui sistem de comunicare. Aşadar, pentru a reliefa alte 
aspecte antroposemiotice ale jocului păpuşăresc revenim asupra acestui tip de 
comunicare. Astfel, ne reamintim că, pentru a se exprima, omul primitiv se folosea de 
gesturile mâinii, de mişcările capului, de mimică. Prin ele omul primitiv a fost capabil 
să descrie, să sublinieze sentimente, stări, gânduri. Gesturile şi atitudinile 
comportamentale asigurau încă de pe atunci claritate, justete şi precizie în 
comunicarea interumană, în transmiterea unui mesaj. Se înțelege de ce creatorii de 


limbaj teatral „le-au preluat”, „le-au păstrat” între mijloacele lor de reprezentare. 


Deci, omul, după ce şi-a studiat mişcările trupului, a considerat că e mai potrivit 
să fabrice un arsenal de instrumente cu ajutorul cărora să-şi exteriorizeze viziunea 
ludică asupra vieţii fără să uzeze de propria persoană. Şi cum fiecare artă, prin 
materialul adecvat, realizează o întrupare a unei idei, şi artistul teatrului de animaţie şi- 
a făurit propriile unelte, aşa cum pictorul şi-a ales culorile, muzicianul sunetele. Omul a 
apelat la obiect, la gest, la vorbire neiteligibilă, le-a folosit ca pe o cale de a transmite 
esența comportamentului uman în fata problematicii vieții. 

Aşadar, spectacolele păpuşăreşti se înfiripă din joc şi ca joc. Dar de fiecare 
dată, jocul păpuşăresc conţine ceva anume. Ne referim desigur la aspectul amintit şi 
de Huizinga, la tâlcul prezent în fiecare reprezentaţie a lui homo ludens şi, spunem 
noi, în mod deosebit în spectacolele păpuşăreşti. Despre acel ceva anume care, în 
reprezentațiile specifice teatrului de animaţie, înseamnă de fiecare dată ceva şi este 


activat de joc şi prin joc, se poate afirma că e, de fapt, o calitate a spiritului cu care ne 


29 


naştem sau nu; or, cine nu-l are in sânge „e cu neputinţă să-l dobândească prin 
voinţă, prin educaţie”. 


KKK 


Deci, din punct de vedere esteticopsihologic si antroposemiotic, 
principalii factori care confera creativitate in procesul de creare a limbajului specific 
teatrului de animaţie sunt: particularitatile personalităţii tipice artistului păpuşar şi 


comportamentul sau ludic în procesul de comunicare prin mijloace papusaresti. 


1! Nichifor Crainic, Nostalgia paradisului, laşi, Editura Moldova, 1994, p. 138. 

Extravaganta si provocare: montari contemporane necanonice 
in teatrul liric si de dans 
MIHAELA CERNAUTI-GORODETCHI 


În genere, montarea spectacolelor de operă şi de dans/balet tinde să se 
alinieze la canon, „ţine (foarte) aproape” cu modelele consacrate de tradiţie. 
Preeminenta cvasi-absolută a elementului muzical — respectiv, coregrafic — în raport 
cu celelalte dimensiuni ale reprezentatiei întăreşte autoritatea normei specifice artei 
dominante, aşa încât profesioniştii din fiecare branşă (fie ei regizori/directori de scenă 
ori interpreţi — cântăreți lirici şi dansatori), fervent susținuți în (uneori chiar „constrânşi” 
la) această atitudine de publicul fidel şi purist, sunt absorbiți de desfăşurarea partiturii 
care le solicită (= le pune la încercare) măiestria (=tehnica), rămânând mai degrabă 
indiferenți (ori foarte putin sensibili) la gradul de îndeplinire a celorlalte exigente 
performative. Nu de puţine ori, materializarea spaţiului fictional (inclusiv prezența 
concretă a interpretilor pe scenă) contravine (în grade diferite) plauzibilitatii poveștii 
prezentate, reducând spectacolul la o etalare exclusivă a virtuozitatii muzicale/ 
coregrafice. Restul pare să nu (mai) conteze. 

Se întâmplă destul de rar ca datele fizice, sensibilitatea artistică şi abilităţile 
actoriceşti ale unui cântăreţ de operă sau ale unui dansator să-i completeze în mod 
fericit harul definitoriu pentru profesia lui şi încă si mai rar se întâmplă ca potenţialul 
unui asemenea interpret (ca să nu mai vorbim de potenţialul semnificativ al întregii 
istorii reprezentate pe scenă) să fie actualizat, să fie exploatat cum se cuvine în 
contextul unei viziuni regizorale coerente şi pe deplin convingătoare. Mai degrabă se 
adoptă tiparul reprezentational validat de cutumă şi toată atenţia celor implicaţi în 
montarea unei opere sau a unui balet se focalizează pe redarea cât mai exactă şi mai 
strălucitoare a partiturii vocal-instrumentale şi/ori a scenariului coregrafic. Receptarea 
unor asemenea spectacole (să le spunem) tradiţionale se concentrează şi ea pe 
voci/mişcări, pe relaţia dintre acestea şi ambientul orchestral, remarcându-se 
acuratețea, modularea particulară, încărcătura lor emoţională, eventual, performanţele 
(atacarea — şi susținerea — cu brio a unor note sau a unor posturi/mişcări extrem de 
dificile) care fac diferenţa dintre un interpret bun şi unul de excepție. 

În ultimele două decenii însă, şi în aceste forme particulare de spectacol — 
opera şi baletul — a început să bată „vântul schimbării”, s-au remarcat (nu puţine) 


încercări de depăşire a „anchilozei”, mai ales pe fondul contaminarii şi hibridarii între 

genuri şi specii — fenomen, de altfel, caracteristic paradigmei postmoderniste. Ca în 
orice alt domeniu (mai ales artistic), rațiunea manifestărilor nonconformiste nefiind 
obligatoriu aceeaşi în cazul tuturor „spiritelor nesupuse”, abaterea de la canon poate fi 
mai superficială ori mai substanţială. Unele piese de rezistenţă din teatrul liric şi de 
dans sunt montate în versiuni contemporane „şocante” pentru ca asa este trendy, 
pentru că regizorii respectivi fac (ab)uz de o certă strategie a insolitării, menită să le 
sporească şi să le consolideze nu numai prestigiul profesional, ci şi cota la box office. 
Alte spectacole necanonice sunt construite de artişti vizionari, impatimiti ai teatrului, 
care se adresează unui „public nou, doritor de operă şi teatru, [ce] va merge să vadă 
Norma aşteptând să se ridice cortina ca să dezvăluie o lume reală, cu personaje vii şi 
o poveste de spus. [...] Pentru că mergi la operă la fel ca la teatru si vrei să crezi in ce 


vezi, nu doar să închizi ochii şi să asculti.” 


Prea puţin încântat să contemple pe scenă 
doar nişte „perfecte masini de produs acute”, un regizor (ce-i drept, de teatru) precum 
Andrei Şerban, atunci când acceptă provocarea de a monta un spectacol de operă, îşi 
impune să găsească „o balanţă justă între necesităţile muzicale şi cele dramaturgice, 
între sunet şi mişcare, încât ceea ce se întâmplă pe scenă şi ceea ce se aude din 


orchestră să se completeze armonios.” 


Această armonie vizată cu atâta pătrundere 
nu e o simplă asortare formală, ci este un mister vibrant, un ideal urmărit cu obstinatie, 
întrucât reprezintă noima esenţială, profundă, a iluziei teatrale care, pentru o clipă 
magic suspendată, devine realitate. 

Principala înnoire astfel instaurată în domeniul operei şi al baletului este 
accentuarea caracterului reprezentational-dramatic al spectacolului (uneori, 
contaminat cu alte genuri, precum musical-ul, pantomima, spectacolul de cabaret sau 
de circ — cu un penchant considerabil, mai ales în spaţiul anglo-saxon, pentru ceea ce 


se numeşte extravaganza‘). Cu optionala deplasare în alt spaţiu şi/sau în alt timp a 


x? 


' Andrei Serban, „Între teatru şi operă” (fragment dintr-o conferință susținută la Teatrul Act în vara anului 2004), 
O biografie, Iasi, Polirom, 2006, p. 207. 

? Idem, ibidem, p. 208. 

? Idem, ibidem, p. 211. 

* Etymology: Italian estravaganza, literally, extravagance, from estravagante extravagant, from Medieval Latin 
extravagant-, extravagans. Date: 1754. 1: a literary or musical work marked by extreme freedom of style and 
structure and usually by elements of burlesque or parody; 2: a lavish or spectacular show or event; 3: something 
extravagant. (In Merriam-Webster Online Dictionary. Retrieved November 24, 2009, from http://www.merriam- 
webster.com/dictionary/extravaganza). A literary or musical work (often musical theatre) characterized by 
freedom of style and structure and usually containing elements of burlesque, pantomime, music hall and parody. 
(In Encyclopedia Britannica. Retrieved November 24, 2009, from Encyclopedia Britannica 
Online: http://www.britannica.com/EBchecked/topic/199143/ extravaganza). Termen folosit pentru a desemna un 
tip de spectacol cultivat (şi popularizat) în secolul al XIX-lea (aproximativ, între anii 1820 şi 1880) de dramaturgul 
(si anticarul-heraldist) britanic James Planche, potrivit căruia extravaganza reprezenta "the whimsical treatment of 

ambientului şi a costumelor (actualizarea fiind o manieră de ,manipulare” a textului 
dramatic/a libretului indestul de controversată şi în teatrul „de proză” , se poate 
remarca mai ales regândirea imaginii scenice — nu numai a scenografiei, ci si 
recompunerea ansamblurilor şi a interacțiunii corporal-cinetice dintre actanti (în 
spectacolele coregrafice), reconstruirea raporturilor dintre protagonişti şi decor (înţeles 
nu atât ca simplă contextuare plastică, oarecum decorativă, cât ca reuniune a 
elementelor apte să contureze spaţiul fictional). Obiectele de obicei doar abia schitate, 
vag simbolizate în/pe scenă (prin panouri de mucava), au acum realitate materială, o 
concretete care transcende realismul ilustrativ, transformându-le în semnificanti ai 
unor noțiuni abstracte: disperare, revoltă, alienare (v., de exemplu, turnul sinistru, 
halucinant înclinat“, din Lucia di Lammermoor de Gaetano Donizetti, montare de 
Damiano Michieletto — Opernhaus Zurich, premiera: 14 septembrie 2008) sau 
singurătate (v. prezenţa elementului acvatic, a mării reflectate de uriaşe oglinzi 
suspendate”, în // Corsaro, spectacol de Damiano Michieletto după opera verdiană 
omonimă — Opernhaus Zurich, premiera: 22 noiembrie 2009). Alteori, decorul poate 
,traduce”/sustine o metaforă — precum cadrul celest (modelat ca sferă armilară)* în 
care se desfăşoară tragedia („scrisă în stele”) a îndrăgostiţilor adolescenți 
(star-crossed lovers) din Romeo et Juliette, spectacol semnat de Guy Joosten după 
opera lui Charles Gounod (Metropolitan Opera, New York, premiera: 14 noiembrie 
2005). 

Un obiect cu o copleşitoare încărcătură simbolică este oglinda — prin urmare, 
aceasta va fi obsesiv exploatată ca dispozitiv, dar şi ca obiect de decor în spectacolele 
de operă şi de balet care aspiră să-şi contureze şi să-şi facă pregnantă teatralitatea. 
Prin reduplicarea (savant controlată) a imaginii, suprafeţele reflectorizante amplifică 
ecourile unei percepții acute (precum în montarea amintită a operei verdiene Corsarul) 
sau sunt revelatori impasibili ai mişcărilor sufleteşti, ai adevărurilor din străfundurile 
ființei (precum oglinda din iatacul prințului ori suprafaţa lacului vrăjit din Swan Lake, 
montarea cu totul neconvenţională a baletului clasic ceaikovskian semnată de 


Matthew Bourne — Sadler's Wells Theatre, Londra, premiera: 9 noiembrie 1995). 


a poetical subject." (See The Recollections and Reflections of J. R. Planche (Somerset Herald): A Professional 
Biography, London, Tinsley Brothers, 1872, vol. II, p. 43) 

> V., de pildă, reacţiile puternice ale unor categorii de spectatori (dar şi de profesionişti din domeniu) la montarea 
lui Andrei Serban după opera Œdipe de George Enescu (Opera Română din Bucureşti, 1995) — dar şi la 
transpunerea pentru scenă, de către Matthew Bourne, a baletului Lacul lebedelor de P. I. Ceaikovski. 

€ Scenograf: Paolo Fantin. 

7 Scenograf: Paolo Fantin. 

8 Scenograf: Johannes Leiacker. 

Unii regizori din categoria ,razvratitilor’ (mavericks) substituie anumite obiecte 
cu rol esenţial în desfăşurarea dramei cu altele, mai în acord cu noua țesătură 
semantică pe care o propun. Montând opera Lucia di Lammermoor de Gaetano 
Donizetti pentru Teatrul La Monnaie (-Cirque Royal) din Bruxelles (scenograf: 
Johannes Leiacker; premiera: 14 aprilie 2009), Guy Joosten pune în mâna 
protagonistei, drept armă, un foarfece: o Lucie de oțel (şi in spirit, căci luptă înverşunat 
pentru a nu se abandona controlului exercitat de bărbaţii din viaţa ei — fratele, iubitul, 
preotul —, dar şi ca înfăţişare, căci este o apariţie gotică, înrudită cu Morticia din The 
Addams Family) îşi ia viata cu un obiect „casnic”, la fel de eficient întru ucidere ca si 
un pumnal, dar purtând în plus şi sensul de distrugere a iluziilor (Lucia îşi taie cu el, 
mai întâi, vălul de mireasă), ca şi cel (poate mai tulburător) de deturnare, de pervertire 
a funcţionalităţi lui desemnate. 

În finalul acestor câteva consideraţii, să menţionăm obiectul de decor-vedetă în 
multe montări contemporane de operă şi de balet: patul. Ni se pare interesant faptul 
că, într-o epocă în care spectacolul (de teatru, de cinema etc.) — ca şi întreaga sferă a 
comunicării publice — este suprasaturat/-ă de semne ale sexualităţii (chiar exacerbate, 
căci „sexul vinde”), deşi montările pe care le avem în vedere ignoră o bună parte din 
les bienseances impuse de genul formalizat respectiv (spectacolul liric sau coregrafic 
traditional), încalcă — ori par să încalce — la vedere o serie întreagă de tabuuri (cum ar 
fi tabuul de incest, exemplu fiind scena în care, „sub acoperirea” nebuniei, Lucia de la 
Bruxelles purcede, pedepsitor, la seducerea fratelui sau Enrico — ori sexualitatea 
necanonică, precum în Matthew Bourne's Swan Lake), în aceste noi propuneri de 
spectacol patul este disociat de impulsurile carnale, de amorul frust. Spiritualizat, el 
este figurat ca paradoxal leagăn suspendat în Romeo şi Julieta de la MET, 
simbolizând iubirea în continuare pură (deşi abia consumată şi în registru erotic); 
devine platformă fragilă, plutind în derivă, pe care se consumă o chinuitoare zbatere 
lăuntrică (ca în Corsarul de la Opera din Zurich); constituie soclul pe care, în Swan 
Lake, se perindă într-un iureş ametitor visul copilului dornic de afecţiune, strălucirea 
gaunoasa a regalității bantuite de frustrări, de vid sufletesc şi de umilinte, dragostea 
ideală (si, fireşte, imposibilă), moartea tragică: întregul destin al protagonistului. 

În opinia noastră, este adevărat că Andrei Şerban, Guy Joosten, Damiano 
Michieletto, Matthew Bourne, prin intermediul spectacolelor pe care le-am adus în 
discuţie, pun sub semnul întrebării sau contestă în mod direct canonul reprezentării 


spectacolului liric sau de dans, dar provocarea pe care ei o lansează astfel nu este 

gratuita, nu are resorturi meschine, nu vizează o ieşire in față cu orice pret, ci 
reprezintă propunerea lucidă, responsabilă, a unor artişti veritabili, de a comunica 
adevărul artei, prin modalităţi cât mai eficiente, unui public exigent şi adânc iubitor de 


teatru. 

Despre teatrul pentru copii, fara prejudecati 
ANCA DOINA CIOBOTARU 

Arta spectacolului destinata copiilor a constituit, si inca constituie, un subiect de 
polemici: tema, structura dramatica sau rolul acestei forme de expresie teatrala — pot 
genera discuții ample, cu argumente pro şi contra. Subiectul este complex şi imposibil 
de abordat într-un mod exhaustiv, de aceea vom face referire, mai ales, la scenariile 
utilizate, la propunerile repertoriale, corelându-le cu rolul acestui tip de spectacol în 
viata spectatorilor. 

Publicul este, însă, în această situaţie, unul eterogen (copii, părinţi, bunici, 
cadre didactice insotitoare...), fiecare subgrupă fiind determinată să participe la actul 
artistic de motivații diferite. Relaţia dintre publicul vizat şi actul scenic tine, însă, de 
substanța înțelegerii şi asumării, de către creatori, a statutului lor de formatori de 
opinie; atunci când cei vizati sunt copii sau adolescenţi, influența poate avea efecte 
nebănuite, ei structurandu-si, prin actul de receptare, o viziune asupra Binelui, 
Frumosului, Adevărului. Astfel, problematica repertoriului teatrelor pentru copii şi 
tineret impune depăşirea prejudecatilor ce plasează arta scenică destinată acestora în 
zona artelor, aşa zis, ,minore” şi atrage atenţia asupra valentelor estetice, educative şi 
sociale, în egală măsură; depăşirea granițelor teoretice implică, însă, o comunicare 
reală, participativă, a creatorilor cu receptorii, acceptarea actul teatral ca pe o artă cu 
tendințe şi nu una în sine. 

Aşadar, dezbaterea problematicii scenariilor utilizate, devine inevitabilă. În 
vederea structurării discursului, vom accepta clasificarea tradițională a acestora în: 

- scenarii originale (scrise special pentru o anume trupă, sau un anume context 
teatral); 

- prelucrări/adaptări ale unor texte dramatice preexistente (aparţinând literaturii 
dramatice clasice); 

- dramatizări ale unor texte literare (în proză sau versuri). 

În toate ipostazele amintite, riscul cel mai mare vine din zona informațiilor 
vehiculate, şi nu al formelor structurilor dramatice rezultate. Câtă libertate îşi poate lua 
cel care oferă suportul de cuvânt (rostit sau nu) al viitorului spectacol? Spiritul ludic şi 
creativitatea ar putea fi îngrădite de o tratare responsabilă a laturii formative a acestui 
tip de scriitură? lată doar două întrebări, dintr-un lung şir posibil de interogatii menite 


să ne ajute să ne reevaluăm poziţiile. 

Fara a fi partizanii ideii de accent educativ, in defavoarea celui de natura 
estetică şi emoţională, ne alăturăm celor ce consideră spectacolul un pretext de 
dezbatere a unei anume idei, o „mască” care invită la problematizare; altfel spus, 
conflictul dramatic propus prin scenariu trebuie structurat în aşa mod încât să poată 
declanşa implicarea spectatorului (copilul/preadolescent/adolescent), în actul de 
comunicare inițiat. Scenariul — element central al spectacolului influențează, în fond, 
cheia de joc şi alegerea elementelor de limbaj scenic; pentru a declanşa implicarea, 
trebuie să poată fi decriptat, aspect a cărei rezolvare este dependentă de înțelegerea 
relaţiei armonioase dintre vârsta spectatorului şi tipul de conflict dramatic prezentat. 
Variantele optime presupun nu simplismul, ci simplitatea esentializata, adică structuri 
dramatice cu o formă adaptată preocupărilor receptorului ce renunţă la didacticul 
steril, în favoarea mesajului ce-i stimulează inteligența emoţională, şi căutarea unui 
răspuns care să-i aparțină. 

Revenind la clasificarea şi principiile enunțate anterior, lansăm următoarele 
întrebări: 

- Cât de inofensivă/periculoasă poate fi mixarea poveştilor clasice într-un 
scenariu „original? 

- Are dreptul scenaristul/regizorul să răstoarne universul mitic propriu, mai ales, 
vârstei preşcolare? 

- Care este granița dintre libertate şi responsabilitate (în domeniul supus 
analizei)? 

Fiecare întrebare poate primi o multitudine de răspunsuri, poziţia şi 
argumentele depinzând de rolul asumat în crearea spectacolului, indiferent de forma 
de structurare a dramei sau a demersului scenic. Esentiala rămâne povestea; ea este 
cea care va răscoli, va trezi nelinişte sau bucurie. Eroii devin simpatici sau antipatici în 
funcţie de modul în care spectatorul empatizează, sau nu, cu ei. Originală, tradiţională, 
moderna - important e să transmită, să emotioneze. 

O astfel de perspectivă obligă; vrem sau nu, trebuie să ţinem cont de valenţele 
sale educative şi terapeutice. Basmele propun modele comportamentale, axe valorice 
în forme accesibile şi acceptate de copil. Receptarea lor îi ajută să se antreneze în 
domeniul hermeneuticii, să se apropie de structurile arhetipale, întrucât ei trăiesc 
evenimentele din plan imaginar mult mai puternic, iar acumulările astfel realizate sunt 
mult mai eficiente. În acest sens, trebuie avut în vedere ceea ce nota Durand: „Se 


impune o educaţie estetică pe deplin umană, precum şi o educaţie fantastică la scara 

tuturor fantasmelor umanitatii. [...] Civilizatia noastra rationalista si cultul ei pentru 
demistificarea obiectiva se vad inecate in fapt de riscul subiectivitatii vexate si al 
irationalului. În mod arhaic drepturile la o imaginaţie plenară sunt revendicate atât de 
multiplicarea psihozelor, de apelul la alcoolism şi stupefiante. [...] găsim aşadar că, 
alături de o pedagogie a culturii fizice şi de una a judecății, se impune şi o pedagogie 
a imaginaţiei.” 

Înțelegerea basmelor trebuie făcută în corelaţie cu realităţile culturale şi soci- 
economice în care ele au circulat. Trecerea de proba timpului demonstrează 
universalitatea principiilor, a problemelor dezbătute; astfel de corelări ne dau 
dimensiunea antropologică a basmelor ca forme de reflectare a evoluției gândirii. 
Spuse la „gura sobei” sau pe scenă, basmele poartă în miezul lor sensuri ce pot fi 
descoperite, uneori, doar cu instrumente specifice investigaţiilor psihanalitice. Faptul 
că poveştile au, de regulă, final fericit, le permite receptorilor să-şi învingă emoțiile 
negative şi spaimele inconstiente, acumulate de-a lungul încercărilor parcurse, 
emotional, alături de eroi. Nu doar protagonistii intră într-un basm ca neofiti şi la 
sfârşitul basmului sunt deja iniţiaţi; acelaşi traseu va fi parcurs şi de ascultătorul 
basmului. 

Traseul copilului prin şcoală este, şi el, unul inițiatic; experiența acumulată, 
trecerea prin examenele-încercări îl vor face să-şi proiecteze propriile trăiri în cadrul 
ficțional în care este introdus. Asistând la depăşirea, de către eroi, a tuturor 
obstacolelor, la pendularea între un tărâm şi celălalt şi anularea imposibilului, el însuşi 
se va simţi mai puternic. Acest principiu simplu stă la baza utilizării basmelor în 
educație, terapie şi, mai ales, în teatru, situaţii în care criteriile de alegere vor viza, în 
egală măsură, aspecte estetice, dar şi problemele specifice structurii psiho-afective a 
receptorilor. 

Aşa cum aminteam anterior, elementele centrale ale basmelor sunt personajele şi 
conflictele trăite. Dimensiunea de simbol este cea care face un personaj apt de a fi 
utilizat drept model declanşator al unei proiecții şi, implicit, al unei frământări 
interioare. De aceea, atunci când publicul vizat este reprezentat de persoane tinere, 
eroul central va fi ales un tânăr, iar în cazul adulţilor, vârsta eroului va fi aleasă pe 


măsură. 


Ştefan Popenci — Pedagogia alternativă — Imaginarul educational, laşi, Editura Polirom, 2001, pag. 29. 

În basmele româneşti eroii centrali sunt, de regulă, tineri la granița dintre 
adolescenţă şi tinerețe, aflaţi într-o situaţie specială de tipul: 

- flăcău cu însuşiri deosebite, care se simte neînțeles de cei din jur (familie, 
comunitate) sau care are aspirații ce le depăşesc pe ale acestora (Harap Alb); 

- fiu mai mic al unei familii tratat cu superioritate sau neîncredere (Prâslea cel 
voinic şi merele de aur); 

- tânăr dornic să-şi îndeplinească destinul, să-şi afle identitatea (Tinerețe fără 
bătrânețe şi viata fără de moarte); 

- băiat sărac care încearcă să-şi depăşească condiţia, conştientizându-şi 
capacităţile (Povestea Porcului); 

- fată cu mamă vitregă (de regulă, familia este săracă) care suportă multiple 
molestări şi discriminări dar reuşeşte să-şi depăşească condiţia (Fata săracului cea 
isteata); 

- fată tânără neinteleasa, marginalizată pentru ideile sale, care reuşeşte să-şi 
schimbe viata, în mod favorabil, prin calităţile şi acţiunile sale; uneori, schimbă si 
opiniile celor din jur (Sarea în bucate); 

- fată neascultătoare, care suportă consecinţele comportamentului său (Cele 12 
fete de împărat şi palatul fermecat). 

Aspectele delicate care pot apărea în viata unui adolescent, cum ar fi sexul la 
pubertate sau abuzurile săvârşite asupra sa de adulţi, sunt mai dificil de descoperit în 
variantele poveştilor sau basmelor româneşti care s-au păstrat până astăzi, fapt ce 
vine să argumenteze relaţia dintre structura poveştilor şi mentalitatea comunităţii care 
le-a creat. 

Mai sunt necesare poveştile? Mai au ele forță simbolică pentru copiii de astăzi 
captivati de calculator, televiziune sau proiecţii tridimensionale? Se pare că da — atât 
timp cât, şi ele, utilizează formule de comunicare bazate pe „story”; robotizarea 
personajelor, geometrizarea formelor nu reprezintă decât o altă viziune asupra 
problemelor fundamentale cu care omul se confruntă în evoluţia sa între copilărie şi 
senectute. În spatele violențelor fizice sau verbale, ce îşi fac loc în interiorul acestora, 
stă un nou tip de relaţie - instituită între cel care creează povestea şi cel care o preia — 
relaţia de piaţă, în care venitul este direct proportional cu numărul receptorilor. Copilul 
trebuie ajutat să conştientizeze acest aspect şi, implicit, să distingă valoarea autentică 
de kitch, de „comercia!”. În acelaşi timp, nu trebuie să uităm că violența, agresivitatea 


nu au fost inventate de modernitate — ele apar în toate culturile arhaice, în majoritatea 

poveştilor; important este ca aceste aspecte să fie utilizate astfel încât să-l ajute pe cel 
puternic, potential agresor, să-şi canalizeze forța în scopuri constructive, iar pe cel 
slab, potentiala victimă, să-şi găsească resursele necesare apărării sau evitării 
agresiunii. 

Scenaristului/regizorului îi revine sarcina de a alege poveştile prezentate, astfel 
încât modelele propuse să aibă rezonanţa preconizată în rândul subiecţilor. Abordarea 
optimă implică aplicarea armonioasă atât a principiilor estetice cât şi a celor specifice 
unui „proiect cross-curricular pentru o educaţie globală”. Atingerea obiectivelor vizate 
de un astfel de proiect este condiţionată de respectarea unor reguli care au fost 
sintetizate conform următorului model: 

- Decizia de a asculta (declanşarea empatiei impune distincţie între a auzi 
şi a asculta); 

- Schimbarea temporară a propriului punct de vedere cu cel 
al interlocutorului (metamorfozele necesare eroilor din poveşti, pentru a scăpa 
din situații limită, sunt soluţii care implică schimbarea statutului şi, evident, a punctului 
de vedere); 

- Reacţia este raportată la mesaj, nu la persoana care îl 
emite (astfel vor fi depăşite aparențele, stereotipiile generatoare de discriminări); 

- Redarea cu propriile cuvinte a ceea ce a fost înțeles din 
prezentarea interlocutorului şi verificarea interpretării (etapa 
vizează modul în care a fost înțeles basmul şi dezvoltarea empatiei); 

- Care sunt aspectele pe care le putem valorifica pentru 
viitor? Cum pot fi sentimentele, impresiile, comentariile şi 
concluziile semnificative pentru dezvoltare ?? (această etapă vizează 
posibilitatea dezvoltării ulterioare a impactului pe care l-a avut proiectul). 

Abordarea scenică face ca limitele modelului, rezultate din abordarea ultimele 
două puncte, să fie depăşite; apropierea de un model, de un personaj nu poate fi 
făcută doar prin înțelegere; rationalul lipsit de emotional nu poate declanşa empatia, a 
cărei prezenţă presupune dezvoltarea inteligenței emoționale a subiecților receptori. 
Nu doar căutarea, înțelegerea profundă a intentiilor autorului ni se par importante în 


amplificarea impactului unui astfel de proiect bazat pe receptarea basmelor; jocul 


? Idem - pag.179-181 

teatral aduce în atenţie schimbările atitudinale şi emoţionale ale eroilor basmului, dar 
şi consecinţele lor (manifeste nu doar asupra protagonistilor, ci şi asupra celor din jur). 

Argumentele invocate au doar rolul de a semnala necesitatea abordării 
problemelor teatrului pentru copii fără prejudecăţi şi doar cu multă responsabilitate şi, 
mai ales, cu multă dragoste. 

Succes, performanta, competitivitate 
OLTITA CÎNTEC 

Produsele şi serviciile culturale se individualizează, prin natura lor simbolică şi 
valoarea estetică pe care creativitatea artiştilor le-o transferă. Cînd în discuţie se află o 
creaţie spirituală, valoarea ei estetică primează. Valoarea este conferită de puterea 
creatoare a artistului, de unicitatea operei, de forța ei înnoitoare. Ce anume face ca o 
creaţie, indiferent de domeniu, suport de stocare sau epoca în care a fost creată, să 
fie apreciată ca valoroasă? Dincolo de specificitati ce tin de genurile creaţiei, de 
perioadă istorică şi de evoluţia gîndirii critice, o grilă generală trebuie să includă 
următoarele criterii: 

originalitatea, noutatea estetică; 

notorietatea/celebritatea autorului; 

unicitatea; 

forța de expresie; 

aprecierea criticii de specialitate; 

impactul asupra publicului căruia i se adresează; 

durabilitatea în timp, longevitatea etc. 

numărul de traduceri, adaptări, referințe critice, indicele de difuzare şi 

popularitate 

Nici un produs cultural, oricît de valoros, nu poate exista în absenţa ori în afara 
unui public. Formele culturale sînt o modalitate de comunicare între un artist, care se 
exprimă prin operele sale, şi un public, căruia i se adresează prin intermediul 
sensibilităţii şi talentului. Produsul cultural trebuie să fie “consumat” de cei cărora li se 
adresează. Pentru ca transferul să se realizeze, produsele culturale trebuie să circule 
de la cei care le creează la cei care le vor, fie ei profani ori specialişti. Arta fără 
destinatar este fracturată, îi lipseşte finalitatea. lerarhizarea valorică este o operaţiune 
dificilă, care este responsabilitatea evaluatorilor de specialitate, de regulă criticii, 
cercetătorii. Indicatorii de performanţă variază în funcţie de anumite repere. De pildă, 
cotarea unei instituţii ori a unei manifestări este dată de numărul şi 
calitatea/amploarea manifestărilor artistice specifice. Numărul de spectacole, 
varietatea lor (ca repertoriu, ca format spectacular), calibrul valoric al invitaţilor, 
numărul de spectatori, participarile la festivaluri nationale si internationale, premii sau 
alte distincții etc. Gradul de ocupare a sălii de spectacole este unul dintre cei mai 


revelatori indicatori, legind financiarul de artistic. El arată cel mai precis eficiența cu 

care este pus in valoare si exploatat potentialul creator al institutiei, in ce masura 
oferta instituţiei s-a pliat pe aşteptările publicului-tinta, pe cererea culturală a 
comunităţii. Gradul de ocupare a sălii este un raport matematic care poate fi socotit pe 
an calendaristic ori pe stagiune. Calcularea lui se face prin raportarea procentuală a 
numărului total de locuri disponibile în sală pentru “n” reprezentații cite au avut loc în 
perioada de referinţă, la numărul real de spectatori prezenţi la spectacole ori concerte. 

Competitivitatea e o noţiune specifică comunităţilor concurentiale. Ea reprezintă 
capacitatea unui creator, aunei trupe ori a unei instituții de a face fata concurenţei şi 


de a se menţine la un nivel valoric ridicat. 


FORMULE DE SUCCES 


Teatrul patrimonial 


Teatrul La Huchette se individualizează printre cele 130 de teatre care 
împânzesc Parisul, căci prezintă fără întrerupere din 1957 încoace Cintareata cheală 
şi Lecţia lui Eugen lonescu, în chiar variantele regizorale de la data primei lor 
reprezentări scenice. “Cazul” e unic, singularitatea performanţei asigurind-i lui La 
Huchette un loc în Cartea recordurilor. Teatrul a reuşit performanţa de a învinge 
efemeritatea teatrului, conservînd o versiune princeps, ceea ce regizorii şi autorul, 
nelipsit de la repetiţii, au pus în scenă în urmă cu aproape o jumătate de veac. 
Modelul impus de Teatrul La Huchette, i-a îndemnat pe artiştii companiei Les 
Intempestifs din Franţa să restaureze o versiune la Cintareata cheală datînd din 1991, 
imaginată de Jean Luc Lagarce. Cîteva imagini de arhivă şi memoria actorilor din 
distribuția de-atunci au făcut ca în 2006 spectacolul să fie reluat fără modificări şi 


prezentat în turnee prin Europa. 
Revenirea la formule verificate 


În ianuarie 1992, la Teatrul Maghiar de Stat Cluj Napoca, Tompa Gabor realiza 
un spectacol memorabil cu Cîntăreţa cheală, la transpunere contribuind şi scenografa 
Dobre Kothay Judith. În noiembrie 1996, invitat de Silviu Purcărete, Tompa Gabor 
transplanta montarea la Limoges, la Théâtre de l'Union-Centre Dramatiques National, 
apoi, în 2004 o relua, la Northern Stage Ensemble, New Castle-Anglia. Cu alte 
distribuții. Regizorul şi-a dat din nou întîlnire cu Cintareata cheală, pentru a patra 


43 


oară, în sezonul 2008-2009, la Cluj Napoca, de aceasta data în colectivul de la Teatrul 
National “Lucian Blaga”, rotunjind, ca încheiere probabil, traseul european al rendez 
vous-urilor sale cu acest prim text ionescian. 

Un alt tip de testare a succesului este revenirea succesiva la texte majore 
ale dramaturgiei, pe care regizorii le abordeaza in chei de lectura scenica complet 
noi. Andrei Serban, de pildă, a montat Pescăruşul nu mai putin de trei ori, de fiecare 
dată altfel. In 1980 a realizat o versiune la Teatrul Shiki, Tokio şi încă una la New York 
Shakespeare Festival Public Theatre. A treia montare a acestui text în decursul 
carierei lui Serban, la Teatrul National „Radu Stanca” Sibiu, e o nouă tentativă artistică 
de a ajunge la esenţa piesei. Pentru Andrei Şerban, arta regizorală este o căutare. 
Postura asumată e aceea a unei calauze care, nemulțumită de drumurile bătătorite, 
decide să caute şi alte poteci. Spectacolul lui Şerban pune accentul pe cîteva teme 
eterne sugerate de autorul rus: confruntarea dintre vechi şi nou, dintre teatrul vechi şi 
teatrul nou, dintre generaţiile artistice; vorbeşte despre teatru ca iluzie a vieţii, ca vis 
trăit cu ochii deschişi, ca refugiu din calea vieţii; pune în discuţie frămîntările cauzate 
de căutarea identităţii şi durerea de a nu afla cine eşti cu adevărat; ne vorbeşte despre 
lipsa de comunicare şi despre lipsa de înţelegere, despre puterea incredibilă a 
dragostei, care te poate înălța ori te poate ucide. Spectacolul de la Sibiu a pornit de la 
o traducere nouă, realizată de Şerban împreună cu Maria Dinescu. A fost o operaţiune 
de aducere la zi a textului cehovian, conservindu-i spiritul, ca orice talmacire 
autentică, dar făcînd-o cu o economie semnificativă de cuvinte. E o variantă mai vie, 
mai ritmată, mai apropiată de pulsul vremurilor noastre. Textul, tradus special pentru 
prezenta montare, a fost gîndit din start pentru viziunea de spectacol a regizorului, 
care-i face piesei cehoviene un up-grade: "dramaturgilor" (în sensul german al 
termenului) nu le-a fost teamă de neologisme, dar nici nu s-au lăsat pradă 
pretiozitatilor şi barbarismelor; replicile din Hamlet sînt păstrate în original, Sorin 
vorbeşte despre "spaţiul gol", trimitere clară la teoriile lui Peter Brook, romancierul 
devine beletrist etc. 

În mod similar, Andrei Şerban s-a întors şi la Unchiul Vania. În 1983, mai intii, 
La Teatrul newyorkez La Mama: „Cu Vania mi-am propus să fac un Cehov mai auster 
(...) Ce ne interesa era ca spectatorii să aibă o relaţie intima cu actorii ... multi 


spectatori au considerat că era un spectacol mai plin de întrebări şi de aceea mai 

tulburător”. Apoi, la Cluj Napoca, la Teatrul Maghiar de Stat”, Şerban a realizat un 
spectacol special din toate punctele de vedere: o manieră deosebită de a valorifica 
scena; o lectură inovatoare a textului cehovian; o redimensionare originală, dar pe 
deplin justificată, a personajelor; o interpretare actoricească fără cusur. Ceea ce te 
impresionează în primul rînd e felul în care Andrei Şerban şi-a supus creator spațiul 
teatral, arhitectura lui şi scenotehnica. Se joacă peste tot, volumetria sălii fiind utilizată 
pe toate coordonatele. Nimic nu e cum te-ai aştepta să fie, mereu eşti surprins de 


propunerea care ti se face’. 
Reinventarea spatiului 


O veche sala de sport din Timisoara, fost manej regal, degradat, dar cu o 
arhitectură atrăgătoare, edificiul e amplasat într-o zona strategică urban: parcul 
central, care îi pune în valoare înfăţişarea şi atrage lume. Poziționarea, aspectul 
(afectat de trecerea vremii, patina îl face şi mai atrăgător) şi mai ales planurile TNT de 
a-l reintroduce în circuitul public sînt ingenioase. Proiectul inaugural trebuia să atragă 
atenţia asupra locației şi i-a fost încredinţat lui Radu Afrim, care a intuit potenţialul 
incintei şi l-a teatralizat. Teatralizarea spaţiilor nedestinate din start artei este o 
tendință cu o istorie de citeva decenii, care, iată, rămîne în continuare pe placul 
artiştilor şi al publicului. Scena tradițională constringe, obligă la un unic mod de 
abordare, previzibil ca ambient. Spațiile nonteatrale ca destinaţie oferă noi libertăţi, 
lasă imaginatiile să zburde, permit o altă relaţie cu publicul, surprind. De aceea sînt 
preferate, adesea, de regizorii cutezători ca viziune. Ca Afrim. El a realizat, în Sala de 
Sport nr. 2 despre care relatez, Boala familiei Mt, un text al italianului Fausto 
Paravidino. Imaginati-va o sală de sport degradată, unde, pe două treimi din 
suprafaţă, în fata dvs., e recreată o pădure (scenografia - Velica Panduru), cu copaci 
aproape uscați (vremea e între toamnă tirzie şi iarnă mediteraneană), reproducind 
uscăciunea din vieţile personajelor, exploatind ingenios lumina naturală (element 


pictural) ce pătrunde prin ferestrele mari, cu boltă, cîteva năpădite de iederă, şi lumina 


1 Andrei Şerban, O biografie, Iasi, Polirom, 2006, p. 267-268 

? Montarea a câştigat Premiul UNITER pentru cel mai bun spectacol al anului 2007, Premiul pentru cea mai bună 
regie (Andrei Serban) şi Premiul pentru cel mai bun actor in rol principal (Andras Hathazi). 

3 Pentru mai multe detalii vezi articolul meu, Un Vania neortodox, în volumul Teatrografii, Iasi, Timpul, 2008, p. 
103. 

* Teatrul National Timişoara, Boala familiei M de Fausto Paravidino,traducerea Alice Georgescu, regia Radu 
Afrim, scenografia Velica Panduru, cu Ionut Rizea, Claudia Ieremia, Mălina Manovici, Eugen Jebeleanu, Colin 
Buzoianu, Victor Manovici. 

artificială (teatrală), utilizînd uriaşul perimetru pe toate dimensiunile lui. E o lume, o 
umanitate de graniţă, aşa cum îi place lui Afrim, care n-ar putea lucra cu personaje 
"normale"; totul e pe muchie, viata e surprinsă pe marginea unei prăpăstii, în care ai 


senzația că vei pica in orice moment. 
Inventarea unor formate teatrale inedite. Teatrul experților 


Daniel Wetzel, Helgard Haug şi Stefan Kaegi s-au cunoscut, la începutul anilor 
'90, la Institutul de Studii Teatrale Aplicate din cadrul Universităţii Giesen, unde 
avangarda şi experimentele sunt cercetate şi încurajate. După absolvire, trioul s-a 
constituit oficial în rimini Protokoll şi a început să aplice creativ ceea ce a învăţat la 
şcoală: inventarea unor formate teatrale inedite. Meritul grupului botezat Rimini 
Protokoll e că a găsit o formulă care îl individualizează într-o lume, aceasta a teatrului 
contemporan, extrem de diversă, formulă care l-a propulsat în atenţia publicului şi a 
specialiştilor. Credo-ul lui este că viata musteste de teatralitate şi că artiştii nu trebuie 
decât să o pună în evidenţă. Ce poate părea nou aici, căci de la Aristotel încoace 
teoreticienii şi practicienii teatrali tot cu aşa ceva s-au îndeletnicit? Nu asta e teatrul, 
mimesis, reflectare creativă a realităţii? Noutatea poeticii propusă de Rimini Protokoll 
constă în schimbarea raporturilor în care se află spectacolul teatral şi realitatea. 
Creaţiile lor favorizează viata reală, domeniu unde intuiesc potentialitati trecute pana 
acum cu vederea, pe care le aduc în scenă. Artiştii germani redefinesc într-un stil 
propriu noţiunea de mimesis, decupînd practic din cotidian teme, secvențe şi 
personaje ieşite din comun. Nu în sensul de senzaţional, cu aşa ceva se ocupă presa, 
ci de subiecte de interes acut, actual, pe care le tratează apelând la cercetări de 
antropologie teatrală şi le prezintă publicului prin intermediul experţilor. Nu al experţilor 
în teatru, căci Rimini Protokoll nu lucrează decât în mod excepţional cu actori, ci al 
oamenilor lipsiţi de pregătire artistică de specialitate, dar care sunt foarte implicați în 
activităţi conexe temei abordate, care au ceva semnificativ de spus despre. Ceea ce 
spun şi fac ei în spectacol nu e rezultatul ficţiunii, nu e invenţie, ci e desprins din 
trecutul lor, experţii devenind performeri ai unor secvenţe relevante teatral din 
propriile biografii. De exemplu, in Deadline distribuţia includea indivizi care prin 
profesiunilor lor au de-a face zilnic cu moartea (un student la medicină, un angajat la 
pompe funebre, un funcţionar public care trebuie să asiste la ceremoniile funerare ale 


celebrităților etc.). Percepția lor asupra morții e cu totul alta decit a majorităţii, o înțeleg 

mai bine, o vad din unghiuri neaşteptate, aşa incit le pot vorbi spectatorilor dintr-o 
poziție de experţi. O fac nu la nivel teoretic, ci printr-o narativitate teatrală de tip 
special: relatind întîmplări personale relevante, împărtăşind audienței fragmente din 
expertiza lor empirică. Teatralitatea lui Rimini Protokoll e de tipul celei pe care Hans 


Thies Lehmann’ a teoretizat-o ca postdramatica. 


Toate aceste exemple vin în sprijinul ideii că succesul, performanța şi 
competitivitatea sînt noţiuni al căror conţinut este dat de un set de criterii de natură 
estetică, un set variabil funcţie de tendinţele momentului istoric. Tentant pentru orice 
creator, succesul nu este o ţintă care poate fi atinsă prin respectarea vreunei reţete. 
Dimpotrivă, cu cit mai surprinzătoare sînt abordările şi mai îndrăznețe, cu atît mai mari 


sînt şansele de a ajunge în topul valorilor. 


* Lehmann Hans-Thies, Teatrul postdramatic, traducere Victor Scoradet, Bucuresti, Unitext, 2009 

Creativitatea vizual—plastica în cadrul scenografiei 
COSMIN IATESEN 


Studiul limbajului plastic, inițierea şi instruirea artistică în general, au condus la 
importante progrese în analiza morfologică a imaginii artistice din domeniul vizual, 
fundament în evoluţia scenografiei. 

Valorificarea potenţialului creator în cadrul institutionalizat a devenit astăzi o 
preocupare dar şi o provocare atât pentru specialiştii din domeniul vocational, cât si 
pentru psihologi marcanţi, cum ar fi: Joy Paul Guilford, Irving Taylor, E. Paul 
Torrance şi alţii. Demersul fiecăruia dintre profesionişti are la bază performante, 
idealuri şi perpetuarea unor tradiţii ce nu ar trebui ignorate, în contextul raportării la 
valorile europene sau globale, nu prin subordonare, ci prin impunerea unei continuitati, 
prin elevaţie şi cizelare spirituală. 

În domeniul nostru, considerat al intuitiei pure şi al subiectivismului, aplicarea 
Gestaltpsihologiei (psihologia formei), ca metodă de analiză a imaginii specifică artelor 
vizuale, poate însemna prima decodare pozitivistă'. Prin această metodă, în 
societatea modernă, cum ne place adesea să ne exprimăm, capacitatea umană de a 
înțelege suferă din cauza diminuării conţinutului ideatic, a lipsei de experienţe elevate 
care să cultive spiritul, a dezorientării datorată haosului mediatic caracterizat prin 
devalorizare, desacralizare sau autosuficienta. Poluarea vizuală se produce zilnic 
printr-o inundare agresivă cu imagini din mijloacele mass-media. Marginalizarea 
socială şi culturală determină minimizarea funcţiilor artei şi ale vizualului. Totu/ apare 
din ce în ce mai artificial, denaturat şi falsificat?. 

Prin intermediul simţurilor şi a experienței realului receptăm şi înțelegem 
vizualul, caracteristic acestei epoci în declin. În căutarea adevărului, atât pe cale 
ştiinţifică, dar şi pe linie artistică, apare conflictul dintre rational şi irațional, dintre 
realitate şi imaginaţie; limitare, constrângere şi libertate, vis, fantastic sau absurd. 
Experienţa vizuală este primordială, directă şi autentică. La mijlocul dihotomiei dintre 
lumea ştiinţifică şi lumea artistică, stau, fară echivoc, imaginile vizualului, care 
actualmente se află într-un pronunţat antagonism, caracterizat pe de o parte prin 
angoasa fata de autentic şi neconvențional, pentru necunoscut. Izolarea individuală şi 


colectivă fata de izvoarele realului şi complexitatea mesajului semantic au condus, pe 


' Carol, David — Experienţă vizuală şi cunoasteree artistică, Cluj — Napoca, Ed. Dacia, 2003, p. 37. 
? Idem, op. cit. p. 38. 

de alta parte, la marginalizarea artelor vizuale din punct de vedere social si ca 
instrument de cunoaştere. Suntem astfel condamnaţi la insingurare şi izolare cu 
propriile noastre arme tocmai datorită faptului ca trăirea vizualului începe odată cu 
contemplarea?. Evident, lumea vizibilă este caracterizată printr-o infinită şi 
inepuizabilă complexitate şi diversitate formală, ceea ce presupune deasemeni 
experienţe bogate în acest gen. Fără simţul vizual imaginaţia şi creativitatea noastră 
ar fi prea sărace. Fără lumina cea de fiecare zi noi am fi nimic. Lumina reprezintă o 
cauză şi o condiţie sine-qua-non în percepția vizuală. Ea a fost invocată în cadrul 
ceremoniilor religioase dintotdeauna, de personificarea soarelui la babilonieni — 
Şarmaş şi persani - Mitra, la egipteni - Zeul Ra, la greci Apollo, romani — Phoebus - 
Apollo, la azteci - Tezcatlipoca şi Huitzilopochtli. 

La creştini, după Geneza din Biblie, lumina a fost creată în prima zi, pe când 
Soarele, Luna şi stelele s-au adăugat doar în a treia. Se configurează astfel 
simbolistica numărului trei, prezentă şi în Cartea Facerii. 

Aplicând viziunea asupra primordialitatii şi psihologia creativităţii în cadrul 
scenografiei — domeniu care a cunoscut o evoluie istorică deosebită — astăzi discutăm 
despre light-design, holograme, noi direcţii de interes ce au ca obiect de activitate 
valorificarea şi cercetarea progreselor la care s-a ajuns până acum în domeniul fizicii, 
cu privire la propagarea, reflexia, refracția, difractia, polarizarea, imprastierea şi 
interferența luminii. 

Antinomia dintre lumină şi întuneric, contrastele şi valorile diverse deduse prin 
conflictul cu umbrele, la care se adaugă volumul, mişcarea şi culoarea ca stimuli 
vizuali, metamorfozele umbrelor nou create sau proiectate sunt considerente legate de 
limbajul şi creativitatea vizual-plastică pentru structurarea elementelor selectate în 
cadrul unui proiect scenografic. 

Dar cum înțelegem dispoziţia potenţială a individului uman de a crea şi 
capacitatea sa de a produce valori în acest domeniu? 

Practicianul artelor vizuale este întotdeauna familiarizat cu intimitatea actului 
creator. Pentru a fi original, acesta se bazează pe aspectele din sfera autenticului: 
praxisul natural şi artistic în domeniul vizualului alături de cunoaşterea ştiinţifică şi 


cunoaşterea artistică într-o societate tehnologică. 


3 Carol, David — Experienta vizuală şi cunoaştere artistică, op. cit. p. 39. 

Psihologia ne dovedeste prin diverse argumente că omul este o ființă primordial 
vizuală, tocmai prin adaptarea sa la spaţiu şi la timp. Datorită faptului că arta este cel 
mai bun drum către noi înşine şi că omul este o ființă creatoare“ putem admite că 
sursa creativităţii sale se află în imaginaţie, capacitate care se manifesta prin 
proiectarea de imagini. Limbajul în imagini prin care omul îşi comunică ideile, 
concepțiile despre sine, despre semeni şi despre universul său, îl constituie 
reprezentarea vizuală, una dintre caracteristicile care ne disting de regnul animal. 

Profesorul David Carol a identificat în următorul citat din Biblie, trei verbe 
definitorii: a face, a crea şi a închipui, cuvinte cheie pentru semnificația puterii 
creatoare a omului (zei, idei, idealuri), reflectată prin imagini. - Apoi Dumnezeu a zis 
Să-l facem pe om după chipul şi asemănarea Noastră (1. 26.) 

Omul creator plăsmuieşte din nimic un chip, transformă haosul în ordine şi 
selectiile în relaţii. În lucrarea Eul şi inconştientul, Siegmund Freud afirmă că noi 
oamenii gândim în imagini, visăm în imagini, în linii şi culori. Arta plastică, scenografia 
unui spectacol, completează conştiinţa omului, a publicului receptor, consolidând 
nedeterminarea unui cândva şi undeva, punând în evidență acum şi aici. 

Componenta plastică a unui spectacol de păpuşi şi nu numai, contribuie la 
receptarea şi retrăirea a ceea ce a fost cândva şi undeva iar noi putem astfel să 
păstrăm în suflet clipele, rememorând emoția produsă de actantii propunerii 
regizorale. Remodelarea unei realități, fie ea şi fantastică, se relationeaza cu 
imaginea plastică ce a fost creată de scenograf şi are mai multe roluri în dialogul cu 
publicul: apropie de noi evenimente şi creează conştiinţa despre ele; completează 
împlinirea totală şi oferă simţurilor aspectul lor interior. 

Făuritorul de imagini este de fapt un creator de expresii vizuale, subiectul 
reacțiilor observatorului. De la o eră la alta, motivațiile imaginii se schimbă, dovedind 
actualmente necesitatea de transformare a experienţelor umane în simboluri. 
Activitatea artistică însă, începe prin contactul dintre om şi lumea vizibilă pe fondul 
unei uriaşe enigme. Odată cu înţelegerea scenariului de către scenograf, în mintea 
acestuia se declanşează o serie întreagă de soluţii plastice prin care va încerca să 
pună în evidenţă mai mult sau mai puţin, prin imaginile create - obiecte, gesturi sau 
conflicte, în funcţie de valoarea şi de relevanta acestora atât în text, cât şi în concepţia 


regizorală. Omul se confruntă cu natura pentru existența lui mintală, nu pentru cea 


4 Idem, op. cit. p. 38 

fizizică*. lată că natura constituie un refugiu pentru noi, în fata civilizaţiei tehnologice 
care ignoră relația dintre frumuseţe şi adevăr, între artă si viata, considerând arta un 
ornament social inutif. Este cunoscut faptul că in contemporaneitate se comentează 
intens despre tributul pe care îl plătim în urma progresului tehnologic. El reprezintă 
înstrăinarea, disperarea inspaimantatoare, nevroza de masa, violența, apatia. 
Tehnologia exercită o influenă decisivă în toate domeniile şi determină lumea 
modernă să aspire în mod generalizat la un ideal matematic, reducând totul la un 
limbaj al simbolurilor. Experienţa senzorială îşi pierde din ce în ce mai mult rolul 
important deţinut cândva... 

Între civilizația mecanică, materialistă şi cultură se preconfigurează un agravant 
abis, care nu este altceva decât un mediu toxic pentru dezvoltarea creativității. Grava 
criză economică şi spirituală a societăţii contemporane contribuie în mod negativ la 
dezorientarea publicului receptor de artă, la ermetisme sau compromisuri din partea 
creatorilor, reflectate în operele lor ca efecte ale unor recluziuni interioare, determinate 
chiar de acest efort de rezistență nimicitor. Dar Spiritul artistic, prin puterea închipuirii 
este nelimitat, spunea Petre Ţuţea. Aşa ca renaşterea unor spirite analitice pozitiviste, 
bazate pe principiile asemănării nu ale deosebirii, va determina un mai bun contact si 
înțelegere cu natura. Astfel, produsul artistic autentic creat, dăinuieşte în timp, 
esentializand o semnificaţie existenţială”. 

În domeniul scenografiei, Liviu Ciulei s-a remarcat în mod deosebit. Printre alti 
artişti cu contributii mai mult sau mai putin importante, la nivel naţional şi nu numai, au 
fost: Emil Loteanu, lon Gnandt, Doru Păcurar, George Ştefănescu. 

Opera de artă reprezintă o punte între creator şi contemplator. Ea acumulează 
şi generează emoții, trăiri deosebite, prin pârghiile interioritatii ființei umane, ale 
psihicului uman, ale sinelui cultural. Ne este binecunoscut faptul că adevărata artă 
evoluează prin elita creatoare, prin a sparge canoanele şi a forța gustul înrădăcinat. 
Apelând la judecata de valoare, constatăm că s-au evidenţiat numeroase personalități 
ce au demonstrat disponibilitatile creatoare ale românilor, de la meşteşugul ţăranului şi 
artistului popular şi până la creaţia cultă cu reprezentanţi de seamă ca: Brâncuşi, 


Andreescu, Grigorescu, Aman, Paciurea şi alţii. 


Š Carol, David — Experienta vizuală şi cunoaştere artistică, op. cit. p. 41. 
6 Idem, op. cit. p. 41. 
7 Mărioara, Petcu — Determindri psihologice ale creativității artistice, op. cit. p. 139. 

Sondarea realului si interpretarea imaginarului unor scenarii intrate deja in 
preferințele copiilor la nivel european, reprezintă calea către dezvoltarea şi cultivarea 
creativităţii atât în rândul publicului vizat, cât şi pentru cei ce realizează spectacole de 
teatru de animaţie, respectiv regizorul, actorii şi scenograful. În cadrul acestei categorii 
de limbaj se întâlnesc aproape toate tipurile de mijloace de exprimare artistică, ce 
corespund unor componente definitorii pentru receptarea mesajului propus iniţial. 

Argumentand afirmaţiile de mai sus, doresc să evidentiez câteva rezultate din 
experiența profesională, ce tin de implementarea creativităţii vizual - plastice în 
activitățile specifice, de atelier, realizate nu cu mult timp în urmă, împreună cu 
studenții de la specializarea Arta actorului mânuitor de păpuşi şi marionete. 

În piesele Degetica, adaptare după Hans Christian Andersen şi Magazinul cu 
jucării după Al. T. Popescu puse în scenă în colaborare cu regizorul Toma Hogea şi 
studenții anului | (2007 - 2008): Ecaterina Ciofu, Erna Rusu, Carmen - Alexandra 
Hăisan, Tiberiu Gabor-Bitere, Andrei Onofrei, Irina Burduja, Ilona Ungureanu, Alina — 
Vasilica Neagu, loana — Cătălina lordache şi Dumitru Georgescu, elementele care 
compun scenografia se identifică în spaţiul scenic sub forma unor obiecte cu valențe 
metaforice, rezultate prin intermediul procesului de metamorfozare plastica a 
imaginilor. 

Elementele care definesc cadrul desfăşurării acţiunii din ambele piese se 
înscriu într-o linie figurativă, bazată pe îmbinarea a două principii de structurare a 
imaginii plastice — stilizare şi metamorfozare. 

Dubla funcionalitate a unor stilizări ce au compus cadrul primar de decor pentru 
ambele piese — copacii realizați detaşabil - a conferit dinamism atât imaginilor, cât şi 
întregului ansamblu scenografic. 

Lumea vieţuitoarelor necuvantatoare, personificată de actori, sub bagheta 
regizorală şi cea scenografică îşi regăseşte prin intermediul unor ecouri antinomice 
efectele moralizatoare şi adresabilitatea către publicul în formare prin imaginaţie şi 
creativitate, unde frumosul şi urâtul pot coexista dar nu se pot accepta. 

În piesa Degetica accentul a fost pus pe o tratare sugestivă a elementelor 
specifice copilăriei, atât din punct de vedere policromatic, al contrastelor cald — rece si 
complementar, cât şi volumetric, pentru a configura pe cât posibil mediul ambiant cu 
ființele şi elementele naturii prezente în scenariu, apropiindu-ne de imaginaţia infantilă. 

Deosebirea dintre cele două scenografii o constituie însăşi percepţia diferită a 


mesajului transmis, adresabilitatea către două categorii de vârstă ale publicului. 

În piesa Magazinul cu jucării intenţia noastră a fost sondarea imaginarului prin 
mijloacele simple, în care valoarea de sugestie şi de transmitere a mesajului din 
scenariul adaptat, să relationeze la cote maxime cu sufletul unui public adolescentin. 

Pe lângă jocul actoricesc al papusarilor, printre efectele care au conferit încă o 
doză de rafinament din acest spectacol studenţesc se numără cele produse de 
obiecte - simbol, cum ar fi o clepsidră — transparentele şi transluciditatea. Acestea au 
contribuit cu mişcarea de rotaţie, la proiectarea într-un alt timp, in care personajul 
Dina este transferat metaforic, printr-o ilustrare metamorfozată a trăsăturilor fizice, 
care nu a fost posibilă decât utilizând mijloacele de limbaj specifice artelor plastice, 
sculpturii şi picturii, în speţă — tehnica desenului în cărbune, modelajul şi pictura 
portretului. 

Aplicând procedeul de metamorfozare al formelor unor regnuri diferite şi 
bazându-ne pe principiul functionalitatii specifice scopului urmărit în construcţia 
păpuşilor, dar fără a-l ignora pe cel estetic, am încercat să armonizăm viziunile 
fiecăruia atât din punct de vedere volumetric, cât şi cromatic, ori să punem în evidenţă 
prin contrast cu celelalte elemente de recuzită şi decor. 

Problemele şi miza acestei piese au fost elementele alchimice care au alcătuit 
substanța creativităţii vizual — plastice. Acestea au apărut treptat în creuzetul constituit 
împreună cu studenții la atelierul de păpuşi, marionete şi decoruri din Universitatea de 
Arte George Enescu. 

Profilarea unor obiecte în lumina refletoarelor, care au fost construite special 
pentru a căpăta valoare simbolică, într-o ambianta cromatică şi sonoră ce face apel la 
o atmosferă fantastică, nu poate să determine decât reacţii pozitive şi senzații 
interioare puternice publicului. Accentele bicromatice, degradeurile obținute cu ajutorul 
lightingului şi contrastului lumină — umbră contribuie definitoriu la valoarea facturii 
scenografice. 

Atemporalitatea, transcendenta personajului principal — Dina, proiectarea 
succesivă de la un stadiu de vârstă la altul, drumul inițiatic condus din plan secundar 
de către Negustorul magazinului, se reflectă şi circulă de la un tablou la altul atât prin 
intermediul leit — motivelor plastice - obiectuale, cu valoare de simbol — clepsidra si 
caruselul, cât şi cu ajutorul fondului muzical, o ilustrație sonoră cu caracter intens 
psihologizant, Vals de Dmitri Şostakovici. 

Materialele utilizate au fost adaptate pentru a se impune şi a se integra adecvat 


în spațiul scenic. Soluţia finală nu a fost posibilă decât cu o atentă observaţie, analiză 

si selectie, atat din partea mea, a regizorului Toma Hogea, cat si prin contributia 
costumierei universitatii - Jenita Stanila, pentru confectionarea elementelor ce au 
compus ţinuta vestimentară a fiecărui personaj, în proiectarea şi menţinerea tipului de 
imagine pe linia plastic — scenografică propusă. 

O dovadă a reuşitei în depăşirea valorii experimentale a acestui moment din 
evoluţia artistică a studenților — păpuşari este şi premiul obţinut la Festivalul Teatrului 
pentru Copii şi Tineret de la Galaţi. 

S-a încercat captarea atenţiei publicului mai ales asupra stărilor personajelor, 
pentru autoidentificarea fiecăruia la nivelul percepției interioare a emoțiilor construite şi 
transmise treptat. 

Aplicând acest deziderat regizoral, în realizarea componentei scenografice a 
piesei, am utilizat elemente sugestive, ce se înscriu în forme arhetipale, cu valoare de 
simbol: frânghia, clepsidra, ceasul — carusel, bastonul şi altele, pentru accentuarea 
mesajului adresat publicului. 

Creativitatea vizual — plastică scontată in cele două piese, după opinia mea, 
cred că şi-a atins scopul, ilustrând estetico — funcţional tablourile unui spaţiu scenic în 
care metafora, simbolul şi metamorfoza unor obiecte completează şi susţin fără 
echivoc limbajul actoricesc, dând viata şi sentiment materiei în care şi-au găsit 


rosturile. 


DEGETICA Distribuţie: Degetica — EcaterinaCiofu; Mama - Carmen Hăisan; 
Cloanta - llona Ungureanu; Broscoiul - Andrei Onofrei; Fluturaşul - Dumitru Georgescu 
Zâna - Alina Neagu; Lupul şi Vântul - Tiberiu Gabor Bitere 

MAGAZINUL CU JUCĂRII Distribuie: Dina - Erna Rusu; lepuraşul Teofil - loana 
lordache; Negustorul - Tiberiu Gabor Bitere; Piticul Mincinos - Carmen Hăisan; Piticul 


Marinimos - lrina Burduja; Piticul Încruntat - Andrei Onofrei; Noaptea - Alina Neagu 

Expresivitatea corporala in teatrul nonverbal din ultimele decenii. 
Teoreticieni. Practicieni. 
LIGIA DELIA GROZDAN 
Introducere 

Asistăm în ultimele decenii la o tendinţă a experimentatorilor teatrului 
contemporan de a aduce în prim plan expresivitatea corporală a actorului. 

Întregul dispozitiv scenic, pornind de la arhitectura-decor şi ajungând la 
prezența concretă a actorului, se subordonează imaginii; toate elementele avându-l 
în centru pe Actorul Viu, conlucrează la obținerea unui teatru inovator, unde 
expresivitatea corporală a actorului este primordială. 

Din multitudinea de forme pe care le abordează teatrul contemporan, care pune 
accentul pe expresivitatea corporală a actorului, m-am oprit la acele forme sincretice, 


care compensează absenţa cuvântului printr-un limbaj corporal polisemantic. 


Orice discuţie referitoare la non-suprematia cuvântului în teatrul modern 
începe, obligatoriu, cu Antonin Artaud, care, lucru ştiut astăzi, dar nu întotdeauna 
acceptat, consideră că teatrul axat pe cuvânt face să se piardă însăşi esența si 
destinaţia metafizică a acestuia. În critica acerbă pe care o aduce teatrului occidental 
(psihologic in cea mai mare măsură), Artaud pledează pentru curățirea teatrului 
modern de balastul discursului psihologic, pentru a reda teatrului valoarea sacră pe 
care doar teatrul oriental (balinez) o păstrează. Este vorba de recreerea limbajului 
pierdut al corporalitatii omeneşti, care să se întoarcă la formele primare ale 
limbajului. În capitolul intitulat Teatrul oriental şi teatrul occcidental (din cartea celebră 
deja, Teatrul şi dublul său, 1938), Artaud declară: „Domeniul teatrului nu este 
psihologic, ci plastic şi fizic. A lega teatrul de posibilităţile de expresie prin forme şi prin 
tot ceea ce este gest, zgomot, culoare, plastică înseamnă a-l readuce la destinaţia sa 
primitivă, a-l reconcilia cu universul”.' Important pentru noi este să accentuăm faptul 
că, în refuzul categoric al verbalitatii, Artaud nu respinge totuşi suportul, zgomotelor, 
onomatopeelor şi, mai cu seamă, al tăcerilor care trebuie să aducă în spaţiu „întinderi 


„2 


mobilate cu tăcere şi imobilitate'”* , toate înzestrate cu funcţie magică şi poetică, cu 


rolul de a elibera definitiv scena de sub dominaţia literaturii (dramatice). 


1 Mihaela Tonitza-lordache si George Banu, Arta teatrului, ediția a Il-a revăzută şi adăugită, trad. textelor inedite: 
Delia Voicu, Bucureşti, Ed. Nemira, 2004, p. 301. 
? Ibidem, p. 305. 

Cei care vin dupa Artaud aduc variatii ale tematicii revolutionare a celui care 
visa la un teatru al cruzimii” (aşa se cheamă unul din eseurile cele mai răsunătoare 
ale lui Artaud din cartea sus-citată). Dar, înainte de Artaud, Craig şi Appia sunt cei ce 
sustin ca imaginea reprezinta un element fondator al actului teatral. Din asemenea 
căutări ctitorii teatrului modern - şi ai regiei — ajung la ideea actorului, formă de 
supremație a imaginii, care instigă, provoacă şi cucereşte publicul prin senzorialitatea 
corpului”. Contează foarte mult ceea ce Artaud însuşi numeşte „ritmul fizic al 
mişcărilor, al căror crescendo se va asocia cu pulsatia mişcărilor cunoscute tuturor”. 

În tentativa — reuşită — de a suscita încrederea spectatorilor in virtuțile magic- 
poetice ale imaginii teatrale, ca formă de întoarcere la arhaic, pionierii regiei moderne 
dau din ce în ce mai mult credit mişcării corporale: „numai la teatru, publicul se află 
în contact cu trupul viu, în mişcare, cu circulaţia sanguină, care este vehicolul său 
secret. Şi astfel, s-a ajuns la concluzia că actorul, existând ca ființă în fata publicului, 


»5 


este cel care poate justifica teatrul”. Astfel, căpătăm şi noi, o dată cu exegetii, mai 
multă încredere în necesitatea de a scrie despre expresivitatea corporala ca forță de 
atragere şi cucerire a publicului. Printre discipolii declaraţi — şi recunoscuţi — ai lui 
Antonin Artaud, se remarcă regizorii-pedagogi Jerzy Grotowski, Eugenio Barba şi 
Peter Brook. De la Artaud, polonezul Grotowski preia creator arta potrivirii dintre 
vocea actorului, în stare să scoată sunete bizare, răcnete chiar, dar şi să recite versuri 
fluid muzicale, voce căreia i se alătură gesturi, posturi corporale, elemente de 
pantomimă, cântece autentic populare, expresii faciale, toate într-o sinteză care se 
numeşte teatrul sărac, tehnică ce suprasolicită întregul organism al actorului viu. 
Emblematic pentru căutările înfrigurate ale regizorului şi teoreticianului Grotowski este 
(era) actorul său preferat, discipol credincios al mestrului — Ryszard Cieslak, ale cărui 
resurse - trup, expresia fetei, centrele de rezonanţă a sunetului, centrele energetice - 
s-au supus cu fanatism căutărilor marelui profesor de regie. Se regăsesc alături lecţia 
vie a teatrului oriental (indian, chinez, japonez), metoda lui Stanislavski, exerciţiile de 
ritm ale lui Charles Dullin, ca şi antrenamentul biomecanic al lui Meyerhold. Se 
observă, în toată această aventură a trupului şi a spiritului, o supunere de 


ascet“. George Banu observa cu deplină indreptatire că de la teatrul sărac al lui 


> Vezi op. cit, p. 196. 

* Apud Oltita Cîntec, Estetica impurului. Sincretismul în arta spectacolului teatral postbelic, laşi, Princeps Edit, 
2005, p. 62. 

5 Michaela Tonitza-lordache si George Banu, op. cit, p. 196. 

€ Vezi George Banu, Grotowski, un răzvrătit al secolului, in “Teatrul azi”, nr. special Grotowski, f. an., p. 49. 

Grotowski pornea, in anii ‘80 ai secolului trecut, o importanta forma de teatru sincretic 
şi anume — teatrul-dans’. 

Revolutia initiata de Artaud si-a gasit un continuator fervent, dar si original, in 
persoana regizorului si antropologului teatral, Eugenio Barba. Adept al pedagogiei lui 
Grotowski, Barba creeaza, la randul sau, o forma personala de antrenament 
actoricesc, menit sa dezvolte trupul, dar si mintea actorului, intr-o directie nestiuta de 
europeni. Antrenamentul la care actorii se supun de buna voie, sub indrumarea lui 
Barba, presupune elemente de pantomima, balet, gimnastica ritmica, yoga; elemente, 
care, bine dozate, în funcţie de personalitatea fiecărui ,elev” in parte, stimulează 
energii nebănuite, „punând în mişcare întregul corp şi îl fac să răspundă deplin. Corpul 
este cel ce trebuie să gândească total şi să se adapteze în permanenţă, situaţiei care 


survine”? 


.Tot Eugenio Barba afirmă, în spiritul ideii care ne interesează, aceea de 
obținere a unei expresivitati corporale maxime, ca, prin antrenamentul pe care îl 
propune şi îl practică, se înlătură automatismul vieţii cotidiene, ceea ce nu înseamnă 
neapărat expresivitate, însă, fără de care nu poate 

existaexpresivitate. 

Andrei Şerban, discipolul lui Peter Brook, este preocupat să conceapă exerciții 
de antrenament corporal şi vocal, care să menţină actorul în forma maximă pentru 
spectacolul pe care el, Andrei Şerban, îl gândeşte într-un anume fel. Într-un interviu 
din anul 2005, Andrei Şerban mărturisea cât de mult au însemnat pentru el exerciţiile 
lui Peter Brook, ca disciplină cotidiană de pregătire a trupului, dar şi a sufletului, 
pentru spectacol. Evocând lucrul la Trilogia antică, dar şi ucenicia la Peter Brook, 
Andrei Şerban afirma că, pentru a scoate un sunet, se cere „să laşi trupul întreg să 
vibreze, peste tot. O vibraţie, în care trupul devine un fel de cutie de rezonanţă, la fel 
de sensibil şi de extraordinar ca o vioară Stradivarius”. 

Teoreticienii-practicieni pe care i-am invocat mai sus propun un nou limbaj 
teatral, mai suplu, mai convingător, mai apropiat de mentalitatea omului modern, 
limbaj care să concureze cu succes, în ambiția creatorilor săi, dominaţia cuvântului în 
teatrul psihologic şi naturalist. Dincolo de evidente exagerări într-o direcţia sau alta, 
pionierii spectacolului nonverbal din secolul XX îşi dispută priorităţi şi merite, pe care 


istoria teatrului din mileniul al Ill-lea urmează să le clasifice. Incontestabil rămâne 


7 Ibidem, p. 50. 
8 Apud Michaela Tonitza-lordache şi George Banu, op. cit, p. 446. 
” Andrei Şerban, Teatrul s-a născut... (Interviu de Doina Modola), în “Teatrul azi”, nr. 9-10, 2005, p.18. 


57 


meritul de a pregăti terenul necesar apariţiei formelor de teatru nonverbal, care pun în 


valoare expresivitatea nebănuită altădată, a corpului omenesc. 

Jocul efemerului in teatrul antic 
IOANA PETCU 


MOTTO: Trăim pe ruinile unei lumi apuse şi purtam doliul tuturor mostenirilor noastre [...] Scriu într-o 


nesfârşită melancolie cronica ireparabilului. (Denis Tillinac, Măştile efemerului) 


În tragedia ce-i poată numele, bătrâna regină a Troiei, mărturiseşte că a avut 
un vis sub zidurile cetăţii asediate: lângă genunchii ei un lup sfâşie trupul plăpând al 
unei ciute pestrite. „Şi mai am un temei de spaimă: e umbra / E umbra lui Achilleus, 
nălucită, / pe vârful movilei funerare, / cerând ca prinos de cinstire / pe una din fetele 


Troiei / atât de amarnic lovite” 


. Visul Hecubei, persistenta alegorică dintr-o lume 
necunoscută, este simbolul vestitor al nenorocirii care se abate asupra întregii sale 
familii. Din casa priamizilor nu mai rămâne nimeni. Toţi par a fi nişte fluturi care au 
strălucit şi s-au stins într-o singură zi. Regina este blestemată şi devine catea care se 
va arunca în apele mării, din corabia lui Ulisse. Polydor este jertfit - el este ciuta -, iar 
Polyxena se lasă jertfită. Kasandra şi Andromaca devin prăzi de război, cu statut 
dublu, acela de sclave şi logodnice tainice, sfârşind la scurtă vreme de la plecarea lor 
pe meleaguri străine. Paris moare străpuns de săgeata lui Philoctet, iar Priam este 
sugrumat de Pyrrhus. Ceva se trece şi totuşi ceva rămâne. În fata falnicelor ziduri care 
se surpă, fie ele ale Troiei legendare, fie ale Micenei, ale Atenei, fie în războaiele 
persane sau peloponeziace, poetul grec adună în sine toate fărâmele orizontului apus, 
toate chipurile dispărute. Câţiva topoi definesc vremelnicia în lumea antică. Motivul 
heraclitean, dobândit pe calea observației empirice, vede lumea în continuă 
schimbare, iar divinul, la rându-i suferă transformări, viziunea find contrară celei lui 
Xenofon care consideră că sacrul este supus fixitatii. Expresii precum „Soarele este în 
fiecare zi nou” (Fragm. 6), „(coborând în râu, pe oameni) îi scaldă mereu alte şi alte 
unde” (Fragm. 12), „Totul curge şi nimic nu durează”. În literatură concepția filosofilor 
se tranfera fie la nivelul formulei de limbaj (intră drept componentă a figurii de stil), fie 
la nivel faptic, adesea în scop aparent moralizator. Pentru Echil, Perşii sunt semne ale 
distrugerii, nu sunt doar nişte perdanti, sunt rămăşiţele unui trecut irecuperabil. Pentru 
Euripide, Troienele nu sunt simple muritoare căzute înaintea destinului, ele sunt 
gâzele care se lovesc de sticla încinsă a nenorocului, care încearcă să lupte, în feluri 


diferite, dar care se strivesc singure în zbaterea lor necontenită. Oedip pe drumurile 


' Euripide, Hecuba în Teatru complet, traducere, prefaţă, note şi comentarii de Alexandru Miran, Chişinău, Editura 
Gunivas-Arc, 2005, p. 343 
* Heraclitus, Gânduri despre lume şi viaţă, traducere de Haralambie Mihăescu, Iasi, Editura Brawo, 1940 

de la Colonos este pentru Sofocle imaginea lumii pierdute, este un personaj ravasit 
căruia îi lipseşte forța de a mai căuta în sine, de a se revolta, aşa cum se întâmpla alta 
dată. Antigona, alături este un fel de copil inocent care urmează calea văzută doar de 
ea — calea efemerului, calea dispariției. 

Avatarurile vremelniciei — creştere şi descreştere, soarta schimbătoare, 
deşertăciunea deşertăciunilor — se află în relaţie cu temporalitatea; mai puţin cu spațiul 
care la rândul său stă sub influenţa timpului. Într-un tablou din 1689, pictorul olandez 
Edwart Collier, reproduce în stil manierist o compoziţie sub titlul Vanitas vanitatum et 
omnia vanitas. Pe un colt de masă, acoperită de o catifea greoaie, sunt strânse nişte 
obiecte: o carte veche, deschisă, cu foile răsfrânte, o chitară, um mapamond, o lunetă, 
un sfeşnic sculptat. În plan secund o clepsidră şi-a scurs deja nisipul în jumătatea 
„moartă”. Bătrânul Cronos aşteaptă întoarcerea clepsidrei, ca şi cum o dată cu ea s-ar 
inversa întregul univers şi ar reîncepe să trăiască. lar el — mereu altul. Timpul vorace 
va înghiţi totul, aşa cum altă dată, Saturn îşi devora copiii? , trecutul devenind în parte 
de neînțeles. În urma-i rămâne o hieroglită a neliniştii ascunse. Umanitatea este 
trecătoare, dar nici lumea celesta nu se sustrage roții vârstei sau roții Fortunei. Hesiod 
în Theogonia descrie cele patru etape ale devenirii ca o degradare treptată a 
sacrului“; zeii şi oamenii se îndepărtează din ce în ce mai mult, iar ambele spaţii stau 
sub semnul versatilului. Când Zeus îşi uzurpă tatăl, uzurpă întreaga ordine cerească 
(şi totodată pe Uranos, întâiul părinte ivit din Haos); când Prometeu răspândeşte focul 
printre muritori, clepsidra se învârte de nou şi un alt chip al lui Cronos se arată. 

În vasta arie a culturii, teatrul are un statut dual. Este depozitar al trecutului, al 
mentalului civilizaţiilor (atât în calitatea sa de text, cât şi în cea de scenicitate), dar în 
acelaşi timp este supus, poate cel mai mult efemerului. Lăsând la o parte scriitura, 
mărturie literară a unui timp, scena este dominată de principiul hic et nunc. În fiecare 
seară, Hamlet moare altfel. Cu fiecare cortină care se lasă, Don Juan îşi pune o altă 
mască. Când uşile teatrului s-au închis, actorul lasă, dincolo de ele, personajul ca pe o 
haină uzată, putin prăfuită, pentru a se întoarce, poate, a doua zi, spre a-l reînvia putin 
schimbat. În plus, dacă ar fi să privim termenul modern de artă efemeră, am putea 


observa că el se referă atât la sculpturile supuse schimbărilor climatice (sculpturi în 


> Interpretarea pe care E. R. Curtius o dă mitului saturnian este aceea că gestul antropofag al zeului reprezintă 
ipostaza timpului care infuleca totul, lăsând apoi ca universul să renască (Literatura europeană si Evul mediu 
latin, traducere de Adolf Armbruster, introducere de Alexandru Duţu, Bucureşti, Editura Univers, 1970, p. 512) 
4 Cele patru vârste sunt cea de aur, cea de argint, cea de bronz şi cea de fier. Hesiod, Opere, traducere, studiu 
introductiv şi note de Dumitru T. Burtea, Bucureşti, Editura Univers, 1973 

gheaţă, în nisip, desene pe asfalt), cat şi la arta născută din interacțiunea (adesea şi 
teatrală sau teatralizantă) cu umanul şi cu hazardul. Gandim în acest caz la 
happening, performance şi improvizație. Dintr-o perspectivă diferită, criticul George 
Banu sesiza aspectul paradoxal al teatrului în ceea ce priveşte lupta cu nestatornicia: 
„[...] putem spune că alianțele pe care le realizează scena sunt fugitive. Trecatoare. 
Ele se destramă şi lasă puţine urme: în afara locurilor şi a textelor, marea uitării 
înghite actul ce a ajuns o clipă la actualizarea cuvintelor scrise odinioară [...] Căci 
conştiinţa efemerului invită ființa care joacă sau ființa ce priveşte să devină fiinţa ale 


memoriei”® 


. Cronos este stăpân peste Mnemosyne. Fiica Cerului şi a Pământului” da 
nastere celor noua muze si asta nu e o intamplare, caci Melpomene si surorile ei vor fi 
locuri in care sumedenie de semne ale trecutului se vor aduna — de la mastile daltuite 
în piatră, pana la versuri albe şi partiturile lui Satie. Din ipostaza sa paradoxală, teatrul 
are puţine posibilități de a resuscita ceea ce a fost. Reactivarea pe scenă se face prin 
metaforă şi analogie, adică prin acel mesaj universal care face din omul aflat în public 


un călător pe meleaguri de demult. 


Fragmentarium cu personaje 


Povestea Troiei, aşa cum o vede Euripide, este prilej pentru autor de studiu în 
interiorul personajului, cât şi al legăturilor care se creează între personaje. Dacă Eschil 
se concentra pe acţiune şi pe morală, cel care îi va fi luat locul în Hades’, preferă să 
se adâncească poate tocmai în ceea ce este mai vremelnic — trupul şi sufletul 
omenesc. Mamă a celor cincizeci de copii ai lui Priam, Hecuba, asistă încet la propria 
distrugere: un vis îi tălmăceşte că pruncul pe care-l poartă în pântec, Paris, va fi cel 
care va aduce nenorocirea în cetate. Dar regina nu-şi omoară copilul, după cum 
fusese sfătuită, ci îl protejează, trimițându-l pe muntele Ida, unde tânărul devine 


frumosul păstor, îmbiat mai târziu de Hera, de Athena şi de Kypris. lar pe zi ce trece, 


* Un performance de la Museum of Modern Art din New York, Fischerspooner (2009), în regia artiştilor Casey 
Spooner si Warren Fischer, aduc in atentia spectatorilor un joc de forme, lumini si umbre cu ajutorul unor panouri 
ce se mişcă. Publicul are posibilitatea de a înainta in spaţiul supus interacțiunii luminii cu panourile, privind din 
multiple unghiuri imaginile care se nasc la întâmplare. Fiecare vede altceva, iar „spectacolul” astfel realizat este 
unul al tranzitoriului, diferit pentru fiecare privitor, niciodată identic sau repetitiv. 

. George Banu, Teatrul memoriei, traducere de Adriana Fianu, Bucuresti, Editura Univers, 1993, pp. 11-12 

7 „Zeus de-asemeni iubi pe zeiţa cu dalbă cosiţă / Mnemosyne ce-a născut Muzele-ncinse cu aur” (Hesiod, Op. cit., 
p. 51 ) Diferit de viziunea scriitorului grec, Caius Julius Hyginus vede pe Mnemosyne drept fiica lui Zeus şi a 
Nereidei Clymena în Fabulae. 

8 Ne referim la situaţia imaginată de vehementul critic al lui Euripide, Aristofan, în comedia sa, Broastele. 

Troia devine din ce in ce mai fantomatica. Cand profetia se implineste, nu mai raman 
decât vestigiile unei lumi. Tragediile Hecuba si Troienele fac din motivul vremelniciei 
un topos dominant: „Nebun e muritorul ce trăieşte vesel, încrezător în fericirea lui. 
Norocul are toane, ca un om ciudat; el saltă când la dreapta, când la stânga, şi nimeni 


nu-i de-a pururi norocos”? 


. Acestea sunt şoaptele stăpânei-sclave care îşi pregăteşte 
de înmormântare nepotul, pe Astyanax, fiul Andromacăi, împins în gol de pe zidurile 
de apărare. În monologul ei, eroina încearcă să reînvie în amintire (pseudo-prezenta) 
viata care s-a stins. Cuvintele copilului, spuse acum de bătrână, sunt ceea ce rezistă 
perisabilului: „La moartea ta, bunico, am să tai din părul meu carliontat o buclă groasă, 
am să conduc alaiul de prieteni la mormânt, şi-am să-ţi rostesc cuvinte gingaşe de 


bun-rămas”" 


„ Critica vorbeşte despre Hecuba ca fiind o piesa în care evoluția 
protagonistei este descendentă, pare că asistăm la degradarea psihică a acesteia. 
Cadavrele care se înmulţesc în jurul ei o determină pe bătrână să se răzbune crunt pe 
acela care a greşit cel mai mult, pe regele trac Polymestor care i-a ucis fiul mai mic, 
Polydor, lăsat sub protecţia vechiului prieten al lui Priam. Planul final al fostei regine 
este diabolic: Polymestor este atras în cortul sclavelor troiene, iar copiii lui îl urmează; 
femeile deznădăjduite îi omoară vlăstarele, iar lui îi împung ochii cu agrafele de păr, 
orbindu-l. Lumea Hecubei este plină de cadavre, de fantoşe care vin din trecut şi sunt 
un fel de umbre pe pereții în clarobscur: Ulisse îi smulge fata spre jertfire din braţe fara 
a fi încercat de nici o remuşcare, cu o cruzime sadică; Polymestor este mort înainte de 
a orbi, pentru crimele şi lăcomia lui fără limită; Agamemnon se pleacă înaintea dorinţei 
armatei sale şi doar parţial cuvintele de rugă ale femeii îndurerate îl înduplecă. De 
altfel, caracterul cameleonic al lui Agamemnon nu se dezminte nici acum. Sfârşitul 
Hecubei are două variante. Una dintre legende spune că fapta ei nebunească este 
mărturisită de stăpânul Micenei în fata tracilor, care o ucid aruncând cu pietre în ea, 
iar din movila sub care ea îşi dă suflarea va tasni o catea cu ochi de foc; altă legendă 
dă curs profetiei lui Plymestor potrivit căreia, mama fără copii se va arunca de pe 
puntea corăbiei odiseice în mare, purtând aceeaşi văpaie delirantă în priviri. Dar 
degradarea Hecubei şi corpurile deja destrămate ale celor care o înconjoară nu sunt 


decât imaginea fragilitatii omeneşti. Starea batranetei care apasă trupul eroinei, este 


” Euripide, Op. cit., p. 999 
10 dem. 

afirmată în cuvinte", este sugerată prin poziţiile fizice. Însă această stare nu este 
decât un chip al suferinței, un chip al minţii destrămate, al prezentului în care s-au 
răvăşit rămăşiţele timpului trecut. Cadavrele sunt pentru dramaturg, aşa cum 
apreciază cercetătorul Rush Rehm” limite ale umanului şi forma fizică a flagelului din 
piesă. 

Element recurent în tragedia euripideană aflată în discuţie este simbolul acvatic 
— unda marină. Femeile sclave ce au fost aduse pe ambarcatiunile lui Agamemnon şi 
ale lui Ulisse cântă imensitatea apei care le înconjoară ca şi cum valurile le-ar putea 
înghiţi pe dată, curmându-le firul fragil al vieţii. Apa răzbunătoare care ar trebui sa 
înece în furtuna ei tot necazul (şi pe Helena totodată) are ceva din vârtejul amăgitor 
care o atrage pe Ofelia în râul morţii, ceva din ameteala stranie care o cuprinde pe 
Melisande în fata fântânii asupra căreia se apleacă, o fântână atât de adâncă, încât 
poate ajunge până la capătul pământului, aşa cum spune Peleas, o fântână atât de 
tăcută, încât se poate auzi somnul apei — moartea. Apa este materie-simbol al 
efemerului. Corpul tânărului Polydor este aruncat în apă, şi adus la mal de unda 
trecătoare („Servitoarea: L-a scos pe tarmur un talaz rostogolit din larg”) Fapta cea 
grea a fost descoperită, dar mai mult decât atât, valul aduce semnul nimicniciei şi 
tristețea ca efect înaintea sorții (a neintelesului) care transformă totul. 

În general, tendinţa regizorală în realizarea destinului reginei este marcă a 
gravitatii şi a grandorii. Linda Quibell, interpreta Hecubei într-o montare de la 
Vancouvert East Cultural Center din 2007", este o statuie care păşeşte stăpânit. 
Vanessa Redgrave în acelaşi rol, în spectacolul realizat de Tony Harrison”, este 
întruchiparea dezlantuirii absolute. Melania Ursu în regia lui Cristian Nedea'* oferă o 
partitură largă de trăiri, conturând un personaj complex în care se lovesc sentimente 
contrarii. Vremelnicia este concepută la nivel de spaţiu, poate şi pentru faptul că aici 
urmele trecutului sunt dintre cele mai vizibile, în vreme ce transformările din oameni 


sunt ceva mai ascunse. În centrul Clujului, în schelele capelei catolice Sfântul Iosif, 


11 Hecuba: Copilele mele, conduce-ti afară din cort / această femeie trecută, / conduceti-o şi sprijiniti-o, 
troienelor [...] / Mâinile voastre / să-mi tina zbarcita mână / Jar eu, pipăind pământul cu lemnul cârjei / pe care 
mă sprijin, grăbi-voi pasul greoi / al picioarelor mele bătrâne. / O rază-a lui Zeus, o noapte obscură / de ce îmi 
răstoarnă odihna / cumplitele năluci nocturne?” (Euripide, Op. cit., pp 342-343) 

12 "In this bleak tragedy, the living body provides the space from suffering to adhere, where pain is measured and 
meted out, and untimely death offers the only release”, extras din Rush Rehm, The Play of Space. Spatial 
Transformation in Greek Tragedy, New Jersay, Princeton University Press, 2002, p. 187 

13 Eurpide, Op. cit., p. 363 

14 Hecuba, regia Tony Harrison, Royal Shakespeare Company, 2005 

= Hecuba, regia Cristian Nedea, Teatrul Naţional „Lucian Blaga” din Cluj, 2009, cu Melania Ursu (Hecuba), 
Ramona Dumitrean (Polyxena), Ovidiu Crişan (Plymestor) 

Nedea închipuie un univers al alienării. E o căutare continuă a sinelui între zidurile 
neterminate, dincolo de armăturile care se înalță absurd spre cer — formă a 
omenescului strivită de înălţimea înnegurată. Închipuită ca un amfiteatru antic, incinta 
austeră a catedralei aflată în construcţie descrie conturul unui cerc ce reprezintă în 
acelaşi timp imposibilitatea evadării şi infinitatea lumii de dincolo. Poziţia Melaniei 
unită cu pământul, pe mica platformă circulară aminteşte de vechile ființe ritualice. Cu 
ochii secatuiti de lacrimi pare că este ea însăşi oarbă în negura delirului ei, delir 
deopotrivă halucinant şi impunător. Celelalte personaje se perindă asemenea unor 
umbre zburătoare, profilate pe planurile verticale, pe platformele de beton. Unii par că 
iscodesc, ținându-se ascunsi, alții prin umbră îşi fac simțită prezenţa. Eroii vin, se 
întrupează în lumină, apoi pier în tărâmul umbrelor, fie că acest tărâm este al lui 
Hades, fie că este negura nestatornică din fiecare. În afara pereţilor catedralei se 
întind bulevardele aglomerate, clădirile luminate, străzile mici şi zgomotoase; în afara 
pereților cresc copacii solitari. Decorurile lui Euripide (malul tracic într-o rază ştearsă a 
dimineţii care se îngână cu noaptea, ceața grea) s-au metamorfozat în cenusiul semi- 
urban, în spaţiul rotund aflat la conjunctia dintre sacru şi profan. Mizanscena de la 
Vancouver East Cultural Center se serveşte de o scenă care este de data aceasta 
clasică, dar funcţionează ca un sistem viu, ca o întrupare a Mnemosynei. Proiectiile 
care au loc un fundal de dimensiuni uriaşe sunt rămăşiţe ale timpurilor care au apus. 
O lume paralelă, care pulsează precum o inimă nevăzută, adună în ea ruine abstracte, 
siluete de femei care-şi îngroapă copiii, viteji asemănători lui Ahile care privesc falnici 
câmpurile de luptă devastate. Toate imaginile sunt simboluri ale pierderii, ale 
distrugerii şi suferinței umane, aceleaşi în orice vreme. Gama de culori ale proiectiilor 
este restrânsă, dar sugestivă: alb şi negru sau albastru chtonian marchează încă o 
dată faptul că imaginile aparţin unei lumi îndepărtate, interioare. lar lumea aceasta se 
vede printr-o lupă imensă implantată în adâncurile ființelor muritoare. 

Decorul pustiirii din Troienele aminteşte într-o montare de la Malthouse 
Theatre” de probleme individului modern, supus perisabilului, răului şi nefericirii, asa 
cum era şi cel antic. Cu accente de grotesc (femei rase pe cap, aproape 
masculinizate, trupuri descărnate) scenografia se concentrează asupra unui motiv 


central: Hecuba şi corul troienelor ies şi intră din/în nişte nişe care seamănă cu 


"7 Women of Troy / Troienele, regia Barrie Kosky, Sydney Theatre Company, Australia, 2008, Lighting Designer 
de Damien Cooper, cu Robyn Nevin (Hecuba) 

vagoanele de tren ce aveau ca destinaţie lagărele de concentrare“, alteori sunt simple 
crapaturi in care frica impinge personajul sa se ingramadeasca. Cutii sufocante, sicrie 
sărăcăcioase colt al pedepsei şi al protecției. înghesuite în aceste „compartimente”, 
protagonistele fac legătura vizuală între ceea ce omenirea a trăit şi ceea ce încă 
trăieşte. Muzica se împleteşte ca un fior al spaimei, ca o revoltă tulburătoare, ca aripă 
a timpului care devoră şi mistuie: Bizet, Mozart, melodii populare slovene şi songuri de 
cabaret. Un timp decrepit, care încearcă inutil să se salveze, face supratema 
spectacolului după textul euripidian de la National Theatre?. Pentru Hecuba lui Katie 
Mitchell teatrul este aproape gol; se zăresc doar câţiva stâlpi subțiri, asemenea unor 
gratii sau unor coloane zvelte care se ridică spre nicăieri. Realitatea ei este cea a 
rochiilor de catifea, a contururilor perfecte într-o lumină slabă, a elegantei decadente. 
Elememntele luxului, într-un decor auster contrastează şi implică acelaşi sentiment al 
pierderii irevocabile. Dacă războiul a dispărut (regia nu lasă pe scenă nici un obiect pe 
care Troia antică să-l recupereze) el este, în mod paradoxal, prezent. Se simte în 
atmosfera închisă, în privirile grave, în cadenta dramatică a replicilor. Femeile din cor 
dansează vals cu bărbaţi îmbrăcaţi în frac pe o platformă goală, în bătaia unui 
reflector îndepărtat. Ele nu mai sunt decât proiecţii fantastice într-un univers părăsit, 
păpuşi care se învârt într-un joc mecanic. Omul modern întoarce clepsidra, dar nisipul 


nu mai curge. 


1 Euripide scrie Troienele în timpul războiului peloponeziac care distrusese deja fizic şi moral societatea elină. 
Din cânturile corului, din monologurile protagonistei centrale, se desprind deziderate pacifiste. Rezolvarea textului 
în cheie politică este una dintre variantele abordate şi de regizorii moderni. Jacquelline Moati montează Troienele 
în timpul războiului din Algeria, mutând toată acţiunea pe noul teritoriu şi personajele în pielea oamenilor de 
culoare. Tadashi Suzuki evocă în adaptarea sa lansarea bombei atomice de la Hiroshima (1945). Troia se 
reîntrupează de fiecare dată între ruinele fumegânde a cetăților moderne de fier. 

18 Women of Troy / Troienele, regia Katie Mitchell, National Theatre, London, 2008, Kate Duchene (Hecuba) 

Un actor de succes — Matei Millo 
IRINA SCUTARIU 


„Millo nu reprezintă un moment, ci un secol, iar traiectoria activităţii sale artistice 


A . v . . . . „1 
încrucişează o pluritate de epoci, stiluri, curente. 


De cine altcineva să vorbim, când avem ca temă de discuţie succesul, 
dacă nu de vechii noştri actori care, luptându-se cu prejudecatile autorităţilor 
timpurilor lor, au căpătat faimă. Recunoaşterea profesionalismului lor s-a 
petrecut, în cele mai multe dintre cazuri, abia după trecerea lor în neființă. 

Un nume sonor din această perspectivă este, cu siguranţă, cel al 
inegalabilului actor Matei Millo. Vom rezuma parcursul artistic al acestuia 
amintind doar evenimentele marcante ale evoluţie lui. În primul rând e de 
precizat faptul că Matei Millo aparținea unei familii de boieri, cu idei 
preconcepute despre lumea artiştilor. Întâmpinând din această pricină o mare 
opoziţie din partea familiei, tânărul Matei Millo se vede nevoit să-şi ascundă 
intenţiile, dar nu ezită să se prezinte în fata publicului ca actor, fără a 
considera că îşi asumă un risc. Faptul că atât familia lui, cât şi el, au fost prost 
văzuţi de către autoritatile de la acea dată ale oraşului (cum vom descrie mai 
jos), nu l-a făcut pe actor să-şi inhibe adevărata lui pornire către lumea scenei. 
Şi astfel începe cariera sa în arta dramatică românească. 

Intorcandu-ne la anul 1835, vedem că prezenta sa era deja evidentă. 
Astfel că pe fondul serbărilor şcolare, în cadrul cărora se jucau mici scenete şi 
al „teatrului de societate”, prezentat la case boiereşti, de amatori de teatru, 
Matei Millo debutează ca regizor şi actor. 

Dar artistul nu se rezumă doar la atât. El semnează, tot în acest an, 
câteva lucrări personale. Printre piesele scrise de Matei Millo în anul 1835, se 
numără Piatra Teiului, Postelnicul Sandu Curcă şi Un poet romantic. 
Amintindu-ne de spectacolul Piatra Teiului, spectacol ocazionat de serbarea 
dată de logofătul Neculai Canta, la Horodniceni, din acelasi an, remarcam 
talentul viitorului actor Millo care nu trece neobservat in compozitia batranului 


prisecar cu care reuseste sa emotioneze asistenta. 


' Istoria teatrului în România, (colectiv de autori), redactor responsabil: Simion Alterescu, Bucuresti, Editura 
Academiei, R.S.R., 1965, vol. II, p. 284. 

Matei Millo, pe langa faima sa de mare actor, se dovedise priceput si pe 
planul creatiei dramatice, pentru ca aceste prime piese originale erau reflectia 
unor intamplari autohtone, in ele strecurandu-se aluzii critice la adresa 
anumitor moravuri ale epocii si la adresa anumitor tipuri sociale. Jucandu-se în 
cercuri foarte restrânse, ele nu au putut stimula un curent de opinie favorabil 
teatrului în limba română. Reacţiile de nemulţumire au apărut imediat după 
reprezentații, lucru care nu a reusit să timoreze în vreun fel pe tinerii diletanti. 
Cele mai mari critici ale celor ce comentau, pe atunci, arta teatrală au fost 
adresate tânărului Matei Millo. În primul rand, a fost acuzat de curajul pe care 
l-a avut sa participle la o astfel de manifestare ce contrazicea atitudinea 
majoritatii despre teatru. Cel mai mult l-a mâhnit reacţia familiei sale. De pildă, 
unchiul lui Matei Millo s-a simţit ridiculizat, văzându-l pe nepot în Postelnicul 
Sandu Curcă: „Această din urmă faptă l-a indignat pe unchiul tânărului Millo, 
care s-a văzut ridiculizat pe scenă de către nepot, ceea ce l-a îndemnat să 
apeleze la autoritatea părintească a lui Vasile Millo, pentru a-l pune la 
«popreală» pe acel ce cuteza să-şi facă familia «de râs»” 2. 

Istoria teatrului universal a explicat şi demostrat în repetate rânduri 
nevoia iubitorilor de teatru de a se uni în conceperea unei strategii, astfel încât 
această artă să se poată dezvolta. Matei Millo nu s-a bucurat însă de un sprijin 
pe măsura entiziasmului sau şi nu a putut să sprijine mişcarea de 
institutionalizare a artei teatrului, dar, în ciuda vremurilor grele?, în care şcoala 
de teatru de la laşi a fost defiintata, Millo îşi găseşte ca aliat o altă 
personalitate artistică teatrală din acele timpuri şi, împreună, pun bazele unei 
noi şcoli de teatru. Cel de-l doilea era Costache Caragiale... 

C. Caragiale şi Matei Millo, în perioada lor ieşeană, au suplinit, cu 


rezultate salutare, lipsa şcolii de specialitate propriu-zise, devenind ei înşişi 


? Nicolae Barbu, Matei Millo, Bucureşti, Editura Meridiane, 1963, p. 6. 

Ca urmare a Reformei Învăţământului din vara anului 1948, învățământul artistic românesc este supus unor 
serioase transformări, cu repercusiuni negative asupra calităţii procesului didactic. Toate formele de învățământ 
artistic, existente până atunci (muzical, de arte plastice şi de teatru) se unifică în aşa — numitele Institute de Artă. 
Peste un an şi jumătate, la 1 noiembrie 1950, vine, din partea Ministerului Învăţământului, instiintarea despre 
desființarea Facultăţii de Muzică şi a Facultăţii de Arte Plastice. Iată ce scria, la acel moment, în Cartea de aur a 
şcolii, profesorul Achim Stoia: „/ Noiembrie 1950. Desființarea Institutului de Arta din Iaşi. După o strălucită 
activitate timp de un secol, învățământul artistic superior îşi închide azi porţile. Zi de doliu pentru Iaşul cultural, 
pentru Moldova” (sursa citatului, cu toate trimiterile bibliografice) 

adevărate instituţii teatrale, formând actori, creând roluri, coordonând 
spectacole şi scriind pentru scenă. 

Separând contribuţia celor doi mari artişti, din dorința de a contura mai 
precis imaginea celui prezentat în medalionul propus de noi, în cadrul temei 
despre succes, adaugăm că activitatea lui Matei Millo a fost multilaterală în 
domeniul teatral. A ilustrat ipostazele de autor, actor, director de scenă, 
conducător de trupă, profesor de teatru. În 1846, îl găsim director al Teatrului 
Naţional din laşi, iar în 1853 - director artistic al Teatrului Naţional din 
Bucureşti. 

»Fenomenul” Millo era totodată o ilustrare strălucită a acţiunii culturii în 
creaţia artistică — actoricească. 

Meritele lui Matei Millo în menţinerea vie a şcolii ieşene de teatru vor fi 
recunoscute peste un veac şi aşa se face că, la 13 noiembrie 1950, Facultatea 


x1 


de Teatru din laşi, este ,avansata” la gradul de: Institutul de Teatru „Matei 
Millo”. Toată acţiunea de salvare a durat o scurtă perioadă, până-n 1951, când 
Institutul de Teatru „Matei Millo” se desființează’. Ultima promoţie de 
absolvenți, de dinaintea desființării Institutului „Matei Millo”, îi cuprinde pe 
actorii: Octavian Cotescu, Petre Gheorghiu, Mihai Pălădescu, Puiu Vasiliu, 
Ştefan Alexandrescu, Ştefania Voroneanu, Valea Marinescu, Napoleon Creţu, 


Valeriu Burlacu. 
Vom face o succintă prezentare a funcţiilor ocupate cu responsabilitate 


de către Matei Millo, susținând, prin aceasta, ideea succesului pe care artistul 
l-a avut în epocă, şi pe care-l evocăm acum doar din această perspectivă: 

- în 1846 - sosit în laşi, Matei Millo, este director al Teatrului Naţional din laşi, 
alături de Nicolae Şuţu; tot atunci a întemeiat „Şcoala declamatorie”, destinată iniţierii 
şi instruirii tinerilor actori; 

- în 1853 - director artistic al Teatrului Naţional din Bucureşti; 

- timp de doi ani, între 1864 — 1866, a avut funcţia de profesor la Conservatorul 
bucureştean, predând Mimica şi Declamatia. Notorietatea lui îl precedase de mult în 


capitală. 


* După această dată, până în toamna lui 1990, adică aproape patru decenii, Iasul a fost lipsit de o 
Şcoală de teatru, din motive încă nelămurite istoriografic. 

Imensa moştenire lăsată de Matei Millo a constat atât în lecţiile de teatru oferite 
prin rolurile jucate de acesta, cât şi prin implicarea lui în zona regiei de teatru. 

Diferitele metode de construire a rolurilor, maniera proprie de abordare a 
personajelor pe care le-a interpretat au fost utilizate printr-o tehnică, promovată de el, 
care presupunea sesizarea amănuntului, pe parcursul studiului caracterului uman. 

Matei Millo a creat o şcoală prin însăşi prezența sa în teatru. 

Cea de-a doua prezentare a acestei mari personalităţi se conturează din 
perspectiva creaţiilor sale artistice, a rolurilor sale de neuitat, despre care se poate 
vorbi, folosindu-se, fără ezitare, cuvântul har. 

Printre rolurile care i-au asigurat popularitatea se numără travestiurile Chiriţa, 
Mama Angheluşa, Baba Hârca, Ciubăr din Despot-Vodă, Barbu Lautaru de V. 
Alecsandri, Shylock din Negutatorul din Venetia de Shakespeare, Sancho Panza din 
Don Quijote de Cervantes. 

Doua spectacole neconventionale dupa I. L. Caragiale 
Nikola Vangeli 

Uneori, printr-o inversare a mecanismului mimesis-ului, realitatea pare ca imita 
arta. Se întâmplă ca românii să recunoască în viata lor sau în societate personaje, 
relații şi situaţii tipice din comediile lui |. L. Caragiale. Un politician demagog este 
etichetat drept „Caţavencu”. O femeie vulcanică, autoritară, care se pretinde delicată 
şi lipsită de apărare, deşi îi manipulează pe toţi cei din jur, este numită cu ironie 
„coana Joitica”. Un tânăr semidoct, cu pretenţii de mare intelectual, care afişează un 
patriotism exagerat, gol de substanţă, şi care face declaraţii pompoase de dragoste 
căzând în ridicol se alege cu supranumele „Rică Venturiano”. Şi aşa mai departe. 

Pentru că a reuşit să surprindă trăsături de caracter şi obiceiuri atât de 
caracteristice nu doar românilor, ci oamenilor în general, Caragiale este un dramaturg 
preferat de mulţi regizori din România. Piesele sale sunt foarte ofertante din mai multe 
puncte de vedere, sunt din start foarte spectaculoase, iar acest considerabil potenţial 
artistic permite şi montări tradiționale, preocupate să pună în valoare cât mai fidel 
intenţiile autorului, dar şi montări care încearcă să rupă monotonia şi să contrazică 
aşteptările publicului. În continuare, vom comenta două spectacole care se înscriu în 
cea de-a doua categorie, pentru că fiecare dintre ele interpretează creator sugestiile 
piesei respective, optează pentru anumite schimbări esenţiale în construcţia scenică şi 
în compoziţia teatrală, oferindu-ne un alt Caragiale sau o altă perspectivă asupra unei 
opere dramaturgice despre care poate că ne imaginam că ştim totul. 

În 2006, regizorul Tompa Gabor a transformat Scrisoarea pierdută a lui |. L. 
Caragiale într-un spectacol provocator’, in care sugestiile ironice ale autorului sunt 
vizualizate într-un mod caricatural. Comedia de moravuri devine un spectacol de 
cabaret, cu numere clovnesti. Absurdul şi trivialul pun stăpânire pe spaţiul scenic şi pe 
personaje. 

Acţiunea se petrece într-o toaletă destinată bărbaţilor, fapt care demonstrează 
clar murdăria din viata politică, deşi toaleta este albă, strălucitoare, extraordinar de 


curată. Aparentele sunt imaculate, dar ascund un adevăr rău mirositor. 


1 O scrisoare pierdută/Az elveszett level, spectacol în limba maghiară (traducere de Seprâdi Kiss Attila), supratitrat 
în limba română, în regia lui Tompa Gâbor, cu premiera pe 8 ianuarie 2006, pe scena Teatrului Maghiar de Stat 
din Cluj. 

Femeie senzuală şi vulcanică în piesa lui Caragiale, îndemnată mereu „să fie 
bărbată”, adică să-şi stăpânească emoțiile, Zoe Trahanache chiar ajunge să fie bărbat 
pe scenă. Rolul este interpretat de un actor corpolent, cu înfăţişare placidă, îmbrăcat 
complet în alb, dar apartenenţa lui la un sex sau la celălalt este în realitate incertă. 
Zoe e aproape un hermafrodit, o femeie-bărbat sau un bărbat-femeie, chiar dacă se 
străduieşte să facă impresie de macho. 

Şi celelalte personaje sunt la fel de ambigue. Rolurile masculine din piesă sunt 
realizate de actriţe care poartă costume barbatesti, dar care nu-şi ascund pletele sau 
feminitatea (foarte atractivă). Rezultă că prezenţa lor într-o toaletă pentru bărbaţi este, 
într-un fel, clandestină sau necuvenita, plină de tupeu. Mesajul regizorului ar putea fi 
că politica practicată de aceste personaje viclene şi vulgare seamănă, cum se spune 
foarte des, cu o femeie uşoară şi fără scrupule. Accentul pus pe un travesti incomplet, 
nehotărât şi neconvingător până la capăt (nu ne este clar dacă personajele sunt 
bărbaţi sau femei, pentru că par să fie şi una, şi alta sau nici una, nici alta), indică lipsa 
de fermitate în principii şi în atitudine, lipsa de coloană vertebrală şi lipsa de cuvânt, 
disponibilitatea de a-şi schimba cu uşurinţă părerile, convingerile, deciziile şi, 
bineînţeles, partidul. 

Prin anumite obiecte din scenă, Tompa Gâbor actualizează explicit satira lui 
Caragiale. Unele personaje (Trahanache sau Brânzovenescu) folosesc obiecte 
specifice muncii de secretariat apropiate de prezentul nostru (pixuri, maşini de scris), 
ceea ce ar sugera că obiceiurile „de atunci” nu au murit, dar s-au transformat 
monstruos până astăzi. De fapt, ca o ilustrare a replicii lui Pristanda „curat murdar”, 
întregul spectacol de la Teatrul maghiar de stat din Cluj este marcat intenţionat de 
imprecizie, de ideea că totul este amestecat şi derutant, că s-au topit graniţele dintre 
ieri şi azi, dintre masculin şi feminin, dintre drept şi nedrept, dintre frumos şi urât, 
dintre bine şi rău. Altfel spus, realismul clasicizat al lui Caragiale este hibridat cu 
postmodernismul într-o sinteză voit absurdă, aberantă, cu rolul de a atrage în mod 
adecvat atenţia spectatorului contemporan. 

O altă propunere de reinterpretare insolită a teatrului lui Caragiale a fost 
lansată, tot în 2006, la laşi, pe scena Teatrului Naţional (chiar înainte ca acesta să 
intre în reparaţii capitale). Aici s-a reprezentat montarea lui Adi Afteni după O noapte 


furtunoasă?. Spectacolul adoptă formula teatrului mut, în cadrul căruia comunicarea 


? Pantomimă după O noapte furtunoasă de I. L. Caragiale; adaptare şi regie: Adi Afteni; spectacol independent, 
reprezentat în premieră pe 30 aprilie 2006. 

artistica renunta total la cuvinte, adica exact la elementele care dau savoare teatrului 
lui Caragiale. O piesa caracterizata in primul rand de comicul de limbaj devine astfel 
pantomima, gen teatral care mizeaza exclusiv pe elemente nonverbale de doua 
categorii: statice (obiectele care configureaza spatiul scenic) si dinamice (mimica, 
gesturi, costume şi accesorii purtate de actori; umbre proiectate pe ecran). Decorul 
este „sărac, minimalist, de o mare simplitate. Spaţiul este împărțit în trei sectoare, 
care reprezintă trei planuri de acţiune. Primul nivel (proscenium), luminat intens, 
reprezintă casa lui Jupân Dumitrache. Zona mediană, luminată mai discret, constituie 
o scenă unde se desfăşoară întâmplările petrecute în alte interioare. Planul îndepărtat 
este un ecran alb pe care, prin proiectarea din spate a unor umbre întunecate, se 
prezintă faptele petrecute în exterior. În cele două planuri secunde se petrec lucrurile 
„relatate” prin gesturi de personajele din prim plan. 

Vizualul domină scena, iar muzica (instrumentală) acompaniază şi punctează 
expresiv mişcarea. Din spațiul verbal dispar toate cuvintele memorabile ale 
personajelor: ,ambatul” lui Jupân Dumitrache (adică „onoarea lui de familist”), „angelul 
radios” al lui Rică Venturiano, replica repetată obsesiv de Zita („parol, tato, să mă- 
ngropi”), ,ezercitul” lui Chiriac, ticul verbal al lui Ipingescu („rezon!”). La fel, suspinele 
Vetei (o Madame Bovary de mahala) şi citirea cu glas tare de către lpingescu a 
articolelor din Vocea patriotului naţionale nu se mai realizează sonor, dar sunt totuşi 
prezente ca şi cum ar fi rostite. Pe de o parte, toţi cei de fata, actori şi spectatori, 
cunosc pe de rost textul lui Caragiale (ori măcar au reţinut replicile, reacțiile şi ticurile 
verbale ale personajelor). Pe de altă parte, vorbele pline de comic involuntar sunt 
traduse în gesturi ample, exagerate, aşa încât în mintea tuturor se produce, de fiecare 
dată, recunoaşterea în gestică a cuvintelor absente. 

În piesa scrisă de Caragiale, personajele neliniştite, agitate (ca şi cum ar 
presimti „furtuna” care îi va răscoli pe toţi) vorbesc mult, dar nu reuşesc să comunice 
cu adevărat. Însingurarea pe care o simt ele este sugerată în acest spectacol de 
pantomimă printr-o „boală” contrară: absenţa totală a vorbelor. Personajele au mare 
nevoie de cuvinte, dar nu le mai găsesc, sunt ca nişte peşti rataciti într-un acvariu, 
care încearcă disperat să spună ceva, dar nu pot emite decât bule mari de aer. 
Gesturile lor excesive sunt ca nişte ciocniri dureroase de sticla acvariului. Vor cu 
disperare să evadeze, dar nu au unde. Vor să caute sensurile existenţei, dar găsesc 


doar vidul. Tot ce vor să comunice prin „relatare gestuală” (pentru că nu pot vorbi) în 

primele doua planuri este golit de sens si desfiintat de parada fantomatica a umbrelor 
din planul cel mai indepartat. 

Dincolo de comicul cu accente burlesti, spectacolul lui Adi Afteni comunica o 
idee gravă. Teatrul de umbre din fundal pare sa demonstreze că „lumea toată-i o 
scenă” şi totul (viata, lumea în care trăim) este o părere. Amutirea personajelor din 
pantomima O noapte furtunoasă este semnalul unei crize de conştiinţă, este 
simptomul deşertăciunii condiţiei umane. 

În ambele cazuri comentate de noi aici, inovațiile au fost primite ori cu admiraţie 
şi interes, ori cu rezervă sau chiar refuz. În orice caz, aceste două montări extreme 
(pentru că au contrariat maniera tradiţională de a percepe teatrul lui Caragiale) au 
reuşit să se distingă prin ceva aparte în mulţimea reprezentatiilor după O scrisoare 
pierdută sau după O noapte furtunoasă. Acceptate sau respinse, propunerile lor 
radicale demonstrează creativitatea oamenilor de teatru din România, dorinţa lor de a 
avea succes la public surprinzandu-l şi, nu în ultimul rând, intenţia de a realiza valoare 


durabilă într-un domeniu artistic expus efemerului. 

Succesul — între definiţii celebre şi comentarii anonime 
(gînduri răzlețe) 
BOGDAN ULMU 


Motto: „Pe lîngă norocul de-a avea har, trebuie să mai ai şi harul de-a avea noroc!” (H.Berlioz) 


Încă din antichitate, Eschil spunea că de fericire şi succes nu se satură nimeni. 


Pesemne, unde nu avem parte prea des de ele. 


Cînd a murit marele actor Gheorghe Dinică, o parte a presei a scris că replica 
lui ...emblematică ar fi fost „ Nu trage, dom’ Semaca!”. Şi pe posturile tv au vorbit... 
Cabral şi Nelu Ploieşteanu. lată, mi-am zis, o consecinţă nefastă a faptului că ai fost 
un actor de succes : se uită rolurile cu adevărat mari, cu care rămii în istoria teatrului, 
relatindu-se secvenţe din timpul filmărilor la telenovele, ori serile „de neuitat” de la 
Şarpele roşu. 

Situaţia mi-a amintit o povestire africană în care un înţelept îi arată cu degetul, 
prostului, luna şi-l întreabă ce-i aia: "Un deget!” — răspunde prostul. 

„Dorinţa de succes e semn de vulgaritate” (Mihai Ralea). 


Cea mai grea zi, se spune, este a doua, dupa succes. Da. Probabil. Din putina 
mea experienţă de individ victorios, nu mi-am dat seama. 
Dar , din ceva mai consistenta mea experienţă de necistigator, cred că-i infinit 


mai grea a doua...după eşec!... 


Victor Rebengiuc, într-un interviu :” E benefic un eşec, cu condiţia sa nu se 
repete prea des!”. Just! 

Ce eşec splendid a avut Ciulei cu Macbeth, la Bulandra! Ce rapid l-a propulsat în 
lume eşecul (ideologic al) Revizorului, pe Pintilie! Ce grandioasă cădere a fost Oedip- 
ul lui Andrei Şerban, la Operă! Recent, ce dezamăgire a produs Uriaşii munţilor, la 
laşi! 

Şi ce viata lungă au avut spectacole — azi uitate -, cu piese de raft doi-trei, 
precum Comedie cu olteni, Siciliana, Săracul Gică ş.a.! Publicul se-nghesuia, critica 
înjura, autorul cu o vilă se-alegea... 


Ce să alegi între valoare şi bani? Desigur, valoarea lucrativă... 

Dar exista si 0 inertie a succesului: cind era Sararu director la Teatrul Mic, orice 
spectacol scotea, era socotit un succes (la gramada, montari importante si spectacole 
saracute pe texte de D.Bobirca, FI.N.Năstase, ori Th.Manescu). 

Orice si oricum ar monta azi Hausvater, Andrei Serban, Afrim, Maniutiu, Dabija, 
Tompa, Bocsardi sunt socotite succes, aprioric, evaluarea fiind dictata tocmai de 
inertia victoriei. 


În literatura contemporană, exemplul este Cărtărescu. 


Dar un fenomen asupra căruia trebuie meditat, semnalează , tot într-un interviu, 
Marcel lures : „ Pe român succesul îl crispează, fiindcă n-are o cultură a succesului!”. 


Aici ar încape totuşi, o nuanţă : pe unii dintre români. 


Amuzant de-a dreptul este Marinetti, care-n celebrul sau Manifest futurist (1913- 
1915) cerea ca actorul ...să aibă oroare de succesul imediat şi „să se abolească 
obisnuinta grotescă a aplauzelor, care pot servi drept barometru elocintei 
parlamentare, nu valorii!”. E adevărat. Dar nu am detectat, pe aceste tarimuri, histrion 
frigid in fata aplauzelor. 

Deşi, există montari tulburătoare, dupa care parca, nu se mai cade să baţi din 


palme... 


Fiecare cu succesul la care are acces : deci, nu vorbim toţi despre acelaşi concept. 


Succesul, cred eu, are nevoie de manager si sansa, nu doar de talent. Dar s-au 


vazut cazuri in care au ajuns primele doua... 

The one-man show-ul sau recitalul papusaresc 
— success, creativitate şi valoare in lumea teatrului contemporan de animaţie — raportare la două astfel de 


spectacole din ediţia I şi a Il-a a Festivalului International de Teatru pentru Copii şi Tineret “Luceafărul” laşi 


ANCA ZAVALICHI CIOFU 
O inițiativă lăudabilă, realizată cu eforturi considerabile din partea 
organizatorilor (colectivul Teatrului Luceafărul laşi), de importanţă majoră atât pentru 
teoreticienii şi profesioniştii teatrului de animaţie, cât şi pentru cei în devenire (studenți 
ai Departamentului Teatru al Universităţii de Arte „George Enescu”), cu mare impact 
asupra necrutatorului public al spectacolelor pentru copii, au fost cele două ediţii ale 
Festivalului Internaţional de Teatru pentru Copii şi Tineret “Luceafărul” laşi. Cel puţin 
două caracteristici generale ale acestor evenimente teatrale ne-au făcut să ne 
îndreptăm atenţia, atunci cînd vorbim despre creativitate, succes şi valoare în lumea 
teatrului contemporan de animaţie, asupra spectacolului gen recital: majoritatea 
invitaţilor de peste hotare au susţinut reprezentații solistice sau cu maxim doi 
interpreţi, iar astfel de spectacole au fost mai bine primite de public decât cele 
realizate de trupele generoase (formate chiar şi din 17 interpreţi) ale unor teatre de 
stat. 

One-man show-ul sau recitalul păpuşăresc reprezintă o modalitate scenică cu 
specific complex şi poate fi totodată şi o metodă eficientă de evaluare a celui mai înalt 
nivel de profesionalism la care poate ajunge un artist păpuşar. Recitalul nu este numai 
reflexia personalităţii artistice a animatorului, de a se manifesta altfel de cât supus 
rigorilor artei interpretative şi tehnicilor cunoscute de mânuire, în munca lui de 
valorificare scenică a unui text sau a unei idei, transpusă în scenariu, ci şi un semn al 
nivelului de cultură al păpuşarului, al puterii lui de investigaţie, de observaţie, al 
capacităţii de selecție, de armonizare a artelor în slujba reprezentatiei, dar mai ales al 
stapinirii unei viziunii globale, de ansamblu, asupra propriului spectacol. 

Recitalul de marionete intitulat, sugestiv, Solista (Solo), susținut şi realizat de 
spaniolul Carles Cañellas (Compania ROCAMORA - Barcelona) a fost unul dintre 
cele mai elogiate reprezentații ale ediţiei | a Festivalului Internaţional de Teatru pentru 
Copii şi Tineret “Luceafărul” laşi (5-10 octombrie 2008). One-man show-ul care în 
2007 primea premiul pentru cel mai bun spectacol de animaţie la ediţia a unsprezecea 


a Festivalului Internațional de Păpuşi din Praga, prezentat la festivaluri din Spania 

(Malaga, Barcelona, Saragosa), Italia (Milano, Bergamo, Ancona, Genova, Florenta, 
Como, Rimini), Franta (Toulouse), Elvetia, Suedia (Stockholm), este de fapt un 
spectacol de numere, şapte la număr, „o ilustrare a călătoriei îndelungate in lumea 
teatrului de marionete”’. 

Cu o carieră în teatrul de animaţie de mai bine de treizeci de ani, considerat 
decan al marionetiştilor catalani, şi apreciat de criticii internaţionali drept unul dintre cei 
mai înzestrați mânuitori de „păpuşi pe sfori”, conferenţiar la Institutul de Teatru din 
Barcelona în anul universitar 2005-2006, Carles Canellas, fondatorul companiei de 
teatru ROCAMORA (in Italia, 1982), participant la peste la peste 224 de festivaluri în 
14 tari si pe trei continente, incearca, dupa propria-i marturisire, prin spectacolul mai 
sus amintit: ,o intoarcere la piese mai vechi, pe care le-am retrait prin senzatii, idei, 
situaţii şi personaje pe care le-am adunat într-un nou puzzle, prin momente pe care 
ne-a fost drag să le împărtăşim unui public ce a ştiut pretutindeni să ne mulţumească 
atât de frumos”. 

Legătura dintre numere o face comper-ul, personaj de sine stătător pe tot 
parcursul spectacolului, care este totodată mânuitor şi partener de scenă al celorlalți 
eroi-marionete. El deschide reprezentatia printr-un moment ce ilustrează începutul 
unei lungi călătorii (prin lumea teatrului) şi permite o scurtă prezentare a acestui 
sistem de animaţie (marioneta). În timp ce păpuşarul (care apare pe scenă ducând o 
valiză — simbol al călătorului —) studiază un obiect aparent necunoscut (un sistem de 
comandă vertical) prin deschizătura geamantanului iese o marionetă care pare că se 
poate mişca singură. Este vorba de pinguinul antropomorfizat Aubuster, o metaforă a 
vieţii moderne. Impresionanta este capacitatea papusii cu fire de a se interactiona cu 
scaunelul (construit pe măsura ei), folosit mai întâi cu funcţiile sale obişnuite, pentru 
ca apoi să fie metamorfozat într-o motocicletă. A doua intervenţie este a bunicului 
Manuel care-ar vrea să danseze şi el. Ca o reafirmare a faptului că păpuşile sunt cu 
adevărat independente, bătrânul întrerupe cursul natural al spectacolului şi-l obligă pe 
actor să-l aducă în scenă. Momentul lui Felix, clovnul-pompier care trebuie să execute 
un număr de acrobație pe sârmă, pentru care nu este pregătit, este cel mai 
reprezentativ pentru lumea circului, in care  mânuitorul devine stăpânul arenei, iar 
marioneta partener fără voie al acestei comedii. Pepita, dansatoarea profesionistă, se 


lasă purtată de mirajul ritmului de flamenco, pe care-l evidentiaza/accentueaza prin 


1 http://www. luceafarul-theatre.ro/solista.html 
? Ibidem. 

batai frenetice cu picioarele sau cu castanetele. Visul lui Pierrot este de fapt un numar 
de pantomima cu marioneta, inspirat din baletul clasic, in care protagonistul incearca 
sa atinga stelele, folosind toate mijloacele fizice care-i stau la dispozitie. Epuizat de 
efort adoarme si in visul sau ajunge acolo unde isi doreste. Bunicul pe role marcheaza 
apoteoza relației dintre marionetist si păpuşa sa: la dorinţa actorului, simpaticul bunic 
trebuie să înveţe să meargă pe role, devenind astfel imaginea batrinului care, la 
sfîrşitul vieţii, a ajuns „să dea în mintea copiilor”. 

Pentru a realiza toate aceste „bijuterii artistice, Canellas este ajutat de Susanna 
Rodriguez, actriţă care devine nu doar asistenta mânuitorului (a cărei sarcină este 
aceea de a aduce şi de a scoate recuzita din scenă), ci şi a marionetelor (bunicul 
Manuel îi cere să-i incalte şi să-i descalte rolele). 

Gândit pentru a fi jucat cu uşurinţă în aproape orice condiţii, spectacolul dispune 
de o scenografie extrem de simplă (un paravan negru în spatele căruia presupunem 
că se află rastelul cu marionete) şi câteva elemente de recuzită create în raport cu 
dimensiunile actorilor pe sfori (scaune, valiză, un trapez, o scară). Marionetele cu 
sistem vertical au fost realizate de autorul one-man show-ului după o metodă proprie, 
care îmbină mai multe stiluri de construcţie (noutatea constă în faptul că segmentele 
corpului — mâini, picioare — au forma unor tuburi goale pe dinăuntru, prin care sunt 
trecute firele). Lumina este simplă, punând în valoare atât marionetele cât şi 
actorul/mânuitorul acestora, iar atmosfera sonoră diferă de la un număr la altul: pentru 
unele momente ea este asigurată de muzică de diferite facturi (clasică, flamenco, 
muzică de step), pentru altele este suficient doar dialogul dintre actor şi marionetă. 

Al doilea one-man show la care am ales să ne referim, Un Robinson, dupa 
Robinson Crusoe de Daniel Defoe, jucat în ediţia a Il-a a festivalului, abordează un 
gen cu iz de istorie, perpetuat de francezul Alain Lecucq (PAPIERTHEÂTRE Troyes). 
Simplitatea sistemului şi a modalităţii de animare este compensată de bogăţia tradiţiei 
teatrului de hârtie, pe care autorul recitalului o pune în valoare în partea a doua a 
spectacolului, când face un scurt istoric al acestei formule teatrale. 

Cunoscut în Franța sub numele de théâtre de papier, iar in Anglia ca Juvenile 
Drama,Toy Theatre sau Model Theatre, originile teatrului de hârtie trebuie căutate la 
începutul secolului al XIX-lea, în perioada de avânt a imprimeriilor. Încep acum să fie 
printate (Londra anilor 1810), ca suveniruri ale pieselor în vogă de la operă, teatru sau 
teatru de vodevil, coli pe care erau imprimate imagini ale personajelor principale în 


cea mai expresivă atitudine a lor, numele şi portrete destul de precise ale actorilor 

care le-au interpretat” . Siluetele, care puteau fi decupate şi montate pe carton, au 
devenit curând obiecte de joacă iubite de copii, fapt pentru care aceste coli-suvenir au 
început să conţină şi imagini ale decorului sau ale fațadei teatrelor în miniatură. 
Succesul acestei idei a avut ca rezultat o serie concepută special pentru copii, având 
între 10 şi 20 de coli decupate, ilustrând toate personajele şi decorile în miniatură ale 
unei piese la modă, împreună cu o versiune condensată a scenariului. Cumpărate sub 
formă de truse, de la standurile concesionate ale teatrelor, operei sau de la biblioteci 
comerciale, „cutiile” erau asamblate în saloanele înaltei societăţi şi jucate pentru 
membrii familiei sau pentru musafiri, uneori acţiunea fiind însoţită de efecte sonore 
sau de muzică live. Preţul acestor seturi era de la un penny cel simplu (alb-negru) la 
doi penny cel colorat manual şi ele conţineau imagini destul de precise ale 
avantscenei, decorului, recuzitei şi personajelor. Uneori, impatimitii acestui gen nu 
numai că îşi colorau personal, la mână, figurile şi decorurile, dar şi imbogateau micile 
lor teatre cu bucățele de pânză sau beteală. Figurinelor, având între 8 şi 12 cm 
înălțime, realizate la scara acestui teatru miniatural, jucat de obicei pe masă, li se 
ataşează prelungiri de carton, tije de fier laterale sau configurații de sfori care să le 
permită animarea şi deplasarea. În prima jumătate a secolului al XIX-lea, peste 300 
dintre cele mai populare piese londoneze au apărut şi ca teatre de hârtie. Editorii au 
trimis pictori la reprezentații pentru a surprinde cu acuratețe decorul, costumele si 
atitudinile dramatice cele mai expresive. Adesea, acesti artişti beneficiau de rezervări 
din partea conducerii teatrului, întrucât figurile de hârtie reprezentau o reclamă gratuită 
excelentă. 

Bazat mai mult pe spectacol decât pe profunzimea intrigii sau a personajului, 
teatrul dramatic de la începutul sec. al XIX-lea s-a pretat cu uşurinţă, datorită acestor 
caracteristici, la teatrul de hârtie. Către sfârşitul sec. al XIX-lea, arta dramatică 
europeană şi-a îndreptat preferințele către curentul realismului, făcând o schimbare 
radicală către complexitatea psihologică, motivaţia personajelor, utilizând în mod 
frecvent elemente scenice tridimensionale. Această tendinţă pe scena teatrului mare a 
îngreunat conversia către duplicatul sau de hârtie, care a căzut astfel în desuetudine. 

În ciuda scăderii în popularitate, teatrul de hârtie a rămas în sfera unor artişti 
influenţi, care au militat pentru renaşterea lui (în 1884 autorul britanic Robert Lewis 


Stevenson a scris un eseu intitulat Penny Plain, Twopence Coloured (Un penny 


3 http://www.britannica.com/EBchecked/topic/601303/toy-theatre 

simplu, doi penny colorat) un omagiu nostalgic adus acestei forme de animare; in 
secolul XX a devenit o unealta de avangarda, folosita de catre fondatorul futurismului 
F.T. Marienetti ca si de Pablo Picasso; regizori de film ca Ingmar Bergman, Orson 
Welles sau Laurence Olivier au folosit machete de hartie pentru punerea in scena a 
capodoperelor lor cinematografice). În jurul anilor 1950 teatrul de hârtie a căzut iar în 
dizgrație, fiind înlocuit de o altă cutie în casele oamenilor, care nu necesita nici un fel 
de mânuitor şi ale cărui decoruri, personaje, poveşti şi numere muzicale erau 
transmise pe calea undelor de la mile depărtare: televizorul. 

În ultimele decade această formulă teatrală s-a bucurat de o revitalizare. 
Colectionarii şi realizatorii traditionalisti au restaurant versiunile pieselor victoriene în 
timp ce papusarii experimentali au extins limitele formei, adaptand operele lui 
Shakespeare sau ale dramaturgilor contemporani, ale lui Isaac Babel si Italo Calvino, 
precum şi cele ale povestitorilor necunoscuţi, ale prietenilor, vecinilor, rudelor precum 
şi ale lor înşişi. Teatrul de hârtie comtemporan poate utiliza orice tehnologie posibilă şi 
acoperi orice subiect, şi numeroase festivaluri de gen au loc cu regularitate în America 
şi Europa, atrăgând multi păpuşari, actori, muzicieni, scriitori renumiţi pe scenele lor. 

În ceea ce-l priveşte pe autorul one-man show-lui la care ne referim, Alain 
Lecucq, preşedinte al Asociaţiei Naţionale Franceze a Teatrelor de Marionete şi Arte 
Asociate şi al Comisiei pentru Publicaţii din cadrul Comitetului Executiv al Uniunii 
Internationale a Marionetiştilor (UNIMA International), el este preocupat de teatrul de 
hârtie încă din anii '60, aflăm din propia-i mărturisire. A început prin a realiza prima 
expoziţie cu astfel de figurine în 1982, a organizat ateliere în şcoli, pentru ca apoi să 
creeze spectacole pentru tineri şi adulți. În ultimul deceniu, cu compania sa 
Papiertheâtre, a susţinut a serie de montări bazate în special pe scrieri contemporane 
care se pretează la o astfel de abordare, precum Empire-Collage (Imperiul colaj) de 
Michael Deutsch, Elvira după Baptiste-Marrey şi chiar fragmente din Teatrul 
descompus de Matei Vişnec. Ca în majoritatea spectacolelor sale, în Un Robinson, 
regizorul este şi actor (povestitor), dar şi manuitor al siluetelor decupate. Scenografia 
concepută de Annie Bizeau presupune existența „cutiei care tine loc de scenă 
(nelipsită în tehnica teatrului de hârtie) şi care, printr-un sistem de culisare, permite 
schimbarea decorurilor, dar şi desfăşurarea simultană a acțiunii pe mai multe planuri; 
mişcarea neîntreruptă a mării este realizată prin rotirea unui carton decupat în unghi 
drept, reprezentând valurile. Pentru a da autenticitate istorică figurinelor şi decorurilor 


folosite, autorul recitalului foloseşte imagini prelucrate (mărite şi colorate automat), 

ya 


copii ale celor ,jucate” în saloanele înaltei societăți din sec. al XIX-lea. Disponibilitatile 
reduse de animare ale siluetelor de carton (personajele nu pot fi decât lineare, 
minimalizate, ele nu se dezvotă, singura lor funcție fiind aceea e a ilustra o poveste) 
sunt compensate de calitatea de bun narator a interpretului, dar si de dexteritatea 
mânuitorului, care ba decupeaza o siluetă in timp real, ba mototoleste sau rupe 
figurinele care ies din scenă, ba schimbă sau roteşte decorurile obținând efecte 
neaşteptate. 

Vorbind despre teatrul instrumental din prisma esteticii impurului, pe care o 
analizează în lucrarea sa, Oltita Cîntec aminteşte de spectacolele realizate şi 
susținute de Alain Lecucq şi consideră teatrul de hârtie promovat de acesta: „o formă 
particulară a teatrului de materiale, unul dintre demersurile contemporane de 
dezvoltare a teatrului de păpuşi. [...]JUn material oarecare, hârtia, se transforma din 
suport în element dramatic si capătă forte expresive speciale, prin afişarea conventiei. 
Favorizând linia narativă a spectacolului, teatrul de hârtie se întoarce la ideea de 
teatru ca «o cutie cu iluzii»”. 

Bogata experiență de scenă şi specializarea de-o viata pe un anumit sistem de 
animare, continua si neobosita căutare a formulei cel mai expresive a marionetei sau 
a teatrului de hârtie, talentul demonstrat ca regizori, actori, papusari, chiar scenografi 
sau manageri de trupă al creatorilor celor două recitaluri papusaresti, constituie 
resursa bogăției de creativitate si originalitate a spectacolelor la care am făcut referire. 
lar atunci când la aceasta se adaugă simplitatea şi autenticitatea modalității de 
interpretare si manuire, costurile reduse de deplasare (generate de o scenografie 
extrem de ,saraca”, papusile/siluetele uşor de ambalat şi transportat — în cazul 
recitalului Un Robinson toată scenografia încape într-o cutie —, de numărul mic de 
persoane) putem vorbi cu uşurinţă despre succes şi valoare. Dovada acestor calităţi o 
fac premiile şi distinctiile obţinute la numeroasele festivaluri păpuşăreşti şi nu numai, 


din toate colțurile lumii, care îşi doresc să găzduiască aceste două one-man show-uri. 


d Oltita Cintec, Estetica impurului: sincretismul în arta spectacolului teatral postbelic, laşi, Princeps Edit, 2005, 
p. 342. 

STUDII 


Masca in exercitiile de compunere scenica a personajului, 
cu aplicare in teatrul shakespearian 
DORU AFTANASIU 


Orice creatie scenica a unui actor, fie ca este vorba de interpretarea unui 
personaj dintr-o opera dramatica sau nu, trebuie sa aiba credibilitate, sa stea sub 
semnul adevarului. Pentru ca jocul actorului sa fie veridic, el trebuie sa traiasca, sa 
simta launtric orice actiune intreprinsa in scena, fie aceasta actiune insotita sau nu de 
un text prestabilit. Aşa cum observa Konstantin Sergheevici Stanislavski în Munca 
actorului cu sine însuşi, „trăirea îl ajută pe artist să îndeplinească scopul de bază al 
artei scenice: crearea vieţii spirituale omeneşti a rolului şi transpunerea acestei 


vieţi pe scenă în formă artistică.” 


Dar pentru a ajunge la această transpunere, 
actorul trebuie să pornească de la credinţa lăuntrică a acţiunii scenice. Cu alte cuvinte, 
manifestările sale exterioare din spaţiul scenic trebuie să aibă ca punct de plecare 
interiorul său, să le simtă organic, altfel ele nu vor „trece de rampă”, nu vor ajunge la 
public, deci trebuie să existe permanent o motivaţie interioră a oricărei execuții 
scenice. În consecință, simtirea lăuntrică şi manifestările exterioare vor fi într-o 
permanentă legătură, conlucrând la interpretarea artistică a rolului, actorul trebuind să 
atingă performanţa de a fi cat mai real in execuţia partiturii date. Pentru aceasta el 
trebuie să ajungă la un anumit echilibru între fizic şi psihic, aşa cum ne demonstrează 
Michael Cehov în lucrarea Către actori. „Este un fapt cunoscut, spune el în primul 
capitol, că corpul şi psihicul omenesc se influențează reciproc şi se află într-o 
constantă interacţiune”. În studiul individual asupra rolului, actorul trebuie să-şi 
găsească motivațiile interioare, declicurile psihologice care duc la manifestările 
exterioare, suportul intern al oricărei acţiuni, pentru ca actul actoricesc să fie unul real, 
cât mai natural şi mai firesc. Chiar dacă personajul pe care trebuie să-l întruchipeze în 
scenă are un comportament anormal, nefiresc, chiar dacă maniera de joc impune o 
îndepărtare de la jocul realist, simtirea interioară trebuie să funcţioneze ca în 
manifestările reale, de dincolo de scenă, mai precis spus, actorul trebuie să trăiască, 
să simtă lăuntric absolut omeneşte toate experienţele sufleteşti presupuse de 
personaj. Michael Cehov insistă pe abilitatea actorului de a-şi acorda puterea de 


expresie corporală pe strunele simtirii interioare, subliniind că „există anumiţi actori 


1 Stanislavski, K. S., Munca actorului cu sine însuşi, trad. Lucia Demetrius şi Sonia Filip, Bucuresti, Ed. de Stat 
pentru Literatura şi Arta, 1985, pg. 31 
* Cehov, Michael, Către actori, trad. Ludmila Cernaşov( ediţie internă U.N.A.T.C. ), pg. 6 

care îşi simt profund rolurile, le pot înţelege cu cea mai mare limpezime, dar care nu 
pot nici exprima, nici produce în fata publicului această bogăţie cu mijloace proprii. 
Acele idei si emoţii minunate sunt oarecum încătuşate înlăuntrul corpurilor lor 
nedezvoltate.” Într-adevăr, nu sunt deloc rari actorii — dar mai cu seamă studenţii 
actori — care nu pot „scoate la suprafaţă” chiar tot ceea ce simt in interiorul lor atunci 
când se confruntă cu lucrul la o partitură. Fizicul, cu tot ce presupune el, trebuie 
sensibilizat, trebuie antrenat să vibreze la simtirea interioară. Pentru aceasta, autorul 
lucrării Către actori elaborează o serie de exerciţii fizice menite să antreneze corpul 
actorului în sensul sensibilizării lui la comenzile date de interiorul său: „Corpul unui 
actor trebuie să absoarbă însuşirile psihice, trebuie să fie plin şi pătruns de ele, în aşa 
fel încât ele să-l transforme treptat într-o membrană sensibilă, un fel de receptor şi 
conveior al imaginilor, sentimentelor, emoțiilor şi impulsurilor voluntare cele mai 
subtile.”* 


Toate exercitiile lui Michael Cehov sunt deosebit de benefice atunci cand sunt 
bine făcute, datorită lor actorul invatand să-şi asculte simțurile, transformandu-si 
energiile de la nivel interior în manifestări exterioare fireşti şi realizând astfel adevărul 
scenic. Acest adevăr este receptat şi simţit de spectator care, la rândul său, participă 
chiar şi fără să-şi dea seama la actul creator, prin simplul fapt că îl crede pe actor, 
acceptând iluzia, trăind momentul artistic şi lăsându-se purtat de fluxul energetic pe 
care îl degajă actorul. Deci putem să admitem că atunci când actorul este adevărat 
(ne referim aici la adevărul scenic, artistic), nu este exclus ca el să devină charismatic. 
Însă el nu construieşte acest adevăr singur. În ,ecuatia” adevărului scenic intră mai 
multi factori, primul fiind textul dramatic — punctul de plecare în creaţia actoricească. 
Ştim că nu este de ajuns o simplă lecturare a textului, ci este necesară o patrundere 
cât mai în detaliu. Datele personajului se gasesc pe parcursul desfăşurării actiunii, în 
mărturisirile personajului despre el însuşi, în descrierea autorului, în descrierea 
celorlalte personaje etc. Toate aceste lucruri le cunoaşte orice actor. Dar tot orice 
actor este familiarizat şi cu ideea că datele personajului sunt furnizate şi de regizor, 
uneori el fiind cel care stabileşte noi coordonate de evoluție a acelui personaj în 
scenă, coordonate ce diferă — partial sau chiar total — de datele oferite de textul 


dramatic. În această situaţie actorului i se cere şi capacitatea de a încorpora alte 


* Ibidem 
4 Cehov, Michael, op. cit., pg. 7 

intenţii, alte date, aici aparând riscul de a se naşte — mai mult sau mai putin, 
bineinteles — un conflict al perceptiilor, un conflict al viziunilor. Data fiind natura 
meseriei sale, actorul este cel care trebuie sa cedeze in acest conflict, pentru ca 
regizorul poartă viziunea de ansamblu a întregului spectacol. Desi e vorba de 
construcția veridică a unui personaj, el trebuie să evolueze într-un anumit context, 
diferit de contextul lăsat de autorul textului dramatic: contextul regizoral. Fără a-l 
considera distructiv, trebuie să fim de acord că acesta poate fi câteodată de aşa 
natură încăt să dezorienteze, fie şi pe moment, actorul în munca sa de compunere 
scenică a personajului, în sensul că nu întotdeauna ajunge să simtă organic ceea ce îi 


propune regizorul. 


Ne propunem să elaborăm câteva exerciţii care să dezvolte capacitatea 
actorului de a asimila, de a-şi asuma la nivel interior cît mai mult din datele furnizate 
de regizor prin crearea altui context. Această putere de asimilare ar putea fi cultivată 
printr-o mai profundă explorare a propriului interior, găsirea cât mai multor posibilităţi 
psihice de acceptare şi adaptare la principalul element din afara actorului: indicatia 
regizorală. Fiind exerciţii de improvizație cu text prestabilit, vom avea în vedere pasaje 
din piese shakespeariene, atât pentru păstrarea unei unităţi de lucru cât şi datorită 
inegalabilei teatralitati, a ofertei dramatice de care dau dovadă aceste texte. Nu 
trebuie pierdut din vedere nici faptul că textul dramatic shakespearian, poate mai mult 
ca în cazul altor creaţii, este permisiv, în sensul că îngăduie extragerea oricărei idei, 
deci se poate improviza cu mai multă uşurinţă. Acest lucru este constatat şi de John 
Elsom în lucrarea Mai este Shakespeare contemporanul nostru? „Shakespeare este 
un scriitor elastic, afirmă acesta. El poate fi întins în multe direcţii înainte de a se 
rupe.” Fără a denatura foarte mult personajele sau actiunile lor, ne vom abate 
oarecum de la sensurile stricte lasate de marele dramaturg. Exerciţiile vor avea mai 
multe puncte de plecare. Pe langă principiile găsite de Eugenio Barba, vom porni de la 
unele exerciţii elaborate de Michael Cehov, Viola Spolin, si Augusto Boal, adaptându- 
le şi transformandu-le într-o serie de exerciţii în care se vor folosi mastile aplicate, 
masca fiind un element exterior care va avea — într-un mod paradoxal — rolul de a 
sublinia simţurile interne, de a ajuta la explorarea propriilor resurse interioare, de a le 


conştientiza, deci de a le folosi mai eficient în corelarea cu exteriorul. 


Š Elsom, John, trad. Dan Dutescu, Bucuresti, Ed. Meridiane, 1994, pg.9 

Aşadar, pornim următorul demers cu studiul personajului în concordanţă cu linia 
regizorală. Ne vom referi aici în special la spectacolul cu text prestabilit în contextul 


unei regii. 


Nu constituie o noutate faptul că pentru interpretarea rolului, pentru asumarea 
datelor, actorul trebuie să procedeze întâi la o profundă analiză a textului dramatic. 
Dar ştim că citirea oricărui text (şi a unui text shakespearian, desigur) este diferită 
fundamental de „citirea” regizorului de către actor. Aşa cum spuneam, există, in mod 
firesc, o diferență de viziuni. Şi viziunea care are întâietate trebuie, bineînţeles, să 
ramână cea regizorală, datorită faptului că aceasta este cea de ansamblu, regizorul 
fiind cel ce stabileşte o anumită serie de coordonate pe care se întemeiază actul 
artistic. Actorul va trebui, deci, să fie capabil în a descifra aceste coordonate 
regizorale, uneori aceasta contând mai mult chiar decât descifrarea datelor 
personajului oferite de textul dramatic. Nu întotdeauna actorului îi este uşor să 
realizeze asta, apărând destule dificultăţi de comunicare în relaţia actor-regizor. Un 
motiv principal ar fi receptarea diferită a realităţii, care crează, în mod firesc, diferenţa 
de viziune.Faptul că actorul are doar o partitură în tot contextul spectacolului, deci un 
singur unghi din care priveşte spectacolul,în timp ce regizorul cunoaşte tot ansamblul, 
duce şi el la o diferență de concepție în construcţia personajului, cel puţin la primele 
repetiţii. Un alt motiv al diferenţei între datele oferite de autor şi cele primite de la 
regizor (diferenţe ce creează uneori dificultăţi majore în munca la rol) constă în faptul 
că „puzzle-ul” de elemente ale compunerii scenice a personajului este des modificat 
de regizor. Atunci când dispare o acţiune în urma unei tăieturi operate în text, de 
foarte multe ori există riscul dispariţiei unei componente a acestui puzzle, deci se 
impune rezolvarea actoricească a adevărului scenic într-un nou context compozițional, 
pentru că e foarte dificil, dacă nu chiar imposibil, să joci în scenă o situaţie care nu 
există. Apariţia unei acţiuni noi inventate de regizor poate să ducă deseori la un posibil 
dezechilibru în compunerea şi simtirea manifestărilor exterioare, rezultând o posibilă 
modificare structurală ce ar putea perturba echilibrul interior-exterior. Aici putem oferi 
un exemplu dintr-o montare scenică pomenită la dezbaterea |.A.T.C.(International 
Association for theatre critics) din anul 1986 la Londra, dezbatere relatată de John 
Elsom în Mai este Shakespeare contempornaul nostru? Este vorba de spectacolul cu 
piesa Îmblânzirea scorpiei, de William Shakespeare, spectacol montat cândva în 
Turcia de regizorul Yucel Erten. Autoarea şi criticul teatral Zeynep Oral, vorbind de 

drepturile civice ale femeilor din Turcia „rămase pe hârtie”, relatează ultima scenă din 
spectacolul creat ca o formă de protest la adresa acestor drepturi îngrădite ale 
femeilor: „Kate soseşte la banchet cu un şal mare în jurul mânilor şi al braţelor. Ea 
rosteşte acea diatribă finală de supunere, îşi pune mânile pe podea şi se oferă soțului 
ei. Însă şi-a tăiat vinele şi moare.”*. Bineînţeles, regizorul, dat fiind mesajul pe care 
vroia să-l transmită publicului, pare îndreptăţit să schimbe finalul. Să nu uităm, totuşi, 
că este vorba de o comedie, o comedie în care actorii sunt tentaţi să joace într-o 
anumită cheie, mai ales atunci când ştiu că finalul nu este, în nici un caz, unul atât de 
tragic. „Pentru spectatorii care n-au văzut sau n-au citit niciodată Îmbânzirea scorpiei, 
această producţie a fost o revelaţie. Le-a plăcut grozav. Gândeau că este cea mai 
minunată piesă pe care au văzut-o vreodată şi se identificau cu soarta Katharinei”, îşi 
aminteşte Zeynep Oral. Desigur, faptul că spectatorii neavizati au apreciat spectacolul 
reprezintă o mare îzbândă, iar regizorul este vrednic de toată lauda. La urma urmelor, 
mai puţin contează faptul că unii spectatori cunosc piesa respectivă şi observă că 
regizorul a operat în text (deci şi în acţiune şi în comportamentul personajelor) 
schimbări majore. Esenţial este ca spectacolul să fie înțeles, iar mesajul artistic pe 
care regizorul îşi propune să-l lanseze către spectatori să fie receptat de către aceştia 
din urmă. Teatrul nu trebuie jucat doar pentru cunoscători. Dar ce se întâmplă oare cu 
actorii? Este greu de crezut că în acea trupă exista vreunul care să nu cunoască textul 
de bază. Oare acel final, transformat atât de radical de către regizor, nu este de natură 
să modifice structural personajul în cauză (Katharina)? Mai mult ca sigur. Un astfel de 
gest presupune — la nivel uman — un alt mod de gândire decât cel al personajului 
iniţial, creat de autor. Deci se schimbă personajul. Noul lui mod de gândire, noul lui 
mod de percepție şi de reacţie vor trebui să se reflecte automat în comportamentul 
personajului, deci în jocul scenic al actorului. Aceasta duce, în mod firesc, la o 
schimbare şi în relaţia cu celelalte personaje, deci şi în jocul cu partenerii. Înseamnă 
că evoluția întregului proces scenic trebuie schimbată. Aflăm, într-adevăr, de la 
Zeynep Oral că personajul se transformă pe parcurs, regizorul încercând să conducă 
jocul actorilor către acel final: „În scena în care ei se întorc la tatăl ei acasă, şi ea este 
silită să spună că soarele este luna, simţi că ea suferă o prăbuşire, începutul 
tragediei.” Este posibil ca Yucel Erten, semnatarul regiei, să fi încercat o directionare a 


Katharinei spre altă linie. Totuşi, putem considera că schimbarea rămâne destul de 


é Elsom, John, op. cit., pg. 92 

forțată, iar mesajul pe care voia să-l transmită presupunea, poate, alegerea altui text. 
Pentru actor este destul de dificilă adaptarea la o astfel de situație şi permanent există 
pericolul ca jocul să devină unul forțat. lar dacă regizorul nu a reuşit să creeze şi alte 
situații care să conducă într-un mod firesc, detaşat, la tragicul deznodamant, este 
imposibil să nu apară conflictul de viziune, altfel spus conflictul actorului cu 
regizorul, rezultatul fiind o seamă de manifestări scenice actoriceşti ne-asumate, fără 
un suport organic, o dizarmonie interior-exterior, adică pericolul unui joc actoricesc 
fals, lipsit de adevăr. Deci trebuie să acceptăm ideea că modificarea structurală, dacă 
nu este condusă abil de regizor (din păcate, nu întotdeauna se întâmpla aceasta), 
poate duce la dezechilibru şi dezorientare interioară, de aici rezultând tendinţa de a 
afişa, de a demonstra, atât corporal, cât mai ales facial. Acest lucru este valabil pentru 
orice actor. Chiar şi cei mai experimentați pot întâmpina uneori astfel de probleme. Cu 
atât mai mult cei fără experienţă. Când lipseşte siguranța şi acel „nu mă simt bine în 


rol”, lucrul la personaj seamănă, uneori, cu o adevărată pedeapsă. 


Intervenţia regizorală în jocul actorului constituie un factor extern ce poate să 
aibă uneori un efect negativ asupra intuitiei — important instrument de lucru în 
compunerea scenică a personajului. Pentru a demostra aceasta, vom folosi aici un 
exemplu oferit de Stanislavski. Atunci când ne vorbeşte despre caracteristicul 
exterior în Munca actorului cu sine însuşi, el ne prezintă întregul proces de conturare 
a unui personaj pornind de la elementele exterioare: găsirea unui anumit costum (o 
veche redingotă, o încălțăminte cenusie, prafuita, manusi, cilindru), perucă, mustati, 
un machiaj al feţei. Machiajul, care la început părea unul inexpresiv, banal, stimula, 
completând costumul, inspiraţia. Încet-încet ia ființă simtirea interioară, fără a putea 
defini cu claritate personajul care începe să-şi facă simțită prezenţa în gândire şi in 
comportament: „Un tremur mărunt mă cuprinsese pe când mă îmbrăcam treptat în 
costumul vechi, îmi puneam peruca si imi lipeam barba şi mustatile. Dacă aş fi fost 
singur în încăpere, fără ambianța care mă distrăgea, probabil că aş fi înțeles cine e 
necunoscutul meu misterios.” Lipsa concentrării, datorată prezenţei zgomotoase a 
celor din jur, poate să stopeze procesul de insinuare lăuntrică a altui temperament — 
cel al personajului: „Dar gălăgia şi flecăreala nu mă lăsau să mă retrag în mine, mă 


împiedicau să surprind acel lucru neînțeles care se petrecea înlăuntrul meu.”® Odată 


7 Stanislavski, Konstantin, Sergheevici, op.cit., pg.385 
8 Stanislavski, Konstantin, Sergheevici, op.cit., pg.385 

ce se face liniste in jurul actorului, el are posibilitatea sa realizeze principalul defect 
extern care il impiedica in simtirea interioara a compozitiei, a caracteristicului acelui 
personaj. Îşi distruge deliberat machiajul acela teatral, impersonal. Tocmai fata 
mazgalita din cauza demachiatului folosit întregeşte — în acel caz — forma exterioară a 
personajului pe care-l are de executat. Aceasta naşte nevoia unei anumite ţinute, a 
unui anumit mers, a unui anumit fel de a privi. Elementele exterioare au un 
corespondent în interior, unde se naşte un anumit fel de a gândi, un psihic aparte. 
Adică se naşte, practic, un alt om: „El e, el e!... am exclamat, neputând să stăpânesc 


bucuria care mă înabuşea.” 


Deci imaginea exterioară, odată întregită, alimentează 
intuiţia, actorul simțind nevoia anumitor gesturi, anumitor ticuri, un anumit fel de a 
vorbi, de a râde, de a privi. Stanislavski descrie prin acest exemplu procesul firesc de 
creaţie actoricească a unui rol de compoziţie, asumarea lui interioară, impactul 
emoţional pe care îl declanşează, întâi asupra actorului, apoi asupra spectatorului. 
Dar aici este vorba doar de un exerciţiu actoricesc, de o creaţie de sine stătătoare, de 
un studiu personal al actorului. Rareori se iveşte ocazia în scenă, atunci când actorul 
trebuie să conlucreze cu regizorul, de a construi un personaj exact aşa cum îl simte. 
Chiar dacă elementele exterioare ce compun personajul, asociate cu contextul scenic 
de moment conduc într-o anumită direcţie intuitivă, este posibil ca acea direcţie să fie 
refuzată de regizor. De obicei fără a refuza actorului dreptul la o părere, din motive 
bine întemeiate, acesta ar putea dori să imprime o cu totul altă linie personajului 
respectiv, urmând întregul context al spectacolului. Pentru a nu contrazice viziunea de 
ansamblu, actorul este nevoit să renunțe la ceea ce i-a dat până atunci intuiţia şi va 
căuta să se adapteze conform cerințelor regizorului. Aici vom recurge la un exemplu 
personal: interpretam rolul piticului Quaqueo din Uriaşii munţilor, de Luigi Pirandello. 
Mergeam prin scenă în genunchi, ajutat de nişte încălțări speciale, care îmi îmbrăcau, 
practic, picioarele de la genunchi în jos, determinandu-le, în acelaşi timp, să stea 
mereu îndoite. Aceste cizme erau invizibile spectatorilor datorită costumului: o pelerină 
lungă până în pământ, cu două fante prin care îmi scoteam mânile. La pelerină era 
ataşat un guler rotund, ca de clown. Purtam, de asemenea şi un melon. Cizmele erau 
completate de nişte vârfuri care ieşeau de sub pelerină în chip de vârfuri de pantofi. 
Pentru a crea iluzia de pitic, trebuia să mă balansez de pe un picior pe altul când 


mergeam, împingând umerii in fata şi simulând un centru de greutate specific 


” Ibidem 

bolnavilor de nanism. Odata ce duceam piciorul drept in fata pentru a pasi, porneam si 
cu umarul drept. Apoi schimbam cu picior si umar stang. Manile trebuia sa le tin mereu 
scoase prin fantele pelerinei, dar fiindca aceste fante erau mai sus decat in mod 
normal, eram nevoit să le ridic in dreptul pieptului. Piticul era şi putin cocoşat. Cand 
stateam intram în relaţie cu ceilalţi parteneri, fie că vorbeam cu ei, fie că doar îi 
ascultam, trebuia mereu să tin capul uşor dat pe spate, pentru simplul fapt că 
partenerii erau mult mai înalţi ca mine. Aceasta mi-a creeat nevoia de a vorbi cu o 
voce pitigaiata, pentru că mă simțeam mic. Am început să strâng pumnii, pentru ca 
simțeam nevoia ca mâinile, în poziția aceea nefirească, ridicate la nivelul pieptului, sa 
fie şi ele cat mai mici. Dar fiindcă trebuia mereu sa tin capul dat pe spate, mai ales 
atunci când partenerii erau în spatele meu iar eu nu mă puteam întoarce cu corpul 
spre ei, am început să simt, în mod inexplicabil, nevoia unui handicap neuro-psihic. 
Datorită costumului, datorită mersului, datorită tinutei şi vocii, începeam sa mă simt 
usor retardat. Am dat curs o vreme acestui imbold, ducând personajul într-o zonă în 
care nu avea ce căuta. Chiar nu se potrivea în context. Regizorul a intervenit prompt, 
cerându-mi să renunţ la ipostaza de retardat. Avea dreptate. Numai că a fost foarte 
dificil să găsesc noi mobiluri interioare care să-l orienteze pe Quaqueo, în evoluţia sa, 
spre un comportament dorit de regizor. Odată simțită o direcţie, este destul de dificilă 
căutarea alteia. Sigur, dacă este dificil nu este neapărat şi imposibil. Dar cu cât 
experiența scenică e mai puţină şi cu cât data premierei este mai apropiată, cu atât 
este mai mare pericolul ca rolul să rămână doar gândit raţional, doar ceva propus, 
însă nu şi ceva realizat în adevăratul sens al cuvântului. Nu este imposibilă o 
reconstrucție interna, dar înaintea ei există tentatia de a afişa, de a juca la suprafaţă, 
mai ales apelând la jocul facial, actorul transformându-se în acest fel din creator în 
simplu executant. lar aceasta este de natură să distrugă întregul proces artistic ce se 
desfaşoară pe scenă, de la textul conceput de autor până la întreagă concepţie 
regizorală, după cum observa şi Augusto Boal în Jocuri pentru actori şi non-actori: 
„Acest conflict între subiectivitatea actorului şi obiectivitatea obligatorie a regizorului 
sacrifică adesea eventuala bogăţie creatoare a actorului”. Probabil că acest lucru l-a 
determinat cândva pe Gordon Craig să nege rolul emotiei în arta actorului: „inspiraţia 
învăluie întotdeauna Artistul şi-i poartă barca fără a o răsturna. Dar actorul este 


stăpânit de emoția sa .(...) El este sclavul sau, se mişcă parcă rătăcit într-un vis, ca în 


1 Boal, Augusto, Jocuri pentru actori şi non-actori — Teatrul oprimatilor în practică, traducerea Eugenia Anca 
Rotescu, Bucureşti, Fundaţia Concept, 2005, pg. 75 

demenţă, balabanindu-se de colo până colo. Fata şi membrele, dacă nu scapă oricărui 
control, rezistă foarte slab torentului pasiunii interioare şi sunt gata săl trădeze în orice 
clipă. Inutil a încerca să se stăpânească rational.’ Parcă furios pe lipsa controlului 
rational asupra emotiei, el ajunge să-şi dorească, ca o barieră menită să stăvilească 
Haosul ce se opune Artei, o sintetizare a artei actorului: supramarioneta, 
argumentând că: „Aceasta nu va rivaliza cu viaţa, ci va trece dincolo de ea; ea nu va 
infatiga corpul în carne şi oase, ci corpul în stare de extaz, şi în timp ce va răspândi un 


spirit viu, se va drapa într-o frumuseţe de moarte.”” 


Trebuie să fim, totuşi, de acord că aceasta soluţie, rămâne una extremistă şi 
greu de realizat. Nu este necesară o negare a artei actorului, pentru că, la urma 
urmelor, spectatorii asta vor să vadă în primul rând la teatru. Actorul trebuie să se lase 
dus în scenă de valul emotiei, iar raţiunea trebuie folosită ca o vâslă care-l fereşte să 
se izbească de stâncile ilogicului, creator de haos. Cel mai nimerit ar fi să căutăm căi 
de antrenare a actorului, pentru ca acesta să fie capabil de a crea viata cu ajutorul 


emotiei, aşa cum este şi firesc, dar fără a o scăpa de sub un control rational. 


O soluţie pentru dobândirea siguranței şi o mai bună „manevrabilitate” a 
interiorului, un bun control al simtirii, o mai bună ascultare a intuiţiei şi o mai bună 
motivare a compunerii scenice în concordanţă cu linia regizorală ar putea fi constituită 
de elaborarea unor exerciţii cu mască aplicată. Avantajele urmărite ar putea fi 


următoarele: 


- se reduce afişarea facială, studentul orientându-se mai mult spre propriul său 
interior pe care să-l exploreze. Cu cât îl va cunoaşte mai bine, cu atât îl va putea 
exploata mai eficient, adaptându-se mai târziu mult mai uşor diferitelor cerințe 
regizorale, deci existând o mai mare şansă a credibilitatii unei interpretări actoricesti, 
mai cu seamă în cazul unui rol mic. Este cunoscut faptul că rolul mic este uneori mai 
greu de construit, datorită faptului că sunt oferite din text date mai puţine. Devine mult 
mai dificil pentru un actor să fie credibil şi mai ales vizibil într-un rol de mica 


anvergură, cu multe necunoscute. 


" Tonitza-Iordache, Michaela, Banu, George, Arta teatrului, Bucuresti, Editura Nemira 2004, pg. 237 
d Tonitza-lordache, Michaela, Banu, George, op. cit., pg.238 

- studentul ar putea deveni mai atent cu propriul sau corp, corpul fiind indispensabil 


in trairea si manifestarea oricarei emotii. 


Neajunsul actorului de a recurge la afişarea facială, la căderea în şablon, de 
fapt, este denunţat de regizorul lon Sava în Teatralitatea teatrului. În studiul său 
referitor la figura actorului, el notează: „S-au obişnuit actorii să adopte zâmbetul, 
aspectul simpatic, ori de câte ori au de exprimat sentimente plăcute, blajine, sau să-şi 
satanizeze figura, când sunt în joc acţiuni de autoritate sau brutale. Satanizarea se 
obține prin încruntarea fruntii, ridicarea unei sprâncene, deschiderea unui ochi în 
dauna celuilalt şi coborârea unei comisuri a buzelor.” Acuzatia aceasta nu este deloc 
lipsită de fundament. Sigur, lon Sava înfierează mai mult comoditatea actorului (sau a 
unora dintre ei) şi poate se referă mai puţin la actorii care chiar ajung la dezorientarea 
interioară datorată conflictului de viziune dintre regizor şi actor. În legătură cu figura 
actorului, el recomandă să nu fie forțată nota, împărțind lumea actorilor (şi nu numai 
pe cea a actorilor) în două mari categorii: simpaticii şi antipaticii, considerând că: 
„Unele figuri contin râsul, altele nu. Unele pot exprima tristețea, altele nu.” O soluţie 
propusă de el este distribuţia rolurilor în funcţie de apartenenţa la una sau la cealaltă 
din cele doua mari categorii stabilite. Se pare că avem de-a face cu un creator al 
scenei preocupat într-o foarte mare măsură de elementul exterior. Poate asta îl 
determină mai târziu să se revolte chiar împotriva figurii omeneşti, pe care ajunge să o 
desconsidere, devenind un entuziast al interpretării scenice cu mască. În apărarea 
mastii, lon Sava invocă credinţele şi ritualurile din trecut, găsind în mască elementul 
primordial de necontestat al reprezentării scenice: „Erau atât de convinşi înaintaşii 
noştri că divinitatea nu apreciază figura umană, încât (...) în spectacolele sacre, 
încercau să intre în gratia zeilor punându-şi pe fete măşti de animale sau păsări, 
singurele ființe în stare să reprezinte duhuri bune. Chipul omenesc nu putea simbolza 
duhurile bune, după cum credem noi, modernii, în special acei cu priviri angelice sau 
cu virtuțile pe fizionomie.” Ajunge să ceară, mânat de neîncrederea în capacităţile de 
trăire autentică ale actorului modern, eliberat de mască, o întoarcere la originile 
teatrului, argumentând, cu destul sarcasm: „Actorul modern a pierdut această 
pudoare, impunându-şi figura, sub scuza valorilor psihice, până la neruşinare. Pe baza 


cerebralitatii, un chip de babă turcească îl reprezintă pe Hamlet şi altul de scapet pe 


13 Sava, Ion, Teatralitatea teatrului, Bucureşti, Editura Eminescu, 1981, pg.288 
47: 
Ibidem 

Ofelia: concesii pentru motivul că figura e omenească. Dar cu reprezentarea celor 
supraomenesti cum rămâne?”** Putem remarca aici faptul că ar fi fost loc şi de puţină 
clementa fata de interpretarea naturalistă a actorului, regizorul împingând, totuşi, 
lucrurile prea departe. Nu se poate renunţa definitiv la expresia facială a actorului. Ea 
trebuie doar să reprezinte adevărul, iar dacă acest adevăr devine chiar unul 
„supraomenesc” actorul poate fi capabil, datorită artei sale, să îl redea în întregime, 
fără să aibă neapărat nevoie de o mască. Însă putem fi de acord cu faptul că o mască 
poate fi folositoare în studiul interiorului, pentru dezvoltarea simtirii lăuntrice, a 
capacităţii de ascultare a tuturor simţurilor şi crearea unei armonii a corpului cu 
psihicul, aşa cum ne sugerează chiar maestrul lon Sava atunci când îşi argumentează 
propria concepție de montare a spectacolului Macbeth cu măşti: „Masca deserveşte 
actorul? Îi reduce posibilitățile de expresie şi îi distruge efortul său? Noi nu credem 
aşa ceva, ba dimpotrivă. Masca stimulează, amplifică... dar nu acoperă nici o 
insuficiență. Masca obligă la o mare cunoaştere a meseriei de actor. Masca nu poate 
fi purtată decât de mari actori. Ea înăbuşă, în mod necruţător mediocritatile. Masca 
absoarbe, transformă şi exprimă sufletul actorului, aşa cum un instrument muzical ar 
absorbi, transforma şi exprima spiritualitatea unui muzician. Masca este un intrument 
teatral.” Admitand că numai actorii foarte înzestrați pot purta o mască în scenă, lon 
Sava demonstrează că nu neagă această artă (aşa cum pare să facă Gordon Craig), 
ci dimpotrivă, demonstrează că masca nu poate fi decât în slujba actorului autentic 
stăpân desăvârşit al emotiei scenice. În acest caz, de ce să nu încercăm să folosim 


masca în formarea actorului? 


lon Sava nu este singurul care propune o sacralizare a interpretării actoricesti 
prin intermediul mastii. Jerzy Grotowsky, de pildă, preferă şi el idealizarea figurii 
actorului, dar folosind alt gen de mască, situându-se la un pol opus. El respinge ideea 
de mască aplicată, fie ea şi din machiaj, impunând uneori actorului o mască născută 
din propria grimasă: „Teatrul sărac detestă machiajul. În Akropolis, actorul trebuie să- 
şi compună el însuşi masca organică prin intermediul muschilor faciali şi fiecare 
personaj menţine aceeaşi grimasă de-a lungul piesei. În vreme ce tot corpul se mişcă 
în întregime în funcţie de circumstanţe, masca rămâne fixă ca o expresie de disperare, 


de suferință şi de indiferență.” Dar Grotowsky respinge orice artificiu teatral, orice 


15 Petrovici, Virgil, Macbeth cu măşti, Bucureşti, Ed. Tehnică, 1997, pg. 166 
s Grotowsky, Jerzy, Spre un teatru sărac, București, Ed. UNITEXT, 1998, pg. 43 

ajutor exterior, deci si masca, pledand pentru o asumare organica a tuturor starilor 
sufleteşti, actorul lui trebuind să ajungă la performanţa de a-l stimula pe spectator in 
auto-analiză, mijloacele folosite fiind unele aproape extreme, deloc imposibile, dar 


greu de aplicat în alt teatru decât cel propus de el. 


Ideea de grimasă care să constituie însăşi masca actorului este respinsa de lon 
Sava. Vorbind despre Macbeth, el recunoaşte că există o valoare simbolică a 
personajelor, observând că „personajele ireale au o expresie dată, fixă, care nu se 
modifică în cursul actiunii.” Aici probabil că se apropie în concepție de regizorul 
polonez. Dar, pe bună dreptate respinge categoric soluția unei grimase permanente: 
„Şi ar fi obositor, inestetic şi chiar ridicol ca un actor despuiat de mască să menţină, 
timp de cinci acte, cu mimica sa, o încruntare constantă a sprîncenelor şi o scrâşnire a 


dinţilor.” 


Ambii regizori propun, în scopuri şi cu mijloace diferite, o stilizare a 
personajelor, ceea ce duce la o esentializare şi o idealizare a artei actorului. Ce este 
demn de reţinut este că ideea de mască poate să conducă la o modalitate de 
desăvarşire a auto-explorării interioare a actorului, deci la o desăvârşire a compunerii 
scenice a personajului în deplină concordanţă cu ideea regizorală despre acel 


personaj, iar conflictul de viziuni poate fi aplanat. 


Prin conştientizarea interiorului se poate obține o ,dezautomatizare” a sa, 
pentru a fi capabil să-şi asume automatismele personajului pe care actorul îl are de 
interpretat. Aceste automatisme pot fi altele decât cele din textul iniţial, conceput de 
autorul dramatic. În acest sens, ne vom îndrepta atenţia asupra studiului efectuat de 
Augusto Boal. El explică, în Jocuri pentru actori şi non-actori apariţia automatismelor 
în comportamentul uman, pornind de la percepţia mediului înconjurător. Capacitatea 
enormă a simţurilor de a înregistra, selectiona şi, în final, de a ierarhiza senzațiile, are 
darul de a creea un anumit schematism al corpului uman, inclusiv al actorului. Apare, 
aşadar, riscul ca, odată cu descoperirea unei emoţii noi, aceasta sa fie canalizata de 


către actor înspre comportamentul său mecanic. 


Automatismul este, într-o oarecare măsură, necesar. Tot Augusto Boal 


lămureşte şi această problemă, recurgând la exemplul indigenului stabilit — prin absurd 


— în mediul urban, sau cand un locuitor al unui mare oraş se pierde într-o pădure. In 


1 Petrovici, Virgil, op.cit., pg.170 

ambele cazuri, automatismul simţurilor îşi spune cuvântul. Indigenul nu va fi capabil să 
selecteze senzațiile percepute într-un oraş modern, fiind perfect adaptat, la nivel 
senzorial, să se orienteze într-o pădure. În schimb, omul obişnuit cu tumultul oraşului, 
datorită altor automatisme ale simţurilor, ar fi absolut neajutorat într-o pădure. 
„Această selecţie, devine automatism, întrucât simţurile fac selecţia întotdeauna în 
acelaşi fel."* Exerciţiile concepute de el, urmând , în linii generale, indicaţiile 
stanislavskiene, sunt concepute tocmai pentru a înlătura automatizarea, la început sub 
forma ei strict fizică: „Făcând întotdeauna aceleaşi mişcări, fiecare persoană îşi 
automatizează corpul pentru a le executa cât mai bine posibil, privându-se astfel de 
şansa de a acţiona în mod original, ori de câte ori apare o ocazie. (...)Asemenea 
oricărei fiinte umane, Actorul acţionează şi reacţionează în virtutea unor automatisme, 
de aceea trebuie început cu dezautomatizarea sa, cu rodajul, pentru a fi capabil să-şi 
asume automatismele personajului pe care-l are de interpretat. Trebuie să înveţe din 
nou să simtă emoții şi senzaţii a căror obisnuinta a pierdut-o.” Trebuie aici făcută 
specificarea că, odată cu dezautomatizarea corporală, încercăm să atingem şi o 
dezautomatizare a suportului interior al manifestărilor scenice. Din cauza 
automatizării corporale asupra căreia ne atrage atenţia Augusto Boal, se ajunge şi la 
una a simțului lăuntric, mai bine zis la o abrutizare a lui, rezultând, de aici, dese 
momente în care actorul simte profund rolul, dar nu găseşte posibilitatea de a scoate 
la suprafață ceea ce simte, acest fapt fiind datorat blocării intuitiei. Dacă aceasta ar 
funcţiona eficient, actorul ar avea la îndemână şi modalităţile de manifestare 
exterioară. Adică, reacţiile personajului, oricât ar fi acesta de diferit structural de 


personalitatea actorului, ar deveni fireşti, ar deveni ale lui. 


Despre problema neglijării interiorului printr-o supralicitare a fizicului vorbeşte şi 
Michael Cehov, a cărui precizare nu poate fi ignorată: „Sub influența concepțiilor 
materialiste, actorul modern este tentat în permanenţă şi fără să fie neapărată nevoie 
de practica primejdioasă de a elimina elementele psihologice din arta sa şi de a 
supraestima semnificaţia celor fizice.” Acest lucru duce in timp, in mod firesc, la 
abordarea clişeelor de interpretare — o adevărată sugrumare a artei actorului. 
Greşeala aceasta uneori nu are leac, actorul condamnându-se singur la non-existenta 


scenică, şi este foarte greu, dacă nu chiar imposibil, să-şi mai revină vreodată. 


15 Boal, Augusto, op.cit., pg. 37 
19 Idem, pg.37-38 
20 Cehov, Michael, op. cit., pg. 7 

Dacă actorul riscă să afişeze, să simuleze fizic o stare emoţională, fără să o 
simtă în profunzimea sa lăuntrică, este de la sine înţeles că cel mai la îndemână 
instrument al simulării este cel facial. În cazul acesta poate că ar trebui încercată o 
explorare a interiorului prin „confiscarea” feței, considerând fata ca un element 
principal de construire a falsei măşti, a afişării emoţionale prin intermediul grimaselor- 
şablon: vesel, trist, furios, mirat etc., o primă cosecinta (dacă acceptăm ideea 
influenței manifestărilor exterioare asupra interiorului) fiind transmiterea acestui fals şi 
în restul corpului. Vom „confisca” deci fata studentului, apelând în exerciţii la jocul cu 


mască aplicată. 


Masca nu va trebui să fie neapărat una specială, a vreunui personaj, sau vreo 
mască tip, cum sunt cele din Commedia dell' Arte. Dimpotrivă, ar fi de preferat ca 
masca să fie cât mai neutră, chiar lipsită de expresie. Ea trebuie doar să acopere fata, 


nicidecum să ducă cu gândul la un personaj anume. 


Odată aplicată masca pe fata, apar o serie de senzaţii noi, de care va trebui sa 
ținem cont, pentru că este imposibil ca ele să nu influenţeze jocul.Aici vom aminti de 
constatarea lui Mihai Maniutiu referitoare la jocul cu mască: „Jocul unui actor se 
modifică substantial în momentul în care o mască vine să-i acopere fata. În interiorul 
lui, în mişcările, gesturile şi reacţiile sale, în întreg comportamentul său corporal-vocal 
se produc schimbări.” În primul rând trebuie remarcat faptul că ea reduce câmpul 
vizual, rezultând astfel tendința de a imprima, în jocul scenic, o serie de mişcări 
specifice ale gâtului şi ale întregului corp, deci studentul, dupa ce constientizeaza 
această tendinţă, va trebui să caute un comportament cât mai firesc din punct e 
vedere al mişcărilor fizice, astfel relizând importanţa mişcării scenice naturale. Poate 
constitui un bun exercițiu împotriva crispării corporale, ştiut fiind că nesiguranța în 
scenă duce deseori la mişcări spasmodice, încordate, mişcări de natură să paralizeze 
întreaga compunere scenică. Deasemenea, este posibil ca studentul să mai fie 
încercat — uneori chiar la modul cel mai neplăcut — de senzaţia că lipseşte ceva în 
puterea lui de exprimare. În realitate, nu este exclus să fie vorba tocmai de surplusul 
de manifestare facială, atunci când este tentat să ,joace” prea mult cu fata, deci sa 
„facă” în scenă mai mult decât simte. Este foarte posibil (dar depinde de la caz la caz) 


să mai apară o nevoie: aceea de a renunţa, odată cu aplicarea mastii, partial sau total 


a, Maniutiu, Mihai, Cercul de aur, Bucureşti, Fundaţia Culturală „Camil Petrescu” (Revista „Teatrul azi”), 2003, 
pg. 20 

la jocul facial, existand, intr-o masura mai mare sau mai mica tendinta de a nu folosi in 
scena ceea ce nu este la vedere, masca ramanand, in orice caz, un corp strain ce 
acopera fata, deci un element exterior indiscutabil. Daca pana acum acest lucru era 
considerat un nejuns, acum recomandarea va fi sa se dea curs acestei tendinte, 
orientarea principală fiind spre observarea reacțiilor interioare, deci naşterea emotiei 
autentice şi creatoare care trebuie să genereze manifestarea fizică a actorului în 
relația sa cu textul, cu regia, cu partenerii de scenă si, nu în ultimul rand, cu 
spectatorul. În acest scop vom încerca să concepem o serie de exerciţii cu mască, 
aplicate pe texte shakespeariene. Însă construcţia acestor exerciții trebuie să aibă o 


serie de puncte de plecare. 


Pentru primul exerciţiu vom porni de la una din recomandările lui Michael 
Cehov: „Imaginaţi-vă că în pieptul vostru se află un centru de la care pornesc 
impulsurile prezente pentru toate mişcările vostre.”? Este de la sine înțeles că 
studenților li se va cere mai întâi familiarizarea cu acest gen de exerciţiu. Centrul 
imaginar, stabilit de Cehov în piept, joacă rolul forței lăuntrice din corp care comandă 
toate reacţiile externe. Această energie trebuie trimisă, cu ajutorul imaginaţiei, în tot 
corpul (cap, picioare, brațe, tors), dar fluent, nici o încheietură să nu-i împiedice 
curgerea firească. Ba, mai mult, tot corpul fiind la voia acestei energii, care izvorăşte 
din piept, va trebui să se lase purtat de aceasta în toate mişcările. Important în 
exerciţiul lui Michael Cehov este principiul conform căruia forța imaginară dată de 
centrul de comandă din piept trebuie să preceadă mişcarea însăşi, adică trebuie 
constientizat întâi impulsul interior, apoi consecința acestuia în materializarea sa 
fizică. Forţa interioară trebuie să şi urmeze mişcările, aceasta ducând la siguranţă şi la 


conştientizarea prezenței scenice. 


Vom încerca să extindem exercițiul lui Michael Cehov. Dacă el directioneaza 
unul din primii paşi în dezvoltarea personalităţii actoricești, putem adăuga două 
sarcini noi: un text şi o mască. Vom lua, ca element de lucru, un scurt text dintr-o 
piesă shakespeariană, în primă fază un monolog. Putem să ne oprim la un fragment 
din Richard Il, de exemplu: „Cum, n-am obrajii plini de zbârcituri?/ Din câte palme-mi 
trase suferinta/ Nici urmă n-a lăsat? Minciună./ Linguşitoare-oglindă, cum curtenii/ În 


vremea mea cea bună, aşa mă minti;/ Acesta-i chipul celui ce-altădată/ Îşi găzduia o 


22 Cehov, Michael, op. cit, pg. 12 

mie de curteni?/ E chipul ce orbea de-atâtea raze,/ Cum se spunea, chiar soarele din 
cer?/ E cel ce saa zvarlit in jocuri proaste/ Şi-a fost zvarlit şi el de Boligbroke./ Ce 
aburos e-al gloriei pahar/ Si mai firav decât acest clestar...” (trad. Mihnea 
Gheorghiu)” 


Se cuvine să intervenim aici cu o precizare: fiind vorba doar de un exercițiu de 
actorie, unde studentul, odată ce şi-a aplicat pe fata o mască, are de căutat în el 
însuşi impulsuri creatoare ale compoziției scenice, nu este nevoie de texte în funcție 
de diferența de sexe. Pe acelaşi text pot lucra si fete si băieți, pentru că scopul 
exerciţiului este altul decât cel al creeri elementului spectacular. Se pot, totuşi aborda 


şi texte pentru fete, la nevoie, cum ar fi fragmente din tiradele Gertrudei, Violei etc. 


După lecturarea textului şi stabilirea intentiilor logice, studentului i se va cere să 
rostească textul, executând şi o mişcare (la propria alegere, apoi una impusă). Întâi va 
executa mişcarea fără mască. Mişcarea trebuie să fie una simplă, pentru că, mai apoi, 
el o va relua, de data aceasta purtând masca. | se va cere să observe şi să reţină 
senzațiile. Probabil că unii se vor arăta deranjati şi de faptul că vocea parcă le sună 
altfel. Ar fi şi firesc, atăta vreme cât masca, dacă e una aplicată pe toată fata, să 
reflecte sunetul, dar şi să-l înfunde, studentul auzindu-şi vocea în cu totul alt mod. 
Acest lucru poate fi speculat şi el, cu ocazia asta putându-se studia individual 
inflexiunile vocale, accentele, corectitudinea vorbirii scenice. Vor avea loc discuţii, 
studentul trebuind să descrie cât mai în amănunt ce s-a petrecut cu el în timpul 
evoluţiei cu masca pe fata (unele din senzațiile date de corpul străin le-am menţionat 
mai sus). Apoi i se va cere să aplice, în jocul cu masca, principiul descris de Michael 
Cehov, de data aceasta pe textul prestabilit, alături de mişcarea propusă de el însuşi. 
Va trebui să-şi stabilească centrul imaginar (pieptul). Centrul coordonează totul: 
rostirea cu intenţie, mişcarea, până când studentul va face abstracţie de mască. 
Având în vedere că gura este, practic, invizibilă(studentul simțind şi le, evident, lucrul 
acesta), i se va cere ca, pornind de la centrul coordonator imaginar situat în piept, să 
îşi imagineze că vorbeşte mai mult cu corpul: Cuvintele se aud, dar nu sunt spuse cu 
gura, ci cu corpul. Aici poate fi amintit unul din jocurile Violei Spolin, numit strigăt mut, 
poate chiar şi executat, în prealabil: „ Tot grupul aşezat.(...) Cereti grupului să strige 
fără să scoată un sunet. Indicati-le: Strigati cu degetele de la picioare! Cu ochii! Cu 


?3 Shakespeare, William, Opere(vol. II ), Bucuresti, Ed. de Stat pentru Literatrură şi Artă, 1955, actul IV, sc. 1, 
pg. 98 

spatele! Cu stomacul! Cu picioarele! Cu tot corpul! Atunci cand ei reacţionează fizic şi 
muscular aşa cum ar face-o pentru un strigăt sonor — şi acest lucru devine foarte 
evident — indicaţi: strigati cu voce tare. Sunetul va fi asurzitor." În felul acesta putem 
oferi studentului o explicaţie în plus în ceea ce priveşte căutarea mobilurilor interioare 


manifestate corporal prin intermediul exerciţiului cu mască. 


În timpul evoluţiei cu mască, i se va recomanda să conştientizeze toate 
resorturile interne care-l determină să actioneze în scenă. Cu alte cuvinte, va fi pus 
să-şi neglijeze expresia feţei (care oricum nu se vede), căutând, mai degrabă, să se 
„uite” cat mai mult la interiorul său, studiind toţi factorii interni care-l determina sa 
vorbească, să facă pauze, să se mişte în spaţiul scenic. | se va recomanda să facă 
totul cât mai încet, cât mai dilatat la început. Apoi, când va relua, dacă simte că a 
căpătat mai multă siguranţă, va fi liber să imprime un alt tempo, poate unul puţin mai 
rapid, dar nu mai mult decât îi dictează simtirea interioară. Îşi va scoate, la urmă, 
masca, reluând monologul eliberat de ea. Urmează apoi o serie de discuţii. Studentul 
va fi pus să se auto-evalueze, pentru că este un exerciţiu ce presupune auto- 
observarea. Va trebui să sesizeze diferența în ceea ce priveşte creşterea (mai mult 
sau mai putin) a emotiei personajului din acel moment şi dacă motivarea interioară a 
acțiunilor din timpul întregului monolog este sau nu mai puternică decât înainte de 
exercițiu. În orice caz, un lucru va fi vizibil. Dacă la inceput studentul ar putea fi tentat 
de o folosire exagerată a expresiei faciale, acum este foarte posibil să-şi folosească 


mult mai eficient simțul măsurii în această privinţă, înlăturând surplusurile. 


Al doilea exercițiu are un punct de plecare tot în lucrarea lui Michael Cehov, 
Către actori. Este vorba de principiul radiației. Autorul vorbeşte de mişcări elementare 
(mâini ridicate, coborâte, mers, aşezare, culcare etc, cu recomandarea: „trimiteţi 
razele corpului vostru în spaţiul din jur, în direcţia mişcării pe care o faceţi şi după ce 


»25 


mişcările s-au încheiat.” Cum se poate face acest lucru tot el ne explică: „Vă veți 


intreba cum puteţi continua, de pildă, să stati jos după ce ati stat cu adevărat jos. 
Răspunsul este simplu: dacă vă revedeti în memorie stând jos, obosit şi sleit.”*° 
Păstrarea şi continuarea senzatiei unei mişcări executate, căutând, în acelaşi timp, o 


depăşire a limitelor corpului prin trimiterea imaginară a impulsurilor interne (din centrul 


4 Spolin, Viola, Improvizatie pentru teatru, trad. Mihaela Balan-Betiu, U.N.A.T.C Press, Bucureşti, 2008, pg. 
283 

25 Op. cit., pg. 17 

%6 Ibidem 

de comandă al pieptului, sau nu), şi umplerea întregului spaţiu din jur cu aceste 
radiaţii, duce la conştientizarea şi semnificaţia reală a forului lăuntric al actorului, 
element esenţial fără de care se ajunge la supralicitarea mijloacelor exterioare de 


expresie. 


Putem extinde acest principiu şi în aria noastră de căutare, încercând o 
aplicare cât mai concretă a concepţiei lui Michael Cehov. În acelaşi timp, prin 
constrângerea dată de mască, este posibil ca aplicarea exerciţiului pe un text dat să 
fie mai la îndemână în descoperirea forței creatoarea lăuntrice şi la dezvoltarea 
intuitiei — un factor principal în compunerea scenică a personajului. De asemenea, 
considerăm că masca ar putea fi un element ajutător în dezvoltarea sinceritatii. Sa nu 
uităm chiar de precizarea lui Michael Cehov în legătura cu falsa radiație: „Dar aceasta 
nu înseamnă că trebuie să jucaţi sau să pretindeti că sunteţi obosiţi în timpul acestei 
exemplificări. Aceasta nu e decât o ilustrare a ceea ce poate să se întâmple într-o 
anumită împrejurare reală de viaţă”. La fel şi în cazul unui text shakespearian, 
studentul va trebui să caute cât mai mult să fie sincer cu el însuşi (înainte de a încerca 


să-i convingă pe cei din jur) în explorarea propriului psihic, a propriei forte creatoare. 


Vom căuta, aşadar, un text, tot un monolog shakespearian, unul care nu 
presupune neapărat momente de mare tensiune psihică, deci nu un text de forță. Am 
putea alege, de exemplu, un fragment de text din Negutatorul din Venetia, o replica 
rostită de Bassanio: „O fată cu avere e-n Belmont./ Frumoasă fată! Si, ce-i mai de 
pret,/ Cu mari virtuţi. Din ochii ei, candva,/ Eu am primit tăcute, dulci solii.../ O cheamă 
Portia şi-o pun alături/ De mult vestita Portia lui Brutus./ Dar lumea largă, azi, îi ştie 
pretul,/ Căci vanturile-aduc, de peste tari şi mari,/ lluştri petitori, Cosita ei/ Bălaie, pe 
tample-i revarsata,/ E din povesti!... E lana cea de aur!/ Belmontul devenind tarmul 
Colchidei;/ Şi Jasoni multi se dau în vânt s-o ia!/ Antonio al meu, putere de-aş avea/ 
Sa mă masor cu unul dintre ei,/ Atâtea semne bune văd, în gandu-mi,/ Că fără doar şi 


poate, aş izbuti!”(trad. Gala Galaction) 


Şi în cazul acestui exerciţiu precizăm că nu este neapărat nevoie de selectarea 
unui text special pentru fete. Dar, dacă există, totuşi această preferinţă, studentele pot 


lucra pe roluri feminine. Poate fi ales chiar un monolog al Portiei din aceeaşi piesă. 


27 Shakespeare, William, Opere(vol. II ), Bucuresti, Ed. de Stat pentru Literatrură şi Artă, 1955, Neguţătorul din 
Venetia, actul I, scena 1, pg. 141 

În prealabil, va fi experimentată propunerea lui Michael Cehov, pentru că 


studenții să se familiarizeze cu găsirea radiaţiei de care vorbeşte autorul. 


Se va proceda, la început, ca în exerciţiul anterior. Va fi lecturat textul, stabilită 
logica şi intenţiile rostirii. Mişcarea va fi şi ea la libera alegere. De data aceasta pot fi 
folosite şi elemente de recuzită, dar cât mai puţine, pentru a nu distrage atenţia şi a nu 
complica studentul în căutările sale. Într-o primă fază studentul va evolua fără mască. 
Va încerca sa retina cât mai multe amănunte de mişcare şi, în general, de 
interpretare. Apoi îşi va pune masca şi va căuta în interiorul lui acea sursă de radiaţie 
a mişcărilor, de fapt a întregii acțiuni scenice, inclusiv emiterea textului, folosirea 
pauzelor. Textul, cel puţin la început, trebuie rostit cât mai rar, tocmai pentru a simți 
cât mai mult radiaţia ideilor emise. Radiația trebuie să preceada şi să urmeze 
mişcarea. La fel şi ideile emise cu ajutorul textului şi a eventualelor pauze psihologice. 
Lipsit fiind de exprimarea facială, studentul va trebui să se concentreze tot mai mult pe 
interiorul său, pe centrul de comandă, observând impulsurile pe care le trimite la 
suprafaţă şi încercând să umple cu ele spaţiul din jur, ba chiar căutând să-şi impună 
cât mai mult din propria sa personalitate celor prezenți. În felul acesta va dobândi şi o 
mare concentrare pe emoţiile date de poezia shakespeariană, emotii pe care le va 
putea transforma în radiaţiile de care vorbeşte Michael Cehov. De aici rezultă un nou 
pas înainte în descoperirea forului lăuntric care este acordat pe un text în lucru. După 
ce va reuşi să ajungă la această performanţă, îşi va scoate masca şi va repeta 
partitura. Urmează din nou o serie de discuţii în care el va trebui să descrie ce a simțit, 
dacă a observat vreo diferenţă şi care este aceasta. Fiind iarăşi vorba de o observare 
internă, absolut personală, studentul va trebui să se auto-evalueze cât mai sincer 
posibil. În momentul în care omite deliberat ceva, înseamnă că nu a reuşit să rezolve 
problema propusă. La exerciţiile de acest gen, o mare importanță o are sinceritatea 
fata de sine însuşi, coordonatorul neputând să intervină in evaluarea ulterioară, decât 
până la un punct bine definit: acela de a şti să ghideze studentul in introspectie, prin 
intermediul întrebărilor. Deci, responsabilitatea cade, în acest caz, pe umerii 


studentului. 


Dacă exerciţiul ar fi făcut corect, fără sărirea etapelor şi fără a căuta neapărat 
elementul spectaculos, dacă studentul ar fi cinstit cu el însuşi, ar putea rezulta o mai 
bună conştientizare a personalităţii, a puterii de transmitere, a forței de impunere, deci 


posibilitatea de a-şi cultiva propria charisma — un alt important element al artei 

actorului. Stapanirea sinelui duce, in mod firesc, la stapanirea spectatorului, actorul 


capatand greutatea de scena. 


În următorul exerciţiu, pe lâgă centrul de comandă imaginar al impusurilor 
emotive, situat în piept (conform indicatiei lui Michael Cehov), masca va fi folosită şi 


chiar jucată de student ca un element ce trebuie să asigure unitatea de interpretare. 


Se vor alege mai multe fragmente de text aparținând aceluiaşi personaj, însă 
din scene diferite. Ne vom opri, spre exemplu, la Macbeth. Vom folosi trei replici din 
momente diferite ale evoluţiei personajului. Primul moment va fi de undeva de la 
începutul piesei, după prima întâlnire cu vrăjitoarele, atunci când Ross şi Angus 
confirmă o parte din profeția lor: „Şi-n semn de şi mai mari cinstiri, din parte-i/ Rugatu- 
m-a să-ți spun: eşti than de Cawdor.” Acum Macbeth se află într-un moment destul 
de optimist al existenţei sale. Tocmai a ieşit învingător din lupta cu norvegii şi este în 
grațiile regelui Duncan. Gusta din plin bucuria izbândei. Daca până acum s-a arătat 
mirat de prezicerile vrăjitoarelor, împlinirea uneia din ele îl pune pe gânduri şi sădeşte 
— poate — în sufletul lui dorinţa de putere absolută. Dar încă nu se pune problema să 
acţioneze în acest sens, iar marile chinuri ale remuscarii unei crime gratuite încă nu au 
de ce să-l apese. Putem alege un aparte din scena a treia a actului |: „Preziceri două/ 
S-au şi împlinit ca norocos prolog/ Al piesei cu subiect împărătesc./(...)Acest îndemn 
de dincolo de fire/ Nu poate fi nici rău, nici bun. De-i rau,/ De ce mi-e dat zalog de 
biruinta/ Un adevăr dintru-nceput? Sunt Cawdor./ lar dacă-i bun, de ce ma-mbie-un 
gând/ De-al cărui chip mi se zburleşte părul/ lar inima vitează-mi bate-n piept/ 
Innebunită? Groaza unei clipe/ Mai mică e decât a-nchipuirii, / lar mintea-n care- 
omoru-i doar un gând/ Îmi zguduie-ntr-atâta făptura toată/ Că simtu-i năpădit de 
bănuieli/ Şi este-aievea numai ce nu este./(...) Când soarta mă vrea rege, soarta 


poate/ Să mă-ncunune şi fără să mă mişc.”” 


Următorul fragment pe care îl vom alege trebuie să fie dintr-un alt pasaj al 
existenței lui Macbeth. Un moment ulterior uciderii lui Duncan, când personajul este 
chinuit de propriile gânduri, cuprins de disperare. Crima comisă nu este de natură să-i 
aducă liniştea. Nu se poate bucura nici o clipă de noul statut pe care-l are, ci 


dimpotrivă. Starea sa psihică, dar şi cea fizică sunt deplorabile. Eroul este 


* Shakespeare, William, Opere complete, vol.7,Macbeth, trad. Ion Vinea, Ed. Univers, 1988, actul I, sc. 3, pg. 261 
2? Shakespeare, William, op. cit.,pg. 262 

înspăimântat de el însuşi. Propria sa constiinta nu i-a dat răgazul odihnei, aruncându-l 
într-o convulsie a disperării ce frizează nebunia. Aproape că ajunge să-şi invidieze 
propria victimă pentru liniştea, fie ea şi cea a mormântului, pe care el n-o poate avea: 
„Crestat-am şarpele, nu l-am ucis./ Se va-nchega şi iar va fi ce-a fost,/ lar viclenia 
noastră va ramane/ De dinţii lui pândită, ca-nainte./ Desfacă-se-al pământului chenar/ 
Şi cele două lumi mai bine piară,/ Decât cu spaimă să mâncăm o pâine/ Şi să dormim 
cu groaznice vedenii/ Ce noaptea ne frământă. O, mai bine/ Să fim cu mortul care, 
pentru noi/ Şi pacea noastră, păcii l-am trimis,/ Decât, munciti de cuget, să zacem/ În 
nebunia ce răgaz nu stie./ E-n groapă Duncan. După-al vieţii zbucium/ El doarme- 


adânc. Trădarea s-a-mplinit./ Urzeli, otravă, fier şi cotropire/ Nimic nu-l mai atinge." 


În ultimul fragment selectat, eroul este cuprins de frenezie, de o beţie a puterii 
absolute, se simte invincibil, etern, crezând orbeste in toate profetiile vrăjitoarelor, 
nepasandu-i de pericolul evident care îl ameninţă: „Destul cu-atâtea veşti! Sa fuga 
toti!/ Cât codrul nu o ia-nspre Dunsinane/ Eu nu mă tem!... Şi tinerelul Malcolm?/ N-a 
fost şi el născut dintr-o femeie?/ Căci duhurile ce cunosc întreaga/ Ursită a muritorilor 
mi-au spus:/ „Macbeth, nu-ţi fie frică: niciodată/ N-o s-aibă-un om născut dintr-o 
femeie/ putere-asupra-ti!” Thani vicleni, fugiti!/ De-a valma fiți cu trântorii englezi!/ Prin 


temeri şi-ndoieli n-am să slăbesc/ În inima şi-n gândul meu regesc." 


După obişnuita executare a exerciţiului descris de Michael Cehov, studentul 
trebuind din nou să-şi simtă acel centru imaginar situat în piept, se va trece la text. 
Cele trei fragmente, aparent fără nici o legătură intre ele, vor fi unite. Se va stabili, ca 
de obicei, logica, sensurile, intenţiile, apoi studentul, cu masca aplicată pe figură, va 
rosti textul şi va executa mişcarea. Totul trebuie să fie foarte desfăcul, textul rostit, 
pentru început cât mai rar, iar mişcările cât mai lente, pentru a naşte astfel iarăşi 
centrul de comandă imaginar, de data aceasta el trebuind să influenţeze intenţiile şi 
mişcările personajului. Studentul va căuta să tina cont şi de mască, în sensul ca va 
încerca să exprime cât mai mult si cu ajutorul ei, cu alte cuvinte, va căuta să joace cât 
mai mult masca (prin mişcări ale capului cât mai sugestive, apoi transferând aceste 
mişcări în întregul corp). Aici ne putem ghida iarăşi după o observaţie făcută de Mihai 
Maniutiu: „Masca devine centrul directiv al jocului, căruia el trebuie să i se adreseze 


»32 


continuu pentru a-şi valida manifestările”. La început totul e la fel de lent (atât 


3 Shakespeare, William, op. cit., pg. 289 
3! Shakespeare, William, op. cit., pg. 319 

mişcarea, cât şi textul) pentru intuirea şi simtirea radiaţiei (a ideilor emise, a pasilor, a 
pauzelor, a gesturilor, în întreaga evoluţie scenică). Dar, trebuie specificat un amănunt 
deosebit de important: abia atunci când centrul de comandă funcţionează va putea să 
joace masca (cu capul şi cu corpul), ea trebuind, treptat, să devină — în imaginaţia 
studentului, fireşte — obiectul-cheie, considerând-o o punte de legătură între 
secvențele de text care sugerează, la început, situaţii diferite. Scopul este realizarea 
unei singure situații, asigurând o linie a personajului, o unitate de interpretare. Pare o 
adevărată provocare, dar nu este deloc imposibil. Apoi studentul va face acelaşi joc 
scenic, însă fără mască, încercând stabilirea şi simtirea organică a întregii evoluții 
scenice, precum şi a legăturilor dintre secvențele alese, putând acum să intensifice şi 
ritmul scenei (doar atât cât simte nevoia firească), urmărind ca efectele mastii să fie 
cât mai eficient aplicate, chiar închipuindu-se în continuare purtând o mască. Vom 
apela, in acest sens tot la explicaţiile lui Mihai Maniutiu, oferite în Cercul de aur: „Dacă 
actorul foloseşte nu o mască adevărată ci una închipuită, procesul care se 
declanşează este acelaşi. Codul larg dar limpede al mastii se cere respectat. Se poate 
spune că masca — real purtată sau imaginată — schimbă natura interpretului, îi 
deschide un câmp neaşteptat de explorare, mai exact spus i-l evidenţiază, silindu-l la 
un comentariu jucat, la un comentariu practic, susținut cu mijloacele specifice de 


exprimare.”* 


Exercitiul ar putea avea ca rezultat puterea de a stabili o unitate de interpretare 
cat mai coerenta, precum si o cat mai mare capacitate de adaptare fireasca la 
diversele intervenții ale unui regizor în text şi în interpretare. Ar mai avea ca rezultat şi 
puterea de adaptare la noua situaţie creeată, indiferent de tăieturi, de lipsa unor 
componente ale „puzzle-ului”, adică lipsa unor situaţii în care e pus personajul în textul 
iniţial, ba chiar şi acceptarea firească a unor noi situaţii. În momentul în care studenții 
capătă dexteritate în acest exerciţiu, pasajele selectate vor putea fi chiar inversate, 


nefiind nevoie ca ele să fie în ordine cronologică. 


Am explicat acest exerciţiu folosind ca exemplu câteva pasaje din Macbeth. Dar 
nu este vorba de o limitare doar la acest personaj. Se pot alege fragmente de text din 
orice piesă shakespeariană. Va trebui urmărit ca studentul, atunci când ajunge să 


perfecționeze exerciţiul, să caute a da momentului creat un început al acţiunii, un 


33 Maniutiu, Mihai, op. cit., Bucuresti, 2003, pg. 21 

conţinut şi un final, adică să-şi compună aproape regizoral personajul. Poate fi folosită 
recuzită la alegere, iar masca trebuie să rămână elementul principal al legăturii, 


ajungând să ghideze şi să compună personajul. 


În continuare, vom dezvolta un exerciţiu conceput de Augusto Boal (un studiu 
de introspectie individuală ce porneşte de la interacțiunea cu partenerii), pentru a-l 
dezvolta, mai apoi, într-un exercițiu cu mască. Dar transformarea, dat fiind scopul 
diferit, va fi substanţială. Exercitiul propus de Boal în cadrul încălzirii emoționale se 
intitulează Emotie abstractă, urmăreşte maestrul. „Cinci actori de fiecare parte; cei doi 
din mijloc, care stau fata în fata sunt maeştrii celorlalți patru, care sunt pe rândul din 
fata lor. Ei încep o discuţie despre orice, utilizând cuvinte, cifre sau sunete(frazele nu 
trebuie să aibă sens). Toţi ceilalți repetă gesturi, inflexiuni, sunete, mişcări ale corpului 
şi chipului maestrului lor, aceştia din urmă trebuind să ducă la extrem emoția pentru a 


trece instantaneu la repaus şi înțelegere."* 


Pentru o înțelegere deplină, se va efectua întâi de către studenți acest exerciţiu, 
până la stăpânirea lui. Apoi se va alege un text shakespearian, de data aceasta un 
scurt pasaj dintr-o scenă în două personaje, cum ar fi, de exemplu un fragment din 
scena a patra din cel de-al patrulea act al piesei Richard al III-lea: „Regele Richard: 
Stati, doamnă, am o vorbă să va spun. Elizabeth: Eu nu mai am feciori de os 
domnesc/ Să mi-i ucizi; iar fetele, mai bine/ Maicute-n schit, decât regine plânse./ Deci 


»35 


nu cata şi viata lor s-o frângi....” “etc. 


Dialogul va fi interpretat de doi studenţi aşezaţi faţă în față, fără mişcare. Însă 
textul se va urmări să fie interpretat cât mai bine posibil din punct de vedere actoricesc 
(bineînţeles, el va trebui să fie pregătit din timp, stabilindu-se cât mai clar intenţiile în 
timpul lecturilor), aproape ca în teatrul radiofonic. Alţi doi studenţi vor fi situați undeva 
fata în fata şi mai departati, purtând măşti. Vor încerca să preia emoţiile celor două 
personaje (de la studenţii care rostesc textul) şi să şi le transmită reciproc prin 
intermediul mastii. Preluarea emoțiilor se va face ca în exerciţiile anterioare, adică 
centrul imaginar al impulsurilor emotive să fie situat în piept, de acolo fiind dirijate 
gesturile şi, în general, naşterea întregii mişcări (pentru că cei ce lucrează exerciţiul cu 


masca aplicată pe fata trebuie să ajungă şi la mişcare). La început, partenerii cu 


34 Boal, Augusto, op. cit., 2005, pg.63 
35 Shakespeare, William, Opere complete, vol. 1, Bucuresti, Editura Univers, 1982, Richard al III-lea, trad. Dan 
Dutescu, actul IV, scena 4, pg. 558. 

masca vor sta la distanta unul de altul. Vor incerca sa faca abstractie de masti, 
căutând mai degrabă să „privească” în propriul lor interior. Apoi, treptat, masca poate 
să facă parte din joc. Cei doi pot chiar să se şi atingă, dacă simt nevoia. 


Se va relua exerciţiul fără măşti. Primii doi spun iarăşi textul în plan secund, iar 
ceilalți doi, situaţi tot mai in fata, vor face acelaşi lucru, adică vor căuta să preia 
emoția, să trăiască această emoție corporal, născând mişcarea, totul fără text. Vor 
trebui să observe diferenţele. Ei preiau emoția din afară, ceva ce initial nu s-a născut 
în ei, ci într-o altă persoană, dar cei ce au lucrat cu maştile trebuie să ajungă să 
prelucreze artistic şi să transmită partenerului această emoție, dezvoltându-se astfel 
un adevăr interior şi un adevăr în relaţia cu partenerul pe o situaţie impusă din afară. 
Pe lângă acest scop, exercițiul mai urmăreşte şi ca studentul să plece de la emoția 
dată de colegul ce vorbeşte, ajungând, în final, la declanşarea şi dezvoltarea propriei 
emoţii, a propriei trăiri, rezultând astfel o creştere a suportului interior influențat de 


factorul extern şi în relaţie cu partenerul. 


Vom avea aici în vedere şi o precizare făcută tot de regizorul brazilian: „Actorul 
îşi imită maestrul, dar în sensul dat de Aristotel: a imita nu înseamnă a copia 


aparențele, ci a reproduce forțele creatoare interioare care produc aceste aparente.”* 


Se mai poate porni de la un exerciţiu explicat de Augusto Boal, exercițiul Mut’, 
un exercițiu aplicat de el chiar pe secvenţe cu text prestabilit. Alegând din nou un text 
din teatrul lui Shakespeare, în două personaje, studenții purtând masca, vor construuii 
initial dialogul însoţit de o mişcare simplă. Sa ne oprim, spre exemplu la un fragment 
din scena asasinării regelui Henric (Henric al VI-lea, Partea a III-a), o scenă destul de 
dură, de această dată, ce nu se poate să nu ridice dificultăţi interpretative şi mai ales 
de relaţie, dat fiind faptul că presupune momente de forță: „Gloucester: Salut, milord! 
Ce cufundat în carte.../ Regele Henric: Da, bunul meu lord, sau mai degrabă/ Milord, 


»38 


căci linguşirea e păcat...” etc. 


După ce scena (care nu trebuie să fie neapărat întreagă, cel puţin în prima 
etapă de lucru) va fi construită, după cum am spus, cât mai simplu ca mişcare, pentru 


evitarea piedicilor ce pot să se nască în cazul unei mizanscene complexe, cei doi 


3 Boal, Augusto, op. cit., pg.65 

37 Idem, pg. 75 

38 Shakespeare, William, Opere complete, vol. 1, Bucuresti, Ed. Univers, 1982, Henric al VI-lea, partea a II-a, 
trad. Barbu Solacolu, actul V, scena 6, pg. 443 

studenți îşi vor pune mastile, executând acţiunea non-verbal, „pe mut”. Ne vom aminti 
de indicatia lui Augusto Boal: ,Actorul trebuie sa respecte in intregime jocul, precum si 
ritmul, şi să se gândească cu intensitate la toate cuvintele din textul său, încercând sa 


facă să treacă astfel, în unde subterane, conţinutul”* 


Se va evita, bineînţeles, 
pantomima. Însă studentului i se va cere, de această dată, să folosească în 
transmiterea emotiei către partener, cat mai mult din propriul corp. larăşi este un 
exerciţiu ce solicită enorm imaginaţia, trebuind ca, în lipsa feţei, corpul să „vorbească”, 
fără a adăuga nimic la mişcarea stabilită initial, partenerul încercând să preia o emoție 
dată prin „citirea” dincolo de mască a partenerului căruia i-a rămas, ca mijloc de 
exprimare, tot corpul, mai putin fata. Exercitiul contribuie, astfel, la dezvoltarea 
conştientizării corpului ca mijloc principal de manifestare a impulsurilor interne, dar 
poate fi cultivată şi crescută mai ales preluarea şi simtirea organică a partenerului, 
încărcarea de la acesta. Este cunoscut faptul că, în cazul unei replici mai lungi, 
studentul, chiar dacă este atent la partener, chiar dacă îl urmăreşte şi procesează, la 
nivel raţional, spusele sau acţiunea partenerului, se poate lăsa, uneori, tentat de 
condiţia de spectator. Işi urmăreşte partenerul de scenă fără să se încarce realmente 
de la acesta, fara să îi preia energiile ce-i vor alimenta reactiile.. Exercitiul tocmai asta 
îsi propune: combaterea letargiei emoţionale ce riscă să apară în unele momente de 
receptare a partenerului.. 

După efectuarea exerciţiului, scena va fi din nou jucată fără mască, urmând 
apoi obişnuitele discuţii în care studentul trebuie să-şi auto-evalueze cu cât mai multă 
sinceritate progresele dobândite în acest sens, 

În viitorul tânărului actor, acest exerciţiu poate fi folositor şi în cazurile în care 
contextul regizoral îl poate conduce, câteodată, la o receptare indiferentă a situaţiei 
într-un moment scenic, un fragment din spectacol. Această receptare eronată 
datorată golirii de orice reacţie interioară poate surveni chiar şi în cazul unor efecte 
regizorale cum ar fi o anumită muzică, un anumit joc de lumini,etc. 

Tendinţa de a folosi exagerat în unele situaţii corpul, în special mânile, într-o 
exteriorizare afişată — lipsind expresia facială din cauza mastii — poate fi contracarata 
printr-un exerciţiu ce are ca punct de plecare unul din jocurile Violei Spolin: „ Unde 
fără mâini. Pe orice monolog selectat dintr-o piesa shakespeariana, studentul va 


căuta să-şi creeze situaţii cât mai veridice, în mizanscena pe care o va propune el 


* Boal, Augusto, op. cit., pg. 75 

insusi, situatii in care sa nu aiba nevoie de mani, deci i se va interzice sa le 
foloseasca. Viola Spolin ne ofera, in propunerea pe care o face cu jocul respectiv, un 
exemplu: „în dormitor, studenta poate avea lac proaspăt pe unghii şi de aceea închide 
sertare şi uşi cu picioarele şi cu coatele.” Dar vom încerca să transformăm exerciţiul. 
Vom folosi, de pildă, o scurtă tiradă a Cresidei din Troilus şi Cresida: „Cu bine! Vino, 
negreşit/! Ah, Troilus,/ Adio! Doar un ochi te mai zăreşte,/ Căci inima prin celălalt 
priveşte./ Biete femei! Avem acest păcat:/ Ni-e cugetul întruna îndrumat/ De-a ochiului 
greşeală şi, fireşte,/ Ce-i dus în rătăcire, rătăceşte./ Ruşine minţii noastre, aşadar,/ Că 
ochiul şi-l alege îndrumar.”* 

Monologul va fi conceput iniţial fără mască şi se va căuta o mişcare cât mai 
firească. Apoi, cu masca aplicată pe fata, studentul (în acest caz, studenta) va trebui 
să transforme mişcarea în asa fel încât să nu aibă nevoie de mani, o mişcare cat mai 
firească, ne-folosirea mânilor fiind cât mai justificată, cât mai logică. Va căuta, în 
acelaşi timp, ca toată acţiunea scenică să fie condusă de acel centru imaginar al 
impulsurilor. Chiar dacă nu va folosi mânile, studentul va evita ca monologul să fie 
static. În timpul execuţiei cu mască, i se va sugera să-şi exploreze şi să-şi 
conştientizeze impulsurile date de centrul imaginar, retinand cât mai mult din 
încărcătura interioară şi mobilurile care-l directioneaza spre o evoluţie scenică fara 
mâini. Apoi i se va permite folosirea mânilor, imbogatind astfel trăirea şi coordonarea 
interior-exterior, dezvoltând astfel şi situaţia scenică. 

La scoaterea mastii este posibil să rezulte o creaţie scenică foarte apropiată de 
artistic, în orice caz una de foarte mare siguranţă, adăugându-se facialul atât cât 
trebuie după găsirea treptată a suportului interior situat în centrul imaginar recomandat 
de Cehov, totul fiind asociat cu exprimarea verbală a textului poetic shakespearian. 

Acelaşi exercițiu poate să aibă, ca variabile, o exagerare corporală cu mască şi 
— la un pol opus — o economie de mijloace de exprimare corporală exagerată cu 
mască, studentul fiind apoi pus să se auto-evalueze, conştientizând, astfel impulsurile 
interioare ce nasc diferitele forme de manifestare la nivel corporal, cu o reîntoarcere la 
execuţia normală, observând astfel diferenţele şi antrenându-se în adaptabilitate, deci, 
indirect, în puterea de compoziţie interioară a personajului. Acest lucru îi va folosi mai 


târziu în prelucrarea internă a datelor personajului propuse de către regizor. 


4 Spolin, Viola, op. cit., pg. 190 
*1 Shakespeare, William, Opere complete, vol. 6, Bucuresti, Ed. Univers, 1987, Troilus şi Cresida, trad. Leon D. 
Levitchi, actul V, scena 2, pg. 91 

În funcţie de necesităţi, aceste exerciţii cu mască vor putea fi particularizate. 
Orice variantă nouă, pornită de la un exerciţiu de bază va fi binevenită, atâta timp cât 
reuşeşte să acopere o nevoie sau alta a studentului, în munca sa de descoperire a 
sinelui fără de care nu există o compunere scenică a personajului viabilă, bazată pe 
veridic. De asemenea, putem crede că unul sau altul dintre aceste exerciţii pot fi 
folosite chiar şi după terminarea facultăţii, viitorul actor putând face apel la ele în cazul 
unei dileme actoriceşti, rezultate din interacțiunea cu regizorul. 

Trebuie să mai menţionăm că, în efectuarea exerciţiilor va trebui să se ţină cont 
şi de unele principii oferite de Eugenio Barba în studiul de antropologie teatrală 
intitulat O canoe de hârtie. Ne vom referi aici în special la aşa numitul termen jo-ha- 
kyu. Acest termen, desemnează cele trei faze ale oricărei acţiuni înreprinse de actor 
în scenă: jo (a reţine) e atunci când energia interioară e reţinută, ea acumulându-se, 
ha (a rupe, a sfărâma) reprezintă momentul eliberării energiei acumulate, iar kyu 
(rapiditate) defineşte momentul în care acţiunea, alimentată de energia eliberată îşi 
desfăşoară toate forțele, pentru a se opri într-un nou jo. Putem face, în această 
situaţie, un transfer al acestui principiu şi în explicarea scopurilor exercitilor în cauză. 
În etapa în care studentul acţionează lent, el va trebui să conştientizeze şi aceste trei 
faze ale acțiunii. Şi când spunem acţiune, nu ne referim numai la mişcare sau text ci, 
în primul rand, la declanşarea forțelor interioare. Ideea emisă prin cuvânt sau prin 
mişcare creează emoția. Aceasta, la rândul ei, naşte o energie care se acumulează. 
Va fi eliberată şi dusă la apogeu. Aceasta dă naştere unei noi emoții. Datorită ei se 
naşte o noua emoție care, la rândul ei, va crea o noua energie eliberată prin acţiune. 
Astfel, forța interioară data de centrul imaginar va căpăta echilibu, siguranţă, acțiunea 
scenică urmând să capete amploare, dispărând ezitarea interioară, actorul simțind 
energia creatoare. „A avea energie pentru un actor înseamnă a şti cum s-o modeleze. 
Pentru a-şi face despre ea o idee şi a o trăi ca experienţă trebuie să-i modifice artificial 


cursul, inventând ecluze, diguri, canale”? 


, spune Eugenio Barba 

Inteligența actorului — pe care el o numeşte energie — îl ajută pe acesta să-şi 
exploateze sensibilitatea, să-şi asculte simțurile. Oferă un exemplu pornind de la 
explicația expresiei kung-fu, care nu înseamnă numai un stil de luptă, aşa cum cred 
cei mai multi oameni. „În chineză, kung-fu înseamnă a tine strâns de mână, a apuca, a 


învăţa. A şti cum să-ţi înşfaci adversarul. A percepe cu certitudine plapandul fir în 


*2 Barba, Eugenio, O canoe de hârtie, Bucuresti, Ed. UNITEXT, 2003, pg. 86 

labirint, cunoaşterea.” Dezvoltand ideea lui Eugenio Barba, în cadrul exerciţiilor vom 
căuta să găsim şi să dezvoltăm cu decizie şi siguranţă forța lăuntrică ce dirijează 
acțiunea scenică. 

Pornind de la acest principiu, putem cere studentului căutarea, prin intermediul 
exerciţiilor de introspectie cu ajutorul mastii, a unui echilibru al impulsurilor interne, al 
forțelor care îl determină să evolueze în scenă într-un fel sau altul, căutarea unei 
armonii a comunicării suportului interior cu manifestările fizice, obținându-se precizia şi 


siguranţa, indispensabile în topirea conflictului actor-regizor. 

REZUMATE 


|. SUCCESUL ŞI VARIABILELE SALE 


Explorări în teatrul de umbre PE 
AURELIAN BALAITA 

Cercetările pe care le-am început cu ceva timp în urmă în domeniul animației cu umbre au prins 
contur prin publicarea, la editura Artes, a volumului Arta teatrului de umbre. În mod firesc, consideratiile 
teoretice şi-au căutat exprimarea într-o noua aplicaţie scenică, o confirmare, într-o instituție de 
spectacol profesionistă. Acest demers s-a înfăptuit prin punerea în scenă a spectacolului „Prometeu” la 
Teatrul pentru Copii şi Tineret „Vasilache” din Botoşani. 

Teatrul de umbre, originar din India antică, este pătruns de esențe ale hinduismului şi modului 
de percepție şi gândire asiatic. Lumea este o reflexie a realităţii şi nu realitatea însăşi. Arta este o formă 
în care este ,impachetat” adevărul absolut, divin. Viaţa, aşa cum o vedem, este o iluzie, o proiecție. 
Evocarea epopeii lui Prometeu si a timpurilor străvechi, a întrepătrunderii lumilor cu densități diferite mi 
s-a părut a fi potrivită pe deplin prin jocul halucinant al umbrelor. 

La realizarea acestui spectacol am încercat să utilizez cât mai multe posibilităţi dintre cele 
oferite de varianta obţinerii umbrelor cu ajutorul reflectoarelor care imită lampa cu ulei tradițională, dar şi 
a retroproiectorului. Am descoperit, împreună cu actorii, prin încercări şi experimente, diferite mijloace 
de creare a perspectivei, efecte de aparitie-disparitie a personajelor de pe ecran, de pildă prin 
manevrarea siluetelor la anumite distanțe de placa orizontală a retroproiectorului, modelarea luminii prin 
utilizarea unui vas cu apă şi a altor materiale transparente. 

Teatrul de umbre este destul de putin întâlnit şi cunoscut în spațiul nostru, european. Dar este 
un domeniu cu vaste potentialitati care, credem noi, va câştiga în importanţă datorită notei de 
modernitate a modalității sale estetice, în pofida vechimii apreciabile ca artă distinctă. Inventivitatea şi 
posibilitățile de combinare cu tehnologiile cele mai noi din teatru, televiziune şi film sunt, şi ele, 


argumente pentru susţinerea afirmației de mai sus. 


Repere în stimularea creativității în învățământul teatral 


RUXANDRA BUCESCU-BALAITA 


Comunicarea şi creativitatea sunt componente esenţiale a dezvoltării armonioase a tinerilor. 
Multe din problemele existente în rândul actualei generaţii de adolescenţi şi tineri se datorează lipsei 
comunicării în familie şi în şcoală. Această lipsă a comunicării umane reale, calde, emoționale, când se 
agravează, poate să ducă la diferite forme de alterare a personalității şi comportamentului uman, care 
să se finalizeze în diverse forme de dependenţă sau chiar alienare. Stimularea abilitaţilor de 
comunicare face parte din preocupările permanente ale educatorilor si formatorilor care au contacte 
permanente cu tânăra generaţie. Există multiple modalităţi de dezvoltare a capacităţilor de comunicare, 
printre care stimularea creativităţii prin artă ocupă un loc principal. Între arte, teatrul este arta de sinteză 
care înglobează toate cele patru compartimente ale piramidei cunoaşterii /comunicării. 

Teatrul foloseşte cele trei canale principale: vizual, auditiv şi chinestezic, pe parcursul întregului 


act de creație, la intensitati foarte puternice deseori, practicând comunicarea nonverbală în procent de 

peste 70%, concomitent cu comunicarea emotionala, care este permanenta, si cu cea mentala 
(verbala) si spirituala. 

Sunt multiple repere de stabilire a mesajului comunicat prin limbaj nonverbal, dar ceea ce ne 
intereseaza cu precadere este limbajul corpului — personaj, actor — in care pana si varsta este un 
criteriu de diferentiere a semnificatiei gesturilor. 

Studiul tiparelor comportamentale prin teatru este o posibilitate de a cunoaşte şi înțelege aceste 
diferente într-un mod creativ, relaxant, distractiv şi aplicat totodată. Personajul reprezintă o ființă umană 
în manifestare psihologică dinamică. 

Prin exerciţiile şi jocurile tematice din cadrul studiului actoriei şi improvizatiei scenice tinerii 
participanţi pot, în primul rând, să îşi cunoască foarte bine propriul temperament şi să poată recunoaşte 
şi relationa uşor cu oricine are un temperament diferit, iar în al doilea rând să capete o iniţiere de bază 
în cunoaşterea şi gestionarea propriilor emoții (implicit pentru recunoaşterea şi abilitatea de a relationa 
cu emoțiile altora). Activitatea umană se bazează pe tipare de gândire, de comportament şi de limbaj. 
Ceea ce ni se întâmplă în viață, bun sau rău, reprezintă rezultatul utilizării acestor tipare. 
Conştientizarea şi folosirea creativă a acestei cunoaşteri prin intermediul învățământului teatral 
deschide tinerilor porţile dezvoltării armonioase pentru valorificarea cât mai deplină a potenţialului lor 


uman. 


Dramaturgul, pe scenă sau în sală? 
LAURA BILIC 
Toţi aceşti tineri, care se întrec în concursuri de scriere dramatică, au ridicat considerabil, şi 
poate fără precedent, însemnătatea scriitorului în procesul realizării unui spectacol. Deşi blamată la 
început, apariția textelor noi a atras rapid un public tânăr foarte numeros şi dornic de teatru, reuşind să 
schimbe prejudecățile tinerilor, prin montarea spectacolelor în spaţii neconvenţionale de cele mai multe 
ori. Suntem martori, paticipând sau nu, la un început de drum, şi, ca orice început, poate părea 


ambiguu, sau cel puţin aşa îl percep eu personal. 


Creativitate în teatrul de animație 
RALUCA BUJOREANU 
Studiul intitulat Creativitate în teatrul de animaţie propune o re-evaluare a principaliilor factori 


care conferă creativitate în procesul de creare a limbajului specific teatrului de animaţie. 


Extravaganta şi provocare: montări contemporane necanonice în teatrul liric şi de dans 

MIHAELA CERNAUTI-GORODETCHI 

Pe fondul contaminarii si hibridarii intre diverse genuri de reprezentatii scenice (fenomen 
caracteristic postmodernismului), în sfera regiei spectacolelor de operă şi de balet din ultimele decenii 
s-au făcut remarcate o serie de manifestări nonconformiste (mai mult sau mai putin „radicale”, mai mult 
sau mai putin substantial deviind de la canon). E foarte adevărat că „spiritele nesupuse” pe care le 
aducem în discuţie în acest studiu — Andrei Şerban, Guy Joosten, Damiano Michieletto, Matthew 
Bourne — nu doar că aparţin unor generaţii şi unor orizonturi culturale diferite, dar etalează personalități 


artistice foarte divers articulate, motivate şi valorizate (nu doar profesional). Ceea ce însă au în comun 

toti acesti regizori, dincolo de curajul nonconformismului, este interesul lor deosebit pentru accentuarea 
caracterului reprezentational-dramatic al spectacolelor pe care le montează. Provocarea pe care ei o 
lansează consecvent, iar şi iar, nu este gratuită, nu vizează o ieşire în faţă cu orice pret, ci reprezintă 
propunerea lucidă, responsabilă, a unor artişti veritabili, de a comunica adevărul artei, prin modalităţi 
cât mai eficiente, unui public tot mai exigent, adânc iubitor de teatru ca formă completă, absolută, de 
spectacol. 
Despre teatrul pentru copii, fără prejudecăți 
ANCA DOINA CIOBOTARU 
Arta spectacolului destinată copiilor a constituit, şi încă constituie, un subiect de polemici; tema, 
structura dramatică sau rolul acestei forme de expresie teatrală — pot genera discuții ample, cu 
argumente pro şi contra. Subiectul este complex şi imposibil de abordat într-un mod exhaustiv, de 
aceea vom face referire, mai ales, la scenariile utilizate, la propunerile repertoriale, corelându-le cu rolul 
acestui tip de spectacol în viata spectatorilor. 
Argumentele invocate au doar rolul de a semnala necesitatea abordării problemelor teatrului 


pentru copii fără prejudecăţi; doar cu multă responsabilitate şi, mai ales, cu multă dragoste. 


Succes, performanță, competitivitate 

OLTITA CÎNTEC 

Studiul "Succes, performanţă, competitivitate" urmăreşte punctarea cîtorva criterii care 
comensurează reuşita în domeniul creaţiei artistice. Cu precizarea că nu există o rețetă, autoarea 
aminteşte de: originalitatea, noutatea estetică; notorietatea/celebritatea autorului; unicitatea; forța de 
expresie; aprecierea criticii de specialitate; impactul asupra publicului căruia i se adresează; 
durabilitatea în timp, longevitatea, indicele de difuzare şi popularitate etc. Partea a doua inventariază 
citeva exemple de formule de succes (teatrul patrimonial, revenirea la versiuni deja verificate, 


reinventarea spațiului, teatrul experţilor). 


Creativitatea vizual — plastică în cadrul scenografiei 
COSMIN IATESEN 
Sondarea realului şi interpretarea imaginarului unor scenarii intrate deja în preferinţele copiilor 
la nivel european, reprezintă calea către dezvoltarea şi cultivarea creativităţii atât în rândul publicului 
vizat, cat si pentru cei ce realizează spectacole de teatru de animaţie, respectiv regizorul, actorii şi 
scenograful. În cadrul acestei categorii de limbaj se întâlnesc aproape toate tipurile de mijloace de 


exprimare artistică, ce corespund unor componente definitorii pentru receptarea mesajului propus iniţial. 


Expresivitatea corporală în teatrul nonverbal din ultimele decenii. Teoreticieni. Practicieni. 
LIGIA DELIA GROZDAN 
Întregul dispozitiv scenic, pornind de la arhitectura—decor şi ajungând la prezența concretă a 
actorului, se subordonează imaginii; toate elementele avându-l în centru pe Actorul Viu, conlucrează 
la obținerea unui teatru inovator, unde expresivitatea corporală a actorului este primordială. 
Dincolo de evidente exagerări într-o direcţia sau alta, pionierii spectacolului nonverbal din 


secolul XX îşi dispută priorităţi şi merite, pe care istoria teatrului din mileniul al III-lea urmează să le 

clasifice. Incontestabil rămâne meritul de a pregăti terenul necesar apariției formelor de teatru 


nonverbal, care pun în valoare expresivitatea nebănuită altădată, a corpului omenesc. 


Jocul efemerului în teatrul antic 
IOANA PETCU 
Fragment al condiţiei umane, efemer care trăieşte în noi. Încercarea de a vedea cât de mult 
topos efemer; pot fi transferate la nivelul de performanţă, în special în punerea în scenă a tragediei 
antice. O intruziune în istoria acestei cauze ne oferă posibilitatea de a revizui &quot;în raccourcis 
semnifications sale multiple. A doua parte a articolului remize Hecuba portretul lui într-o oglindă dublă, 


povestea reginei Troia reprezintă mitul fericirii instabile ale lumii antice. Ambivalente. 


Un actor de succes — Matei Millo 
IRINA SCUTARIU 


Vom face o succintă prezentare a funcţiilor ocupate cu responsabilitate de către Matei 
Millo, susținând, prin aceasta, ideea succesului pe care artistul l-a avut în epocă, şi pe care-l 
evocăm acum doar din această perspectivă: 

- în 1846 - sosit în laşi, Matei Millo, este director al Teatrului Naţional din laşi, alături de Nicolae 
Şutu; tot atunci a întemeiat „Şcoala declamatorie”, destinată iniţierii şi instruirii tinerilor actori; 

- în 1853 - director artistic al Teatrului National din Bucuresti; 

- timp de doi ani, între 1864 — 1866, a avut funcţia de profesor la Conservatorul bucureştean, 
predând Mimica şi Declamatia. Notorietatea lui îl precedase de mult în capitală. 

Imensa moştenire lăsată de Matei Millo a constat atât în lecţiile de teatru oferite prin rolurile 
jucate de acesta, cât şi prin implicarea lui în zona regiei de teatru. 

Diferitele metode de construire a rolurilor, maniera proprie de abordare a personajelor pe care 
le-a interpretat au fost utilizate printr-o tehnică, promovată de el, care presupunea sesizarea 
amănuntului, pe parcursul studiului caracterului uman. 


Matei Millo a creat o şcoală prin însăşi prezenţa sa în teatru. 


Două spectacole neconvenționale după |. L. Caragiale 
NIKOLA VANGELI 

Studiul nostru comentează felul în care două montări recente (ambele din 2006) încearcă să 
rupă monotonia şi să contrarieze aşteptările publicului, oferindu-ne fiecare un alt Caragiale. 

În viziunea regizorului Tompa Gâbor, O scrisoare pierdută devine o paradă a monstruosului 
absurd, un spectacol de variétés reunind în mod derutant realismul şi postmodernismul, punând sub 
semnul incertitudinii toate percepțiile comune despre relaţia dintre trecut şi prezent, feminin şi masculin, 
individ şi societate, convingeri morale şi politică, frumos şi urât, bine şi rău. 

Riscul pe care şi-l asumă Adi Afteni este renunţarea totală la principala arma de seducţie a 
comediografului Caragiale: comicul de limbaj. O noapte furtunoasă îşi desfăşoară încurcăturile pline de 
haz în absența cuvântului, replicile memorabile fiind înlocuite de o mimică expresivă şi de o gesticulatie 
exagerată. Descompunerea spațiului şi a întâmplărilor în trei planuri diferite, care se îndepărtează 
progresiv de spectator, sugerează ideea tulburătoare că lumea întreagă este o scenă sau chiar o iluzie 


efemeră. 

Succesul — între definiții celebre şi comentarii anonime 
BOGDAN ULMU 
Succesul, cred eu, are nevoie de manager şi şansă, nu doar de talent. Dar s-au văzut cazuri în 


care au ajuns primele două... 


The one-man show-ul sau recitalul păpuşăresc — success, creativitate şi valoare în lumea 
teatrului contemporan de animaţie 

ANCA ZAVALICHI CIOFU 

Cel putin două caracteristici generale ale primelor ediții ale Festivalului International de Teatru 

pentru Copii şi Tineret “Luceafărul” laşi, ne-au determinat să ne îndreptăm atenţia, atunci când vorbim 

despre creativitate, succes şi valoare în lumea teatrului contemporan de animaţie, asupra spectacolului 

gen recital: majoritatea invitaţilor din afara granițelor ţării au susținut reprezentații solistice sau de 

maxim doi interpreţi, iar aceste spectacole au fost mai apreciate de public decât cele susținute de 

trupele generoase (formate chiar şi din 17 interpreți) ale unor teatre de stat. Am încercat să 

radiografiem două dintre cele mai valoroase one-man show-uri ale festivalului: Solista (Solo), susținut 

şi realizat de spaniolul Carles Cañellas (Compania ROCAMORA - Barcelona) din prima ediția si Un 

Robinson după Robinson Crusoe de Daniel Defoe, autor Alain Lecucq (PAPIERTHEATRE Troyes — 
Franţa) din a doua ediție. 


ll. STUDII 
Masca în exerciţiile de compunere scenică a personajului, cu aplicare în teatrul shakespearian 
DORU AFTANASIU 
Simtirea lăuntrică şi manifestările exterioare ale actorului trebuie să fie într-o permanentă 
legatura. Chiar dacă rolul se îndepărteaza mult de datele psiho-fizice ale actorului, chiar dacă intervine 
un conflict de viziuni regizor-actor, cel din urmă trebuie să aibă mijloacele necesare de a se manifesta 
pe scena absolut omeneste. Se porneşte de la exerciţii şi cercetări asupra actorului făcute de Michael 
Cehov, Augusto Boal, lon Sava, Jerzy Grotowsky, Viola Spolin sau Mihai Maniutiu, exerciţii care duse 
mai departe(dezvoltate), îl pot ajuta pe actor în crearea personajului. Actorul acţionează şi reacționează 
în virtutea unor automatisme, de aceea trebuie început cu dezautomatizarea sa, cu rodajul, pentru a fi 
capabil să-şi asume automatismele personajului pe care-l are de interpretat. O mască aplicată, cât mai 
neutră, impune un anumit tip de mişcare, de vorbire, de atenţie. Masca — real purtată si apoi imaginată 
sau chiar uitată — schimbă natura interpretului, îi deschide un câmp neaşteptat de explorare, mai exact 
spus i-l evidenţiază, silindu-l la un comentariu jucat, la un comentariu practic, susținut cu mijloacele 
specifice de exprimare. 
Absolut necesare studentilor, exercitiile pot fi folosite chiar şi după terminarea facultății, viitorul 


actor putând face apel la ele în cazul unei dileme actoricesti, rezultate din interacțiunea cu regizorul. 

ABSTRACTS 


l. PERFORMANCE AND IT’S VARIABLES 


Explorations In the Shadows Theater 
AURELIAN BALAITA 

The research that we have started some time ago in shadows animation took shape by 
publishing the volume of “The Shadow Theater Art”. Normally, theoretical considerations have sought 
expression in a new application stage, an acknowledgment in a professional theatre institution. One of 
the wonderful stories contained in "The Legends of Olympus", written by Alexander Mitru, is related to 
Prometheus. This approach was done by staging the show "Prometheus" at Theater for Children and 
Youth "Vasilache" from Botosani. 

The shadows theater, originating in ancient India, is filled with essences of Hinduism, 
perception and asian thinking. The world is a reflection of reality and not reality itself. Art is a form, and 
inside is "packed" the absolute truth, divine. Life, as we see, is an illusion, a projection. Epic evocation 
of Prometheus and ancient times, the worlds with different densities seemed to be right revealed by 
hallucinatory game of shadows. 

Making this show, we tried to use many opportunities offered to the variant of the shadows with 
spotlights obtain that mimics traditional oil lamp. We discovered, along with the actors, through trials 
and experiments, different ways of creating perspective, effects of appearance-disappearance of the 
characters on the screen, modeling of light using water and other transparent materials. 

The shadows theater is rather less common and known in Europe. But it is an area with vast 
potentialities which we think will gain in importance due his aesthetic modernity, despite the 
considerable age of this art. Inventiveness and possibilities of combining the latest technologies in 


theater, television and film are also arguments to support the above statement. 


Highlights in fostering creativity in drama education 


RUXANDRA BUCESCU-BALAITA 


The communication and the creativity are essential components of the harmonious 


development of young people. Many of the problems among the current generation of adolescents and 
young adults is due to lack of communication in family and school. There are many ways to develop 
communication skills, including fostering creativity through art. Between the arts, theater is the art of 
synthesis that incorporates all four compartments of the pyramid of knowledge / communication. 
Theater uses three main channels: visual, auditory and kynestezic, throughout the creative act, 
the very strong intensity often practicing nonverbal communication as a percentage above 70%, 
simultaneously with emotional communication, which is permanent, mental (words) and spiritual 
communication. Awareness of thoughts through various training and exercise can help young people 
identify with their state than prejudice and cliches. This causes a release of creative potential and 


relational. 

The study behavioral patterns in theater is an opportunity to know and understand these 
differences in a creative, relaxing, fun and well applied. The character is a human being in the 
psychological and dynamic show. 

Through exercises and games theme of the study improvisation actors and stage the young 
people can, first, to know their own good temper and easy to recognize and relate to anyone with a 
different temperament, and secondly to get an opening basic knowledge and managing their emotions 
(default recognition and ability to relate to the emotions of others). Human activity is based on patterns 
of thinking, behavior and language. What happens to us in life, good or bad, is the result of using these 
patterns. Awareness and creative use of that knowledge through theater teaching youth open the doors 


for exploitation harmonious development as their full human potential. 


The playwright, on stage or in the room? 
LAURA BILIC 
All these young men who compete in contests of dramatic writing, rose considerably, and 
perhaps unprecedented, writer's significance in fulfilment of performance. Although at first, the 
appearance of new texts quickly attracted a very large and eager and young public theater, managing 
change the prejudices of youngs, by producing performances in unconventional spaces. 
We are witnesses, participating or not, a beginning, and, like any first time, can seem doubtful, 


or at least that is how | perceive it. 


Creativity in the theater of animation 
RALUCA BUJOREANU 
The study entitled Creativity in animation theater propose one evaluation of main factors 


ensuing (which gives) creativity in the act by creation of language specifically animation theater. 


Extravagance and challenge: unconventional contemporary dance and opera productions 

MIHAELA CERNAUTI-GORODETCHI 

This article comments on the respective works of several “mavericks” rocking now and then the 

world of the opera and dance/ballet staging — namely Andrei Serban, Guy Joosten, Damiano 
Michieletto, Matthew Bourne. As different as they may be in various aspects (such as artistic personality 
type, cultural background, creative potential, personal and professional motivation — as well as 
prestige), all these directors still have something (very special) in common (apart from their being 
unconventional): a constant — an almost obsessional — interest in shaping the opera/ballet shows they 
stage as multifaceted and theatrically accomplished representations. Their (sometimes radical) option 
for the challenge strategy pays off: it may well singularize them as risk takers, but it definitely (and 
significantly) appeals to all those willing to get a glimpse of the essential truth of life by means of theatre 


as a supreme form of art, as an ideal form of interpersonal communication. 


About children’s theatre, whithout prejudice 
ANCA DOINA CIOBOTARU 
Performing Arts for children was, and still is, a subject of controversy; the theme, the dramatic 


structure and the role of this form of theatrical expression - can generate extensive discussion, with pros 

and cons. The subject is complex and can’t be addressed in a comprehensive way, so we refer 
especially to the scenarios used, the proposed repertoire, correlating them with the role of this type of 
show in the spectators’ life. 

The arguments invoked are only meant to signal the need to address issues regarding the 
problems of the children’s theatre, without prejudice; only with great responsibility and, above all, with 


much love. 


Success, performance, competitiveness 
OLTITA CÎNTEC 
The study entitled "Success, performance, competitivity" follows a few criterions that measure 
the achievement in the artistical creations field. With the mentioning that there is no prescription, the 
author remindes us of: originality, aesthetic freshness, the fame of the author, uniqueness, the power of 
expression, appreciation of the speciality criticism, the impact over the tarket audience, time durability, 
longevity, distribution scale and popularity etc. The second part catalogues a few examples of success 


recipe (heritage theatre, going back to already tested versions, reinventing the space, experts theater). 


Visual and fine arts' creativity in scenography 
COSMIN MIHAI IATESEN 
Feeling out reality and interpreting imaginery of some scenaries that are already between 
children’s preferences at the european level is in fact the path to development and cultivation of 
creativity, not only for the target public, but also for producers, actors and scenographers. The languge 
is consisted of various ways of artistic expression, corresponding some definitive components, with the 


aim of getting accross the initial message. 


Body language as expressed in voiceless theater in the past several decades. Theorists. 
Practitioners. 
LIGIA DELIA GROZDAN 

The whole stage mechanism, starting with the scenery arhitecture and getting to the actual 
presence of the actor, subordinates to the image itself; all the elements, having the living Actor in their 
center, work together for obtaining an innovative theater play, where the body language of the actor is 
primordial. 

Beyond the obvious exaggerations towards one direction or another, the pioneers of the 20th 
century voiceless theater dispute over priorities and accomplishments that the history of the third 
millenium is about to classify. Undeniable remains the merit of preparing the ground needed for the 


release of the voiceless theater types that emphasize the so far unknown human body expressiveness. 


Ephemeral play in ancient theater 
IOANA PETCU 
Fragment of the human condition, the ephemeral which lives within us. Trying to see how much 
the ephemeral 'topos' can be transfered to the performance level, particularly in the staging of the 
ancient tragedy. An intrusion in the history of this cause gives us the possibility to review 'in raccourcis 


its multiple semnifications. The second part of the article draws Hecuba's portrait into a double mirror, 

the story of the Troy queen represents the myth of unstable happiness of the ancient world. Ambivalent 
picture of the character-ephemeris is built between the text of Euripides and modern perfomances on 


the stages of English, American, Australian and Romanian theatres. 


A successful actor — Matei Millo 
IRINA SCUTARIU 

Matei Millo's theatrical activity was very versatile, showing himself as author, scene director, 
troupe leader, teacher. In 1836 he was the director of the National Theatre from lasi and in 1853 he was 
the artistic director of the National Theatre in Bucharest. In 1846 he returned to lasi, and together with 
Nicolae Sutu took the lead of the National Theatre of the town. They also established the so called "The 
Rhapsodic School" for the initiation and training of the young actors. 

Matei Millo's Babylonian legacy consists of the theatre lessons offered through the parts he 
performed on stage and also of his involvement in the stage direction area. The different methods of 
role building, his own approach on characters were used through a technique, promoted by him, that 
underlined the necessity of detail observation, as one studies the human character. 

Between 1864-1866 he worked as a teacher within the Conservatory from Bucharest teaching 
mimicry and declamation. His fame was also great in the capital city. Matei Millo created a school just 
through his presence within the theatre. What made him so popular were parts like Chirita, Mother 
Angheluşa, Raw Head and Bloody Bones, Ciubăr din Despot-Voda, Barbu The Fiddler by V. Alecsandri, 


Shylock from The Merchant of Venice by Shakespeare, Sancho Panza from Don Quijote by Cervantes. 


Two unconventional representations of Caragiale’s plays 

NIKOLA VANGELI 

My essay focuses on two recent productions (both dating from 2006) of Caragiale’s most 
famous plays. Tompa Gabor reworks A Lost Letter into a vivid cabaret-like show, a sparkling and 
disturbing “monster” which reunites realism and postmodernism and challenges all commun 
representations of past vs. present, men vs. women, person vs. society, morals vs. politics, beauty vs. 
ugliness, good vs. evil. Meanwhile, Adi Afteni delivers A Stormy Night devoid of words, where 
exaggerated mimic and gestures supplant the verbal function of language, where all the events are 
decomposed in three series of reflexes displayed on different scenic levels, thus reminding that “all the 


world’s a stage”, that life is an illusion, after all. 


The one-man show or the puppet recital — success, creativity and value in the world of 
contemporary animation theatre 


ANCA ZAVALICHI CIOFU 
At least two general characteristics from the first editions of the International Theatre 


Festival for Children and Youth ”Luceafarul” in lasi determined us to focus our attention, when 
talking about creativity, success and true value in the world of contemporary animation theatre, 
towards the play featured as a recital: most guests from abroad performed soloist presentations or 
of maximum two interpreters, and these plays were much more appreciated by the public than the 
ones performed by most generous troupes (even 17 interpreters) from different state theatres. We 
tried to analyze two of the most valuable one-man shows in the festival: The Soloist (Solo) 

performed and directed by Carles Cañellas (ROCAMORA Company - Barcelona) from the first 
edition and One Robinson based on Robinson Crusoe by Daniel Defoe, author Alain Lecucq 
(PAPIERTHEATRE Troyes — France) from the second edition. 


Il. STUDIES 


Mask in exercises composing the scene of the character, 
with application in Shakespearean theater 
DORU AFTANASIU 

The inner feeling and the outer manifestations of the actor have to be in a permanent 
connection. Even if the character is far from the psychophysical data of the actor, even if sometimes 
there may be a director-actor conflict of vision, the last should have the necessary means to act on 
stage absolutely humanly. It starts with exercises and research on actors of Michael Cehov, Augusto 
Boal, lon Sava, Jerzy Grotowsky, Viola Spolin or Mihai Maniutiu, exercises that developed, can help the 
actor in creating his character. The actor acts and reacts according to some automation, which is why 
one has to start with its de-automation, to be able to assume the character’s automations. A neutral 
mask applied imposes a certain way of movement, speech, attention. The mask — real, imagined or 
forgotten — changes the nature of the performer, opening an unexpected exploration field, more 
precisely highlights it, making the actor play practical with specific means of expression. 

Absolutely necessary to students, the exercises may be used even after graduating college, the 


future actor being able to use them in case of an acting dilemma. 


124 


CUPRINS 


I. SUCCESUL ŞI VARIABILELE SALE 


Aurelian BALAITA - Explorări în teatrul de umbre 

Ruxandra BUCESCU-BALAITA - Repere în stimulearea creativităţii în 
învățământul teatral 

Laura BILIC - Dramaturgul, pe scenă sau în sală? 

Raluca BUJOREANU - Creativitatea în teatrul de animaţie 

Mihaela CERNAUTI-GORODETCHI - Mister, extravagate, provocare. 
Montari contemporane necanonice in teatrul liric si de dans 

Anca Doina ClIOBOTARU - Teatrul pentru copii dincolo de prejudecati 

Oltita CINTEC - Succes, performanţă, competitivitate 

Cosmin Mihai IAȚEŞEN - Creativitatea vizual - plastica în scenografie 

Ligia Delia GROZDAN - Expresivitatea corporală în teatrul nonverbal 

loana PETCU - Jocul efemerului in teatrul antic 

Irina SCUTARIU - Un actor de succes — Matei Millo 

Nikola VANGELI - Două spectacole extreme după I.L.Caragiale 

Bogadn ULMU - Succesul — între definiţii celebre şi comentarii anonime 

Anca ZAVALICHI — The one-man/women show-ul sau spectacolul de 


trupă 
II. STUDII 


Doru AFTANASIU - Masca în exerciţiile de compunere scenică a 


personajului, cu aplicare în teatrul shakespearian 


III. REZUMATE 

